﻿ RELIGIILE ORIENTALE HINDUISMUL BUDDHISMUL TAOISMUL CONFUCIANISMUL 1 CUPRINS Cuprins..........................................................................................................................................2 Cap.I Hinduismul..........................................................................................................................4 I.1. Originile hinduismului.......................................................................................................4 I.2. Etapele dezvoltării hinduismului........................................................................................4 I.2.1. Hinduismul vedic........................................................................................................4 I.2.2. Hinduismul brahmanic...............................................................................................7 I.2.2.1. Şcolile hinduismului brahmanic.........................................................................8 I.2.2.1.1. Vedanta.......................................................................................................8 I.2.2.1.2. Samkhya....................................................................................................15 I.2.2.1.3. Yoga..........................................................................................................17 I.2.3. Hinduismul medieval, modern şi contemporan........................................................21 Cap.II Buddhismul......................................................................................................................31 II.1. Originile buddhismului...................................................................................................31 II.2. Doctrina buddhistă..........................................................................................................33 II.2.1. Cele patru adevăruri nobile.....................................................................................33 II.2.2. Caracterul universal al suferinţei şi caracterul iluzoriu al lumii fenomenale..........33 II.2.3. II.2.3. Doctrina despre om şi divinitate...................................................................34 II.2.4. Doctrina despre lanţul condiţionărilor şi reâncarnare.............................................36 II.2.5. Doctrina despre nirvana...........................................................................................39 II.2.5.1. Noţiunea de nirvana - golul absolut sau existenţa beatifică?...........................39 II.2.5.2. Nirvana imanentă şi nirvana transcendentală (parinirvana)............................40 II.2.5.2.1. Nirvana imanentă.....................................................................................40 II.2.5.2.2. Parinirvana...............................................................................................41 II.3. Evoluţia buddhismului....................................................................................................42 II.3.1. Buddhismul Hīnayāna.............................................................................................42 II.3.2. Buddhismul Mahāyāna............................................................................................43 II.3.2.1. Caracteristicile buddhismului Mahāyāna........................................................43 II.3.2.2. Şcolile principale ale buddhismului Mahāyāna...............................................45 II.3.2.2.1. Şcoala Mādhiamyka.................................................................................45 III.2.1.2.2. Şcoala Yogācāra.....................................................................................47 2 II.3.3. Buddhismul Vajrayāna............................................................................................49 II.4. Morala buddhistă.............................................................................................................53 II.5. Situaţia actuală a buddhismului......................................................................................55 CAP.III Daoismul........................................................................................................................58 III.1. Daoismul filosofic.........................................................................................................58 III.1.1. Originile daoismului filosofic................................................................................58 III.1.2. Doctrina daoismului filosofic................................................................................59 III.1.2.1. Cosmologia daoismului filosofic...................................................................59 III.1.2.2. Antropologia daoismului filosofic.................................................................67 III.1.2.3. Morala daoismului filosofic...........................................................................70 III.1.2.4. Ascetica şi mistica daoismului filosofic.........................................................75 III.2. Daoismul religios...........................................................................................................86 III.2.1 Originea daoismului religios...................................................................................86 III.2.2. Principalele elemente ale daoismului religios........................................................87 III.2.2.1. Panteonul daoismului religios........................................................................87 III.2.2.2. Nemurirea corporală – alchimia interioară.....................................................87 III.2.2.3. Ritualul daoismului religios...........................................................................89 III.2.3. Situaţia actuală a daoismului religios.....................................................................89 Cap.IV Confucianismul...............................................................................................................90 IV.1. Originile confucianismului............................................................................................90 IV.2. Doctrina confucianistă...................................................................................................92 IV.2.1. Învăţătura religioasă confucianistă........................................................................92 IV.2.2. Etica confucianistă.................................................................................................94 IV.3 Confucianismul religios................................................................................................106 Bibliografie...........................................................................................................................108 3 CAP.I HINDUISMUL I.1. ORIGINILE HINDUISMULUI „Miezul şi esenţa experienţei indiene este de găsit într-o intuiţie statornică a unităţii a tot ceea ce este viaţă şi în convingerea instinctivă şi de nedezrădăcinat că recunoaşterea acestei unităţi este supremul bine şi desăvârşita libertate.”1 „Spre deosebire de alte religii, hinduismul nu are un întemeietor uman. Hinduşii spun că el a existat, totuşi, şi va exista întotdeauna. Aceasta este ceea ce ei numesc sanatana dharma, adică ordinea guvernată şi eternă a lucrurilor.”2 Hinduismul nu se prezintă ca o religie unitară, ci ca o structură religioasă foarte complexă, care cuprinde curentele religioase apărute după perioada vedică, însumând experienţele religioase acumulate pe parcursul a aproximativ cinci milenii de viaţă religioasă. Elementele mai vechi nu au fost abolite, ci coexistă cu cele mai noi într-o simbioză perfectă, ele formând fundamentul doctrinar care stă la baza religiei hinduiste.3 „Hinduismul este, de fapt, vechea religie vedică, sistematizată în perioada brahmană şi adaptată la noile împrejurări create de apariţia jainismului şi buddhismului.”4 Astfel, în hinduism au pătruns şi se regăsesc laolaltă religia preariană, religia indo-europeană, ritualismul brahmanic, speculaţia metafizică şi mistica upanişadică, tehnicile yoga, elemente de doctrină jainistă şi buddhistă.5 I.2. ETAPELE DEZVOLTĂRII HINDUISMULUI Prin urmare, hinduismul cunoaşte mai multe etape de dezvoltare: I.2.1. Hinduismul vedic (aproximativ 1500-450 î.Hr.) a apărut odată cu Vedele, cele mai vechi scrieri sacre ale indienilor, considerate de origine divină. Etimologic, „Veda” înseamnă „ştiinţă sacră”. Vedele sunt în număr de patru: 1 Ananda K. Coomaraswami, What has India contributed to human welfare, in The dance of Shiva, Bombay, Calcutta, 1956, pp.21-22, apud: Cele mai vechi Upanişade, traducere din sanskrită de Radu Bercea, Bucureşti, Editura Ştiinţifică, 1993, p.7 2 Nicolae Achimescu, India. Religie şi filosofie, Iaşi Tehnopress, f.a., p.92 3 Ibidem, pp.89-90 4 Diac.Prof.Univ.Dr. Emilian Vasilescu, Istoria religiilor, Bucureşti, Editura Didactică şi Pedagogică, R.A., 1998, p.197 5 Nicolae Achimescu, op.cit., p.90 4 1. Rig-Veda, Veda imnurilor de laudă, este o colecţie de imne şi rugăciuni adresate zeilor, îndeosebi cu prilejul sacrificiilor. Cuprinde 1020 de imne în zece cărţi. În Rig-Veda se află Imnul creaţiei şi Poemul filosofic, în care se vorbeşte despre originea lumii. 2. Sama-Veda, Veda cântecelor, cuprinde textele cântecelor care se cântau la aducerea sacrificiilor. 3. Yajur-Veda, Veda formulelor sacrificiale, este un fel de manual ce conţine formule şi instrucţiuni pentru săvârşirea sacrificiilor. 4. Atharva-Veda, Veda atharvanilor – a preoţilor mitici ai focului, este formată din formule magice, descântece şi exorcisme destinate să servească diferitelor nevoi ale credincioşilor. În Atharva-Veda sunt descrise riturile obişnuite la naştere, la moarte, la sacrificiile particulare etc., ea fiind importantă pentru cunoaşterea vieţii domestice a vechilor indieni.6 Panteonul vedic cuprindea zeii cereşti, atmosferici şi pământeşti, care reprezentau personificări ale legităţilor şi elementelor cosmice. Zeul uranian suveran era Varuna, zeu cosmocrator păstrător al ordinii universale (ŗta) „ce se întemeiază în el”7 (ordine cosmică, liturgică şi morală, în acelaşi timp). Aceasta este ameninţată permanent de māyā, care „desemnează schimbarea stricătoare sau dăunătoare a bunelor mecanisme, schimbarea demonică şi înşelătoare şi, totodată, stricarea stricăciunii”.8 Este vorba despre reprezentarea ordinii şi armoniei fundamentale a cosmosului, precum şi a transformismului şi alternanţei perpetue dintre ordine şi haos, ce caracterizează lumea fenomenală. Mai târziu, noţiunea de „māyā” va evolua spre semnificaţa de iluzie cosmică, irealitate, nonfiinţare, atribuită lumii fenomenale (ca manifestare iluzorie a absolutului impersonal, considerat singura realitate ontologică). „Cosmosul însuşi va deveni, în Vedanta, o «transformare» iluzorie, altfel spus, un sistem de schimbări lipsit de realitate.”9 Mitra, zeul strălucitor al luminii de zi (uneori soarele însuşi) împarte cu Varuna atributele suveranităţii, întruchipând aspectul paşnic, binevoitor, juridic şi sacerdotal.10 6 Diac.Prof.Univ.Dr. Emilian Vasilescu, op.cit., pp.197-198 7 Mircea Eliade, Istoria credinţelor şi ideilor religioase, vol.1, Bucureşti, Editura Ştiinţifică, 1991, p.203 8 Adică, pe de o parte, māyā reprezintă forţele haotice care alterează ordinea universală, iar pe de altă parte, maya creatoare – ce regenerează şi menţine echilibrul alternanţelor şi ritmurilor cosmice: Cf. G. Dumezil, apud: Mircea Eliade, op.cit., p.203 9 Mircea Eliade, op.cit., p.204 10 Ibidem, pp.205-206 5 Indra, zeul cel mai popular al perioadei vedice, este eroul prin excelenţă, modelul exeplar al luptătorilor. El este demiurg şi fertilizator, personificare a exuberanţei vieţii, a energiei cosmice şi biologice, arhetip al forţelor genezice.11 Mitul central al lui Indra, cel mai important mit din Rig-Veda, relatează lupta victorioasă a acestuia împotriva lui Vŗta, balaurul uriaş care închidea apele în adâncul muntelui. Victoria zeului este condiţia primordială a cosmogoniei; prin uciderea monstrului (simbol al virtualului, al haosului) se instaurează ordinea (cosmosul). Ea reprezintă triumful vieţii împotriva sterilităţii şi a morţii (simbolizate prin «imobilizarea apelor» de către forţele haotice, distructive).12 Agni, preotul zeilor (simbolul focului sacrificial, al luminii şi al inteligenţei, deci al raţionalităţii lumii) este evocat ca ţâşnind din matricea apelor şi ca fertilizator al acestora. Este vorba despre crearea lumii prin unirea elementului luminos, raţional, cu principiul acvatic, ce simbolizează virtualităţile, matricea primordială, informală. Aceasta reprezintă trecerea de la informal la formal, printr-o raţionalitate cosmică ce provine din fundamentul absolut al lumii. Este evidentă relaţia foc/lumină – inteligenţă/raţionalitate – ordine cosmică. Simbolismul focului (al luminii şi raţiunii) a facilitat sintezele care au dus la reducţia unor planuri multiple şi diferite la un principiu fundamental unic13 – absolutul impersonal, Brahman. Agni este solidar – deşi mai mult indirect – şi cu valorizarea religioasă a „căldurii ascetice” (tapas) şi a practicilor yoga.14 Soma este personificarea băuturii nemuririi. El apare ca al treilea zeu în panteonul vedic. Popularitatea sa se datorează valorii rituale a băturii care apropie cerul de pământ, provocând experienţele extatice. Băutura zeilor şi, totodată, a sacerdoţilor vedici, revela o existenţă plenară şi beatifică, în comuniune cu zeii; aceasta a continuat să obsedeze spiritualitatea indiană multă vreme după dispariţia băuturii originare. Ulterior, modalităţile de atingere a experienţei extatice s-au centrat pe asceză, meditaţie, tehnici yoga, sau pe devoţiune mistică.15 Textele vedice îl invocă pe Vishnu ca pe o zeitate binevoitoare, prieten şi aliat al lui Indra, ajutându-l pe acesta în lupta împotriva lui Vŗta şi lărgind în urma sa spaţiul dintre cer şi pământ. El pare să simbolizeze simultan întinderea spaţială nesfârşită (care face posibilă organizarea cosmosului), 11 Ibidem, pp.206-207 12 Ibidem, p.207 13 Ibidem, p.211 14 Ibidem 15 Ibidem, p.213 6 energia benefică şi atotputernică preaslăvind viaţa, şi axa cosmică sprijinind lumea. Rig-Veda precizeză că el sprijină partea superioară a universului.16 În antiteză cu Vishnu, Rudra-Shiva pare o epifanie a puterilor demonice (ori cel puţin ambivalente), care simbolizează tot ce este haotic, periculos şi imprevizibil (adică forţele haotice care tind să distrugă ordinea cosmică).17 Mai târziu, Vishnu şi Shiva vor face parte din Trimurti - trinitatea hindusă, care reprezintă forţele cosmice ale creaţiei, distrugerii-regenerării şi conservării universale. I.2.2. Hinduismul brahmanic (aproximativ 450 î.Hr.- 600 d.Hr.), este o creaţie a brahmanilor – preoţii vedici, care au sistematizat religia vedică şi au „sublimat” politeismul vedic, pe baza speculaţiei metafizice despre principiul universal aflat dincolo de zei şi de universul fenomenal. Scrierile de bază ale brahmanismului sunt Brahmanele (Explicaţiile brahmanice), alcătuite din comentarii la cele patru Vede. Fiecare dintre Brahmane conţine câte o secţiune numită Aranyakas (Cugetări din pădure), alcătuită din cugetări ale eremiţilor asceţi, care tratează despre înţelesul mistic al sacrificiului şi al ceremoniilor în general, despre natura zeilor, despre creaţie etc. La rândul ei, fiecare Aranyakas conţine câte o parte numită Upanişad (Învăţătura secretă), în care speculaţia metafizică ajunge la un idealism pur, la reducerea întregii realităţi la absolut.18 Brahmanele, Araniyakas şi Upanişadele, alături de cele patru Vede, alcătuiesc literatura sacră a Indiei, pe care hinduşii o consideră inspirată (şruti, „ceea ce a fost auzit”, „adevăr”). Mai există însă şi o altă categorie de opere importante pentru cunoaşterea brahmanismului – scrierile care formează „tradiţia” (şmriti). Între acestea se numără aşa-numitele Sūtras („fir conducător”, „precept”), un fel de manuale care conţin învăţăturile tradiţionale referitoare la cult şi la viaţa morală. Acestea sunt diferite, în funcţie de şcolile filosofico-religioase care le-au alcătuit. Cu vremea, în locul diferitelor Sūtras au început să apară voluminoase coduri de morală şi politică, intitulate Şastras („coduri”, „tratate”, „reguli”), dintre care cel mai cunoscut este Mānava-Dharma-Şāstra (Cartea legii lui Manu). Aceste coduri sunt de fapt culegeri şi sistematizări de tradiţii religioase, morale, juridice, politice etc., foarte importante pentru cunoaşterea vieţii indienilor sub toate aspectele ei.19 Tot în perioada postvedică au apărut, între secolele al IV-lea î.Hr. şi al IV-lea d.Hr, şi cele două cunoscute poeme epice: Māhabhārata şi Rāmayāna. Pornind de la evenimente istorice survenite de-a 16 Ibidem, p.214 17 Ibidem, pp.214-215 18 Diac.Prof.Univ.Dr. Emilian Vasilescu, op.cit., pp.205-206 19 Ibidem, p.206 7 lungul primelor secole ale stabilirii triburilor indo-europene pe subcontinentul indian, acestea îmbină mitul cu adevărul istoric, realul cu miraculosul, pentru a pune în scenă confruntarea dintre bine şi rău. Rāmayāna este atribuită poetului legendar Vālmīki, iar Māhabhārata, lui Vyāsa. În cartea a VI-a din Māhabhārata se află un poem filosofic numit Bhagavad-Gīta (Cântecul celui prea fericit – adică al zeului Krişna), ce s-a conturat ulterior ca lucrare în sine, fiind supranumită „a cincea Vedă”. Dintre scrierile sacre ale vechilor indieni, Bhagavad-Gīta a cunoscut cea mai mare răspândire în India şi în afara Indiei, fiind considerată „Biblia hinduismului”20 Tot autorului legendar Vyāsa îi sunt atribuite şi Purānas („antichităţi”, „legende”) care constau din 18 mari lucrări didactice, în cea mai mare parte în versuri, ce au ca scop preamărirea câte unei divinităţi, în special a lui Vishnu, care va deveni zeul principal al hinduismului. Întocmirea Puranelor a început de prin sec. al VI-lea î.Hr., dar forma lor actuală datează de prin sec. al VI-lea d.Hr.21 I.2.2.1. Şcolile hinduismului brahmanic Încetul cu încetul, speculaţia upanişadică s-a fixat în câteva sisteme filosofico-religioase (darsanas); unele (în număr de şase) bazându-se pe învăţăturile Vedelor, iar altele negând autoritatea acestora.22 Cele mai importante dintre aceste sisteme filosofico-religioase sunt Vedanta, Samkhya şi Yoga. I.2.2.1.1. Vedanta Vedanta durează din epoca brahmană până astăzi. Etimologic, „Vedanta” înseamnă „sfârşitul Vedei”, adică încununarea, scopul final al Vedelor. Este un sistem filosofico-religios panteist, de o abstracţiune şi sublimitate inegalabile.23 „Investigarea Vedantei este reprezentată mai întâi prin Brahmanele atribuite lui Bādarāyana, care tratează mai întâi despre Brahman – fiinţa supremă, pe care, prin cunoaştere, îl regăsim în sine (atman).”24 În Vedanta se conturează ideea unei divinităţi greu de definit, esenţă absolută impersonală, care este deasupra oricăror entităţi individuale. Orice fiinţă ce are un mod de existenţă personal (inclusiv zeii) nu poate fi decât un mod de manifestare al acesteia (prezenţa unică resimţită ca sinele «atman» sau ca puterea sacră «Brahman», în interiorul şi în afara multiplului). 20 Ibidem, p.240 21 Ibidem, p.241 22 Ibidem, p.212 23 Ibidem, pp.212-213 24 Jean Filliozat, Filosofiile Indiei, Bucureşti, Humanitas, 1993, p.62 8 De fapt, existenţă reală nu are decât Brahman. În afara lui nu există nimic altceva. Lumea sensibilă nu are o existenţă reală, ci iluzorie. Ea este manifestată fiinţial din Brahman şi se contopeşte din nou cu acesta. Este vorba despre un monism absolut. Acest temei universal este identic în înlăuntrul tuturor lucrurilor, neschimbat de-a lungul formelor schimbătoare. El subzistă suveran înlăuntrul formelor de desfăşurare ale universului fenomenal, atât în sferele mai grosiere ale experienţei umane normale, cât şi în cele mai rarefiate ale empireului. „Upanişadele ne arată că absolutul se constituie într-o forţă primordială, într-un principiu suprem, din care provine totul, ca o manifestare fenomenală pur temporară. Acest principiu universal, unic, dar în acelaşi timp subzistent la nivelul întregii creaţii în toate componentele ei, transcende deopotrivă sferele sensibile şi pe cele conceptuale; el este, aşadar, neti-neti, «nici aşa, nici aşa».25 Este ceva «de unde cuvintele se întorc înapoi, împreună cu mintea, fără a-şi fi atins ţinta»26. Aici nu poate fi vorba de nici o dihotomie, şi de nici un antagonism real între «real» şi «ireal», între «existent» şi «non-existent», de nici un dualism, pentru că absolutul transcendent şi expresiile sale sensibile, concrete şi verbal-conceptuale sunt în esenţă una şi aceeaşi, adică simple «definiţii».”27 Ca esenţă impersonală nemanifestată Brahman le transcende pe toate şi este infinit dincolo de ele; dar ca esenţă manifestată el este imanent lumii, fiind identic ontologic cu aceasta. Tendinţa de a reduce totalitatea cosmică la un principiu cosmic e atestată în Rig-Veda. În Imnul creaţiei apare cu claritate „Unul”, cauză primă generatoare a lumii: „Fiinţa nu exista, nu exista nici nefiinţa, Văzduhul nu era, nici cerul de deasupra. Era ceva ascuns? Şi unde? În grija cui? Era numai abisul necuprins al apelor? Atunci moarte nu era şi nici viaţă nemuritoare; Nici margine între zi şi noapte. Dar Unul sta atunci suflând fără mişcare prin forţa lui; Nimic decât acesta nu se afla atunci. Întunecimea era la început ascunsă de întunecime; În bezna fără deosebire era ca un ocean. 25 adică absolutul upanişadic rămâne inefabil, indescriptibil, inexprimabil: cf. Nicolae Achimescu, India. Religie şi filosofie, Iaşi Tehnopress, f.a., p.64 26 Taittīrya Upanişad, II, 4, apud: Nicolae Achimescu, op.cit., p.64 27 Nicolae Achimescu, op.cit., pp.63-64 9 Aceea ce urma să vină era acoperit de gol, Când Unul din puterea căldurii apăru. Dorinţa a împins pe Unul să înceapă; Prima sămânţă a fost un rod al gândului. Cei înţelepţi când inima şi-au cercetat cu grijă Aflară începutul fiinţei în nefiinţă. Şi întunericul a fost străbătut cu rază din inima lor. Dar Unul era sus ori dedesupt? Căci exista şi forţa creatoare, ca şi puterea zămislirii; Impulsul era sus iar energia era jos. Dar cine ştie sigur? Şi cine ni le spune? De unde s-au născut acestea, de unde a venit creaţia? Chiar zeii înşişi s-au ivit după facerea lumii; De aceea cine poate şti originea acestor toate? Nimeni nu ştie de unde creaţia a ieşit, Nici dacă a făcut-o sau n-a făcut-o el; Acel care-o veghează din cerul cel mai înalt, El doar cunoaşte totul, sau poate chiar nici el.”28 Dar în Upanişade această tendinţă e dezvoltată sistematic. Aici s-a afirmat pentru prima dată în mod expicit distincţia radicală stabilită între existenţă şi esenţă şi ideea că lumea efemeră, precară prin definiţie, îşi are temeiul într-un principiu etern şi stabil. A fost enunţat, de asemenea, şi principiul analogiei, conform căruia microcosmosul uman are structură identică cu cea a macrocosmosului. Aşadar individul, el însuşi vremelnic şi fragil, poartă în ele ceva esenţial, adică atmanul (sufletul, sinele); de unde şi afirmaţia că atman este identic cu Brahman şi corolarul acesteia: că omul se poate întoarce la esenţă.29 Descoperirea de căpătâi a Upanişadelor rămâne identitatea atman – Brahman. Filosofia vedantină, înţeleasă atât ca ansamblu al doctrinelor cuprinse în Upanişade cât şi ca sistem filosofic provenit din încercarea de investigare şi sistematizare a speculaţiei brahmanice, întrebuinţează limbajul non-dualităţii (advaita). 28 Imnul creaţiei din Rig-Veda, apud: Diac.Prof.Univ.Dr. Emilian Vasilescu, op.cit., pp.434-435 29 Marie Madeleine Davy, Enciclopedia doctrinelor mistice, vol.3, Timişoara, Amarcord, 1999, p.171 10 După Vedanta, motivul întregii speculaţii umane este brahmajijnasa, dorinţa de a-l cunoaşte pe Brahman, cauza universală din care provine totul, prin manifestarea esenţei lui impersonale.30 El este existenţa în sine şi la el se raportează orice individualitate. Este considerat cauza substanţială şi eficientă a tot ce există şi – în acelaşi timp – temelie a atmanilor individuali. El este sinele (atman), a cărui esenţă e plină de fericire (ananda-māyā). Simbolic vorbind, el e lumină (jyotis), suflu (prana). Dar el e distinct de individualitatea psihică încorporată (sarria).31 Chāndogya Upanişad afirmă despre atman: „În această cetate a lui Brahman este un locaş – o mică floare de lotus – iar înlăuntrul său un mic spaţiu. Înlăuntrul acestuia este ceea ce trebuie căutat, ceea ce trebuie, de bună seamă, cercetat [...] La fel de mare ca spaţiul (din jurul nostru) este şi spaţiul acesta dinlăuntrul inimii. Înlăuntrul său sunt strânse laolaltă atât pământul cât şi cerul, atât focul cât şi aerul, atât soarele cât şi luna, fulgerul, stelele şi atât ceea ce ai cât şi ceea ce nu ai (în lumea de) aici; în el e strâns totul laolaltă [...] Ea nu-ţi îmbătrâneşte cu vârsta şi nu ţi-e doborâtă de lovitura ucigaşă. Aceasta e adevărata (satya) cetate a lui Brahman; în ea sunt strânse laolaltă dorinţele. Acesta e sinele (atman) dezbărat de rău, fără bătrâneţe, fără moarte, fără suferinţă, fără foame şi fără sete, cu dorinţe adevărate şi reprezentări (sankalpa) adevărate (satya). Căci aşa cum (în lumea de) aici, omenirea îşi urmează calea rânduită, şi oricare este ţelul dorinţelor sale, oricare ţară sau colţ de pământ, de acolo îşi leagă viaţa...32 Aşa cum se pierde lumea de aici, cucerită prin faptă/rit (karman), la fel se pierde şi lumea de dincolo, cucerită prin virtute. Astfel, cei care trec pe aici fără să-şi găsească sinele (atman) şi dorinţele cele adevărate au parte, în toate lumile, de nelibertate. Iar cei care trec pe aici găsindu-şi sinele şi dorinţele cele adevărate, în toate lumile au parte de libertate.”33 „Misticii din perioada Upanişadelor au ajuns la concluzia că sinele cosmic, Brahman, poate fi cunoscut direct sub forma luminii pure. Este vorba de o experienţă nemijlocită a luminii supranaturale. În acelaşi timp, această lumină transcosmică este identică cu lumina interioară, percepută de ascet în lăuntrul său în timpul exerciţiului mistic: «iar lumina din cer care străluceşte acolo sus, deasupra fiecăruia, deasupra tuturor, în lumi mai înalte decât cele mai înalte, aceasta este ceea ce este şi lumina din lăuntrul omului».34 Misticul nu face altceva decât să conştientizeze această identitate, mai ales că această experienţă nouă este secondată de creşterea progresivă a temperaturii corpului şi de perceperea 30 Jean Filliozat, op.cit., p.62 31 Ibidem, p.63 32 “pare să fie vorba de pierderea libertăţii prin ataşamentul la obiectele exterioare, aşa cum reiese şi din paragraful următor”: nota 32 din Cele mai vechi Upanişade, Bucureşti, Editura Ştiinţifică, 1993, p.223 33 Chāndogya Upanişad, VIII, 1-6, apud: Cele mai vechi Upanişade, pp.211-212 34 Chāndogya Upanişad, III, 13,7, apud: Nicolae Achimescu, op.cit., p.66 11 unor sunete cu caracter mistic. [...] Percepţia sinelui (atman-Brahman) ca lumină nu reprezintă o simplă cunoaştere, ci o experienţă mult mai profundă, o experienţă de tip extatic, care angajează însăşi schimbarea existenţei, a modului de a fi al respectivului ascet, după cum se arată în Bŗhadāranyaka Upanişad: „De la nefiinţă (asat) condu-mă la fiinţă (sat), de la întuneric condu-mă la lumină (tamaso mā jyotir gamaya), de la moarte condu-mă la nemurire.”35 Chāndogya Upanişad citează două versuri rigvedice în care este vorba de contemplarea luminii «ce se aprinde dincolo de cer» şi adaugă: «Privind lumina ce se înalţă, privind lucirea ce se înalţă, la zeul între zei, la soare ajunserăm, lumină înălţată - lumină înălţată».36 Bŗhadāranyaka Upanişad identifică însă, după cum am văzut, pe atman cu fiinţa aflată în inima omului, sub chipul unei «lumini în inimă». «Această fiinţă senină, ridicându-se din trupul său şi atingând cea mai înaltă lumină, apare în forma sa proprie. Ea este atman. Este nemuritorul, cel ce nu se teme, este Brahman.»37 Avem aici încă o confirmare a identităţii dintre lumina supranaturală şi lumina interioară experiată de ascetul mistic, între Brahman şi atman, între sinele suprem şi sinele individual.”38 Eliberarea (mokşa) e promisă oricui ajunge să-şi cunoască propria natură divină; atunci, omul se va contopi cu absolutul cu care este identic fiinţial. Totuşi, la Bādarayāna eliberaţii continuă să existe etern ca fiinţe spirituale autonome. Guadapada, un alt reprezentant al Vedantei, merge mai departe cu teoria despre unica existenţă absolută, negând cu insistenţă existenţa lumii. El susţine că credinţa în pluralitatea atmanilor individuali e zămislită de iluzie (māyā). În realitate nu există decât o singură fiinţă, Brahman, iar când înţeleptul – prin meditaţie – sesizează experimental propriul său atman, identic cu Brahman, el se „trezeşte” în lumina şi beatitudinea unui etern prezent. Ramura principală a acestui sistem filosofico-religios non-dualist se numeşte Advaita Vedanta (Vedanta monismului total) şi este întemeiată de Shankara, cel mai renumit sistematizator al doctrinei vedantice. Ea este bazată pe un sistem de ontologie monistă şi este considerată un sistem de referinţă pentru Vedanta. Deşi dezvoltă ideea de iluzie (māyā), Shankara rămâne realist în sensul că existenţa este iluzorie doar în raport cu esenţa, nu în sine.39 Ea este un reflex iluzoriu al adevăratei realităţi;40 aşadar este ireală din punct de vedere ontologic, dar reală ca reprezentare.41 35 Bŗhadāranyaka Upanişad, I, 3,28, apud: Nicolae Achimescu, op.cit., p.66 36 Chāndogya Upanişad, III, 17,6, apud: Nicolae Achimescu, op.cit., p.66 37 Bŗhadāranyaka Upanişad, IV, 3,7, apud: Nicolae Achimescu, op.cit., p.66 38 Nicolae Achimescu, op.cit., pp.65-67 39 Marie Madeleine Davy, op.cit., p.172 40 Diac.Prof.Univ.Dr. Emilian Vasilescu, op.cit., p.213 12 Pentru înţelegerea acestei concepţii este celebră ilustrarea confundării unei frânghii cu un şarpe. Reală este existenţa frânghiei. Existenţa şarpelui este iluzorie. Totuşi, conform ilustrării, iluzia e generată de existenţa a ceva real, anume a frânghiei. În mod similar existenţa materiei ca pluralitate a obiectelor constituente este o iluzie generată de existenţa lui Brahman, singura realitate, ce transcende orice distincţie. Altfel spus, universul poate fi definit ca un sistem de schimbări, fiind lipsit de realitate şi căruia nu i se poate atribui valoare. Deci dacă admitem un absolut, principiu imuabil, această existenţă schimbătoare şi efemeră este iluzorie. Aşadar Shankara admite în mod clar existenţa universului, adică a tuturor fiinţelor şi lucrurilor, dar fiinţa lor e doar manifestare, transformare exterioară, iluzie. Brahman e substratul unic comun al oricărei realităţi, substratul universului pe care îl „creează”42 prin transformare, pornind de la el însuşi. El transmite aparenţelor propria-i realitate. Brahman e transcendent faţă de această lume pentru că e izolat, în unicitatea sa, de multiplicitatea lucrurilor lumii; din cauza acestei izolări de substratul oricărei existenţe, el nu are în materie de existenţă decât aparenţa.43 De fapt, în accepţiunea cea mai profundă a Vedantei non-dualiste, punctul de vedere emanaţionist – conform căruia Brahman emană periodic universul pentru pentru a-l dizolva apoi în sine însuşi – exprimă doar un adevăr exoteric, util şi chiar indispensabil unui mare număr de adepţi, dar menit, dintr-o perspectivă ideală, să fie eclipsat de adevărul ezoteric al a-cosmismului. Brahman prezintă, prin urmare, trăsăturile „marelui yogin”: atunci când este adunat în stare de reculegere, absorbit în sine însuşi, cufundat într-un „somn yoginic” (yoga-nindrā), expansiunea cosmică nu are loc; când, dimpotrivă, iese din starea de reculegere, imaginează în gând un univers virtual şi, ipso facto, acest univers se manifestă în afară. Apoi, Brahman se recufundă în el însuşi, iar lumea formelor se resoarbe în spaţiul omogen al conştiinţei divine precum norii care se topesc în albastrul bolţii cereşti.44 În privinţa sufletului uman, Shankara vorbeşte despre atman identic cu Brahman şi imanent oricărei fiinţe psihice. Sinele este ascuns sub cinci învelişuri sau straturi psihosomatice suprapuse: corpul grosier şi lumea lui de materie grosieră (ce corespunde planului conştiinţei vigile), învelişul format din forţele vitale (prana), învelişul alcătuit din minte (manas) şi învelişul alcătuit din înţelegere (vijñāna). Acestea alcătuiesc corpul subtil, care corespunde planului conştiinţei onirice. Al cincilea înveliş este alcătuit din fericire (ananda), şi mai e denumit corp cauzal; el corespunde planului 41 Jean Filliozat, op.cit., p.66 42 În această accepţiune, „crearea” lumii se referă la emanarea ei din fiinţa absolută, proces care îi conferă lumii identitate ontologică cu absolutul. (n.a.) 43 Ibidem 44 Jean Delumeau, Religiile lumii, Bucureşti, Humanitas, 1993, pp.352-353 13 somnului profund. Acesta este un strat întunecos şi foarte adânc de neştiinţă (avidya) care reprezintă învelişul bazal fundamental al întregii lumi. Numai după îndepărtarea acestuia poate fi cunoscut sinele, acea tăcere senină, care din punctul de vedere al Vedantei non-dualiste a lui Shankara, este singurul „real realmente real”.45 Neştiinţa (avidya) nu este o simplă lipsă de cunoaştere, un simplu principiu negativ, ci şi o putere pozitivă (sakti) care proiectează şi produce iluzia lumii şi cele cinci învelişuri. În funcţia sa negativă, avidya ascunde sinele la fel cum un petic de nor maschează soarele; în capacitatea ei pozitivă, ea dă naştere multiplicităţii cosmosului, copleşind toate facultăţile umane de judecare, agitând simţurile şi puterile mentale, stârnind pasiunile dorinţei şi repulsiei, fricii, împlinirii şi deznădejdii, pricinuind suferinţă şi fascinând conştiinţa derutată cu nimicuri pasagere de desfătare. În Vedanta numai cunoaşterea (vidya) săvârşeşete eliberarea (mokşa) de învelişurile şi servituţile neştiinţei; această cunoaştere nu este ceva ce trebuie obţinut, ci e deja prezentă lăuntric, ca miez şi susţinere a existenţei umane. 46 Acest tip de cunoaştere este condiţia progresului spiritual. Shankara vorbeşte despre calea ascezei intelectuale. Calea directă de înţelegere este prin absorbirea în starea transcendentală de dincolo de orice calificaţii.47 Atunci se ajunge la un miracol al rememorării sinelui – drept care creaţia aparentă a lumii este demontată şi structurile acoperitoare ale sufletului sunt înlăturate.48 „Cine îl înţelege pe Brahman prin cunoaştere (jñāna) devine Brahman.”49 Eliberarea şi contopirea cu Brahman (mokşa) - care urmează cunoaşterii - presupune o „separaţie dintre real şi ireal, dintre sine şi trup; prin mokşa nu se schimbă starea ontică a sinelui. Ceea ce se schimbă este conştiinţa omului: identificarea sinelui cu trupul şi cu lucrurile obiective este receptată ca fiind eronată, pe când marea eliberare, mokşa este tocmai «autoidentificarea» sau «autopercepţia» propriei conştiinţe. Este vorba de nimicirea efectelor karmice, de distrugerea nu doar a materiei corporale, care urmează dezintegrării trupului vizibil, ci şi a trupului subtil (sūkşma-śar īra), suportul propriu-zis al reâncarnării. Mokşa nu înseamnă o nouă creaţie, ci doar recunoaşterea adevăratei realităţi (de altfel, dintotdeauna prezentă) ca sinele atotcuprinzător; este regăsirea bruscă, prin intuiţie, a propriului sine şi - prin aceasta - a sinelui universal. Din punct de vedere psihologic, este vorba de o «izbucnire» din interior, pe când din punct de vedere ontologic nu are loc nici o schimbare. Mokşa nu 45 Heinrich Zimmer, Filosofiile Indiei, Bucureşti, Humanitas, 1997, p.278 46 Ibidem, p.279 47 Ibidem, p.280 48 Ibidem, p.279 49 Ibidem, p.280 14 înseamnă «eliberarea» de suferinţă, ci detaşarea de aceasta; nu este «înălţarea» trupului, ci respingerea lui. Ea nu are semnificaţia de paradis, nici din punct de vedere subiectiv, nici obiectiv, ci de transcendere a acestuia. Fericirea realizată prin mokşa este o «supra-fericire», autoconştiinţa deplinătăţii existenţei supreme.”50 „Calea spre mokşa nu este, tocmai de aceea, o cale propriu-zisă spre mântuire, ci mai degrabă o metodă de distincţie, de detaşare şi separare. Jīvan-mukta, cel care a realizat eliberarea în această viaţă, nu este un sfânt în accepţiunea obişnuită a cuvântului, ci unul care a reuşit să pătrundă adevărata realitate şi să distingă sinele de toate celelalte. Mokşa este o realitate care transcende istoria51, este o realitate metafizică, supralogică şi atemporală.”52 I.2.2.1.2. Samkhya În paralel cu Vedanta, s-a dezvoltat în Upanişade un sistem opus, realist, Samkhya, al cărui autor se crede a fi un personaj legendar, numit Kapila, care ar fi trăit în nordul Indiei prin sec. al VI-lea î.Hr. Prima sistematizare a filosofiei Samkhya apare prin sec. al V-lea d.Hr. şi îi aparţine lui Iśvara Krishna, autorul cunoscutului tratat Samkhya-kārikā. Deşi redactarea sistematică a doctrinei în sine se realizezază relativ târziu, terminologia pe care o foloseşte aceasta este atestată deja în Katha Upanişad, în sec. al IV-lea î.Hr. Samkhya nu este altceva decât o perpetuare a filosofiei upanişadice, care accentuează preponderent rolul decisiv al cunoaşterii în realizarea eliberării individuale. Este un fel de gnoză eliberatoare, alături de Yoga, care este o tehnică eminamente practică. Originalitatea acestui sistem constă în convingerea că adevărata cunoaştere rezultă din analiza riguroasă a structurilor şi a dinamicilor naturii (prakriti), a vieţii şi activităţii psihomentale, secondată de experienţa prezenţei sinelui universal, a spiritului absolut (puruşa).53 Spre deosebire de monismul vedantin, Samkhya este un sistem dualist. Etimologic, „Samkhya” înseamnă „enumerare”, referindu-se la enumerarea celor 25 de principii din care consideră că este alcătuită lumea. Dintre acestea, cele mai importante sunt: primul – natura materială (prakriti) şi ultimul – natura spirituală (puruşa). Aşadar există două lumi veşnice şi distincte – cea materială şi cea spirituală – fiecare avându-şi existenţa ei separată. Dar, deşi cele două lumi sunt paralele, totuşi sufletele individuale sunt captive în trupul material, care este văzut ca o închisoare pentru spirit. Totuşi, trupul este necesar sufletului, pentru ca acesta să nu 50 Nicolae Achimescu, op.cit., p.147 51 Prin mokşa, omul transcende istoria şi lumea fenomenală - în ansamblul ei. (n.a.) 52 Nicolae Achimescu, op.cit., p.147 53 Ibidem, pp.171-172 15 rămână inactiv, iar sufletul este necesar trupului pentru că altfel acesta nu s-ar putea conduce. Această interdependenţă este ilustrată prin imaginea orbului şi ologului, cel dintâi purtându-l pe umeri pe celălalt. Totuşi, faptul că sufletul este legat de trup înseamnă suferinţă, iar eliberarea, adică întoarcerea sufletului în sine şi izolarea de lumea materială, se poate realiza numai prin cunoaştere – care se referă la conştientizarea de către suflet a adevăratei sale naturi spirituale. Atunci sufletul ajunge să aibă viziunea lumii spirituale, rupe lanţurile materiei şi intră într-un somn veşnic, fără vise, în impasibilitatea absolută.54 În Samkhya lumea nu este manifestarea unei fiinţe absolute impersonale, ci este co-eternă cu lumea spirituală. Aşadar, concepţiile principale ale acestui sistem dual sunt: 1. Universul este întemeiat pe o dihotomie irezolvabilă a monadelor vitale spirituale şi a materiei nevii; 2. Materia, deşi este fundamental simplă, necompusă, se manifestă sub trei aspecte diferenţiate (gunas), comparabile cu cele trei fire ale unei frânghii. 3. Fiecare dintre monadele vitale, asociată cu materia, este atrasă în dependenţa unui ciclu de transmigaţie nesfârşit (samsara);55 4. Puruşa (sinele - atman) are natura luminii pure autoradiante (prabhāsa), care iluminează procesele materiei grosiere sau subtile (adică procesele vieţii şi conştiinţei deopotrivă), pe măsură ce acestea se desfăşoară în interiorul corpului. Dar monada spirituală este lipsită de formă sau conţinut, necompusă şi veşnică (căci tot ceea ce e compus, e supus distrugerii). Monada este neataşată, fără legături cu lumea sensibilă, absolut indiferentă, neinteresată şi neimplicată, etern liberă.56 „Problema omului este, însă, că libertatea lui reală permanentă, veşnic prezentă, nu este realizată din pricina condiţiei turbulente, ignorante şi distrase a minţii sale (ataşate psiho-mental de lumea sensibilă).”57 În contrast cu atmanul vedantic, puruşa „este o monadă imaterială care nu este nici stăpânită de fericire, nici înzestrată cu puterea de a acţiona în calitate de cauză materială sau eficientă în nici o împrejurare.”58 Ea este doar reflectată în sfera spaţiului şi timpului prin corpurile materiale grosiere şi subtile, având doar o aparenţă de implicare în viaţă şi de asociere cu atributele condiţionante şi 54 Diac.Prof.Univ.Dr. Emilian Vasilescu, op.cit., pp.213-214 55 Heinrich Zimmer, op.cit., p.193 56 Ibidem, p.196 57 Ibidem 58 Ibidem, p.197 16 limitative (upādhis). În realitate, ea este absolut izolată (kevala) şi impasibilă, neparticipând în nici un fel la sentimentele, pasiunile şi durerile omeneşti.59 Spiritul este veşnic liber; stările de conştiinţă, fluxul vieţii psihomentale, îi sunt total străine. El apare ca un fel de „agent” al acestora datorită iluziei (māyā) omeneşti, precum şi unei „apropieri” (yogayatā) care semnifică un fel de armonie prestabilită între cele două realităţi diametral opuse: sinele spiritual (puruşa) şi inteligenţa (buddhi) – care este doar un produs foarte subtil al materiei primordiale (prakriti).60 Samkhya consideră că „orice experienţă psihică este, de fapt, un simplu proces mental. Viziunea aceasta are consecinţe şi în plan moral; de pildă, bunătatea nu este o calitate a spiritului, ci o purificare a materiei subtile reprezentată de conştiinţă.”61 Cunoaşterea postulată de Samkhya este metafizică – o „trezire” care descoperă instantaneu esenţa sinelui, realitatea ultimă; ea nu se dobândeşte prin experienţă, ci este o autorevelaţie bruscă. Riturile şi practicile religioase nu au nici o valoare în dobândirea acestei cunoaşteri şi implicit a eliberării, pentru că acestea implică dorinţe şi efort, conducând la naşterea unei noi forţe karmice.62 Eliberatul (jīvan-mukta) va contuinua să acţioneze, pentru că mai este încă prizonierul potenţialului karmic din existenţele anterioare şi al celor deja acumlate înainte de autorevelaţie, iar acest potenţial cere să fie actualizat şi consumat în conformitate cu legea karmică. Dar activitate pe care o desfăşoară nu-i mai aparţine lui, căci el nu-i mai urmăreşte rezultatele, deci acţionează dezinteresat. El devine un simplu „instrument” impersonal, un fel de „regizor” intermediar angajat în epuizarea ultimelor efecte karmice acumulate de-a lungul timpului. Jīvan-mukta poate acţiona oricând şi oricum doreşte, fără a se mai teme de nimic, căci faptele sale nu-i mai aparţin şi, ca urmare, nu au consecinţe pentru el. Când îşi părăseşte trupul, spiritul (puruşa) este „eliberat” pentru totdeauna.63 I.2.2.1.3. Yoga „Alături de celebra «mistică a cunoaşterii» din literatura upanişadică, un rol deosebit de important în spiritualitatea indiană îl joacă «mistica exerciţiului», «mistica voinţei creatoare» sau psihotehnica Yoga.”64 „Încă în Vede ni se vorbeşte de anumiţi asceţi şi extatici care stăpâneau o serie de tehnici parayogice şi dispuneau de tot felul de «puteri miraculoase» (siddhi).”65 59 Ibidem 60 Nicolae Achimescu, op.cit., pp.173-174 61 Ibidem, p.176 62 Shamkya-Sutra, I, 84-85; Mircea Eliade, Yoga. Nemurire şi libertate, pp.35-36, apud: Nicolae Achimescu, op.cit., p.181 63 Samkhya-kārikā, 68; Mircea Eliade, Yoga. Nemurire şi libertate, p.39; Idem, Istoria credinţelor şi ideilor religioase, vol.2, p.60, apud: Nicolae Achimescu, op.cit., pp.181-182 64 Nicolae Achimescu, op.cit., p.182 17 „Primele referiri precise la tehnicile Yoga apar încă din textele brahmanice şi, ulterior, în Upanişade şi în Māhabhārata.”66 Există o serie de Upanişade yogice, cele mai importante fiind Yogatattva, Dhyanabindu şi Nadabindu. „Merită semnalat caracterul tehnic, experimental, al Upanişadelor din grupul yogic. Nu mai întâlnim aici primatul cunoaşterii pure, al dialecticii absolutului ca unic instrument al eliberării. Identitatea atman – Brahman nu se mai dobândeşte prin contemplaţie pur şi simplu; dimpotrivă, ea se realizează experimental, cu ajutorul unor tehnici ascetice şi a unei fiziologii mistice; altfel spus, cu ajutorul unui proces de transformare a corpului omenesc într-un corp cosmic, în care venele, arterele, şi organele reale joacă un rol secundar în raport cu «centrele» sau cu «venele» în care pot fi experimentate sau «trezite» forţe cosmice sau divine. Tendinţa spre concret şi experimental – chiar dacă acest «concret» semnifică localizarea aproape anatomică a anumitor forţe cosmice – este specifică oricărui curent mistic din evul mediu indian. Devoţiunea, cultul personal şi fiziologia subtilă iau locul ritualismului fosilizat şi al speculaţiei metafizice. Calea către eliberare tinde să devină un intinerariu ascetic, o tehnică ce se învaţă cu mai puţină dificultate decât metafizica.”67 Într-o accepţiune cuprinzătoare, „termenul yoga desemna orice tehnică ascetică şi orice metodă de meditaţie; în acest sens, „practici yogice se întâlnesc aproape peste tot în India, ca şi în mediile brahmanice, precum şi în cele buddhiste şi jainiste. Dar paralel cu această yoga presistematică şi panindiană, se constituie treptat o Yoga-darsana, «Yoga clasică».”68 Aceasta este prezentată de Yoga-Sūtras ale lui Patañjali şi este, mai degrabă, o practică ascetică şi mistică bazată pe sistemul Samkhya. Ascetul yogin trebuie să ajungă la stăpânirea completă a trupului său, prin diferite tehnici psiho-somatice: mortificări, controlul respiraţiei, suprimarea activităţii simţurilor pentru lumea exterioară, concentrarea atenţiei într-un punct fix, meditaţie etc. Când ajunge la cel mai înalt grad de concentrare, yoginul dobândeşte puteri extraordinare, dar el nu trebuie să se folosească de ele, nici chiar să-şi dorească să ajungă asemenea zeilor. „În caz că avem de-a face cu poftiri de la cei aflaţi în locuri înalte, acestea nu trebuie să trezească în noi nici ataşament, nici mândrie, căci atunci se vor produce consecinţele nedorite.”69 65 Mircea Eliade, Istoria credinţelor şi ideilor religioase, vol.2, Bucureşti, Editura Ştiinţifică, 1991, p.57 66 Nicolae Achimescu, op.cit., p.182 67 Mircea Eliade, Yoga. Nemurire şi libertate, Bucureşti, Humanitas, 1993, p.121 68 Idem, Istoria credinţelor şi ideilor religioase, vol.2, p.57 69„cei aflaţi în locuri înalte” sunt zeii. Potrivit viziunii yogice, aceştia nu sunt atotputernici, ci sunt inferiori yoginului desăvârşit. Ei nu sunt decât fiinţe cu o poziţie foarte favorizată, implicate şi ele în plăceri – care decurg din circumstanţele lor cereşti. Aşadar, tentaţia perspectivei cerului nu trebuie să-l distragă pe practicantul serios al Yogăi de la efortul de a transcende seducţiile tuturor lumilor formei: fragment din Yoga-Sūtrele lui Patañjali, apud: Heinrich Zimmer, Filosofiile Indiei, Bucureşti, Humanitas, 1997, p.200 18 Scopul ascezei sale este ruperea totală de înlănţuirea lumii fenomenale. Pentru aceasta, el trebuie să se detaşeze total de orice dorinţă legată de aceasta, inclusiv de bucuriile destinate zeilor. Altfel nu se poate detaşa de întregul flux psihomental (gânduri, sentimente etc.), care îi menţine ataşamentul faţă de manifestările efemere; ca urmare, nu se poate elibera din lanţul transmigrărilor. Yoginul trebuie să ajungă la „oprirea mişcărilor gândirii (citta), aceasta însemnând aici tot organul spiritului (manas), ansamblul psihismului, inclusiv al activităţilor psihice inconştiente. De fapt, stadiul ultim al disciplinei yoga reprezintă punerea întregii individualităţi psihice într-o poziţie fixă aleasă.”70 Yoga clasică a lui Patañjali este numită «cu opt membre» (aştānga) deoarece are opt elemente tehnice: 1. Înfrânările (yama): să nu faci rău, să spui adevărul, să nu furi, să practici castitatea, să fii dezinteresat (să nu fii lacom); 2. Disciplinele (niyama): curăţenia, mulţumirea, asceza, studiul şi devotamentul faţă de Dumnezeu (Iśvara); 3. Posturile (asana), care sunt atitudini ale corpului, fixate cu precizie şi purtând nume speciale; 4. Controlul suflului (prānāyāma) are la bază teoriile fiziologice vechi despre circulaţia suflurilor în corp. Acestea fiind agenţii fundamentali ai oricărei activităţi organice. Controlarea lor înseamnă controlarea întregii individualităţi psihice, de unde tehnicile de stăpânire a suflului respirator. Acestea au efecte fiziologice imediate, antrenând şi efecte psihice, cu atât mai mult cu cât, în acelaşi timp, sunt anume practicate şi exerciţii psihice; 5. Retractarea (pratyāhara), care constă în neutralizarea activităţilor senzoriale şi motrice, în readucerea lor în sine pentru a le sustrage perturbaţiilor exterioare; 6. Fixarea (dhārāna) atenţiei concentrate asupra unui obiect; „concentrarea (dhārāna) este o ekāgratā, o «fixare într-un singur punct», dar al cărei conţinut este strict noţional. Altfel spus, dhārāna – şi prin aceasta se deosebeşte ea de ekāgratā, al cărei scop unic este oprirea fluxului psihomental şi «fixarea într-un singur punct» - realizează această fixare în scopul de a înţelege.71 7. Meditaţia (dhyāna) asupra acestui obiect; 8. Poziţionarea psihismului (samādhi) asupra acestui obiect în mod prelungit şi exclusiv.72 „Asana, prānāyāma şi ekāgratā produc o suspendare a condiţiei umane, fie şi numai pentru timpul scurt cât durează exerciţiul. Nemişcat, ritmându-şi respiraţia, fixându-şi privirea şi atenţia 70 Jean Filliozat, op.cit., p.83 71 Mircea Eliade, Patañjali şi Yoga, Bucureşti, Humanitas, 1992, p.86 72 Jean Filliozat, op.cit., pp.84-85 19 asupra unui singur punct, yoginul depăşeşte experimental modalitatea profană de a exista. El începe prin a deveni autonom în raport cu cosmosul; tensiunile din exterior nu-l mai tulbură (căci odată depăşite «contrariile», ele este insensibil atât la frig, cât şi la căldură; atât la lumină, cât şi la întuneric etc.); activitatea senzorială nu-l mai proiectează în afară, către obiectele simţurilor; fluviul psihomental nu mai este condus de distrageri, automatisme şi memorie: el este «concentrat», «unificat». Retragerea în afara cosmosului este însoţită de o adâncire în sine însuşi. Yoginul se întoarce către sine, se ia în posesie ca să ne exprimăm astfel, se înconjoară cu «fortificaţii» tot mai solide, într-un cuvânt devine invulnerabil.”73 Asana şi ekāgratā imită un arhetip divin: poziţia yogică are o valoare religioasă în sine. Dumnezeu din Yoga-Sūtras, Iśvara, este un spirit pur, care nu doar că nu a creat lumea, dar nici măcar nu intervine, direct sau indirect, în istorie. Yoginul imită modul de a fi care îi este propriu acestui spirit pur. Depăşirea condiţiei umane, «eliberarea», autonomia perfectă a lui puruşa – toate acestea îşi au modelul exemplar în Iśvara. Renunţarea la condiţia umană, adică practica Yoga, are o valoare religioasă în sensul că yoginul imită modul de a fi al lui Iśvara: imobilism, concentrare asupra sinelui.”74 Spre deosebire de Samkhya, Yoga afirmă existenţa unui Dumnezeu, Iśvara (Iśvara înseamnă, literal, „Domn”), dar nu în sensul unui Dumnezeu Personal, Creator şi Pronietor (Cosmosul şi viaţa provenind din materia primordială, prakriti), ci în sensul existenţei unui spirit pur absolut care nu are nici o legătură cu lumea sensibilă. El nu poate avea nici dorinţe, nici emoţii, fiind total impasibil. „Ajutorul” divin, la care au acces doar yoginii, cei care l-au ales pe el drept obiect al concentrării lor, nu este efectul voinţei sale, sau al vreunui sentiment, ci al unei „simpatii” metafizice între puruşa (sufletul spiritual individual) şi Iśvara (spiritul absolut), simpatie care leagă cele două entităţi înrudite (având – ambele - natură spirituală, identică ontologic) şi care explică armonizarea structurilor lor. În acest mod, el îi poate ajuta pe yogini să ajungă la samādhi, poate grăbi procesul eliberării. El este model pentru cei care îi imită modul de a fi - impasibil şi fără nici o legătură cu lumea; arhetipul yoginului, un macroyogin.75 „Iśvara este un puruşa liber dintotdeauna, neatins vreodată de durerile şi impurităţile existenţei.”76 73 Mircea Eliade, Patañjali şi Yoga, pp.82-83 74 Ibidem, p.83 75 Ibidem, p.91 76 Yoga-Sūtras, I, 24, apud: Mircea Eliade, Patañjali şi Yoga, p.89 20 Vyāsa, comentând acest text, precizează că deosebirea dintre spiritul eliberat şi Iśvara este aceea că primul s-a aflat cândva în relaţie (chiar dacă iluzorie) cu spiritul eliberat, în timp ce Iśvara a fost întotdeauna liber. Samkhya afirmă, iar Yoga îşi însuşeşte afirmaţia, că materia însăşi colaborează, printr-un „instinct teleologic”, la eliberarea omului; astfel, rolul lui Iśvara în dobândirea eliberării de către sinele individual este nesemnificativ. Materia cosmică îşi asumă chiar ea sarcina eliberării numeroşilor puruşa prinşi în mreaja iluzorie a existenţei fenomenale. La Patañjali, ceea ce contează mai înainate de orice, este voinţa şi capacitatea de stăpânire de sine şi de concentrare a yoginului. Iśvara corespunde, însă, unei realităţi de ordin experimental, concentrarea şi devoţiunea către el făcând posibile o serie de experienţe spirituale.77 „Cu alte cuvinte, alături de tradiţia unei Yoga pur magice, adică făcând apel numai la voinţa şi la forţele personale ale ascezei, exista şi o altă tradiţie, «mistică», în care etapele finale ale practicii Yoga erau cel puţin înlesnite printr-o devoţiune - chiar foarte rarefiată, foarte «intelectuală» faţă de un Dumnezeu.”78 Samādhi, enstaza yogică, este rezultatul final şi încoronarea tuturor eforturilor şi exerciţiilor spirituale ale yoginului. Etimologic, „samādhi” înseamnă „unire”, „totalitate”, „absorbire în”, „concentrare totală a spiritului”, „conjuncţie”. Ea se obţine doar după ce pluralitatea stărilor mentale a fost suprimată. Mai curând decât „cunoaştere”, samādhi este o „stare” o modaliate enstatică specifică pentru Yoga, care face posibilă autodezvăluirea sinelui.79 I.2.3. Hinduismul medieval, modern şi contemporan În hinduismul medieval (aproximativ 450 – 1000 d.Hr.) se încearcă sistematizarea hinduismului (cu toate curentele filosofico-religioase apărute până atunci) în câteva scrieri numite Agamas („tradiţii”) şi Tantras („cărţi”, „manuale” ale unui sistem). În aceste cărţi, care au fost compilate după sec. al VI-lea d.Hr., se dezbat diverse probleme de filosofie, de mistică, de ritual, de medicină, de magie etc. În Agamas sunt înfăţişate doctrinele filosofice ale diferitelor şcoli şi se dau îndrumări pentru împlinirea cultului. În Tantras se reiau aceleaşi teme din Agamas, dar se tratează mai detaliat, şi sub formă de dialog între un zeu şi „puterea lui feminină” (şakti)80 - cel mai adesea între zeul Shiva şi soţia sa Durga. 77 Mircea Eliade, Patañjali şi Yoga, pp.90-91 78 Ibidem, p.91 79 Cf. Mircea Eliade, Patañjali şi Yoga, pp.94-97 80 Şakti simbolizează energia care i-a făcut pe zei să se manifeste. cf: Heinrich Zimmer, Filosofiile Indiei, Bucureşti, Humanitas, 1997, p.377 21 Tot în Tantras se găsesc şi nenumărate formule rituale (mantras), diagrame simbolice (mandalas), silabe misterioase etc., adresate în special zeităţilor feminine şi exercitând o atracţie puternică asupra maselor populare indiene.81 În hinduismul medieval s-a cristalizat cultul trinităţii hinduse – Trimurti, care ajunge în prim planul gândirii şi vieţii religioase hinduiste. Trimurti este formată din Brahma, Shiva şi Vishnu, care reprezintă, de fapt, cele trei ipostaze ale realităţii ultime impersonale, Brahman. Brahma (care exista şi în panteonul brahmanismului ca un zeu personal de mică importanţă – împreună cu Sarasvatī, „puterea sa feminină”) este considerat creatorul lumii, Shiva - distrugătorul, dar şi regeneratorul vieţii, cel care ajută lumea să se purifice prin reâncarnare şi să se înalţe spiritual, iar Vishnu – păstrătorul păstrătorul ordinii cosmice şi conservatorul lumii. De fapt, aceste zeităţi simbolizează cosmogonia, ordinea şi transformismul cosmic (procesele de generare, distrugere şi regenerare ale lumii fenomenale). Zeul principal al hinduismului este Vishnu, care în perioada vedică era o divinitate solară de mică importanţă. Simbolizând, în Trimurti, ordinea cosmică, el devine zeul bun, îndurător, care are milă şi grijă de toţi oamenii şi de toate fiinţele. Pentru aceasta, el se întrupează de mai multe ori, sub diferite forme. Cele mai importante întrupări („coborâri”, avatāras – care au o interpretare mistică) ale sale sunt în eroul Krişna, despre care este vorba în Bhagavad-Gīta, şi în eroul Rāma din epopeea Rāmayāna. Shiva este al doilea mare zeu al hinduismului şi este considerat drept o înfăţişare mai nouă a vechiului zeu vedic Rudra („urlătorul”), zeul furtunii. În Trimurti, el este distrugătorul, dar şi regenaratorul vieţii. Este reprezentat cu mai multe braţe, într-o mişcare de piruetă, simbolizând „dansul” cosmic al transformismului permanent care cuprinde toate formele şi fenomenele universului sensibil. Ca simbol al distrugerii (entropiei) cosmice, Shiva este reprezentat, de multe ori, şi sub forme înspăimântătoare (cu trei ochi, înfăşurat de şerpi, cu cranii în jurul gâtului etc.). Cu timpul, figura „zeului distrugerii” se mai înseninează, calităţile sale distrugătoare trecând asupra soţiei sale Kālī („cea neagră”), numită şi Durgā („inaccesibila”), Pārvatī („zeiţa munţilor”) sau Mahādevī („marea zeiţă”). Cultul zeiţei Kālī este forte popular în rândul hinduiştilor. Ea este considerată ca energia activă (şakti), sau puterea magică a lui Shiva, având aceleaşi însuşiri distrugătoare, dar şi binefăcătoare - în acelaşi timp - ca şi acesta. De aceea, reprezentările ei sunt uneori îngrozitoare, iar alteori graţioase. Ea reprezintă uneori principiul feminin al existenţei, iar alteori puterea misterioasă cu ajutorul căreia Shiva stăpâneşte pământul. Tot legat de cultul lui Shiva este şi cultul fiului acestuia, Ganesh, reprezentat cu cap de elefant (elefantul fiind la indieni animalul care simbolizează înţelepciunea). Numele lui Ganesh 81 Diac.Prof.Univ.Dr. Emilian Vasilescu, op.cit., p.242 22 este invocat la începutul oricărei întreprinderi şi mai ales la începutul unei scrieri, deoarece el este considerat zeul care inspiră marile hotărâri şi gânduri înalte.82 Alături de aceste divinităţi, panteonul hinduist cuprinde numeroşi zei de mai mică importanţă. Nu lipsesc din religia hindusă nici formele inferioare de religiozitate. Astfel, unele animale, plante sau ape sunt considerate sacre. Adepţii hinduişti aduc ofrande vacii, considerată animal sacru şi mamă a naturii; ei cred că fiecare parte a corpului acesteia este locuită de o anumită zeitate. Şi maiemuţa este divinizată, fiind cunoscut zeul maiemuţă Hanuman, al cărui cult este în legătură cu cultul zeului Rāma. Şerpii şi arborii pipal sunt consacraţi lui Brahma. De asemenea, fluviul Gange este considerat sacru; mitologia hindusă spune că el izvorăşte din picioarele lui Vishnu şi se rostogoleşte peste capul lui Shiva. De aceea, hinduiştii vin în număr mare în pelerinaj, pentru a se purifica de păcate în apele Gangelui. În hinduism zeii nu sunt veşnici, în afară de cazul în care sunt asimilaţi cu Vishnu sau cu Shiva. După o perioadă a lumii (kalpa), care este foarte lungă, întreaga lume, împreună cu zeii înşişi, se resoarbe în absolutul impersonal, pentru a reapare la o nouă manifestare a acestuia. Atunci zeii apar sub altă formă, dar îşi menţin funcţiile. Singurul cere rămâne permanent este Brahman, principul absolut, impersonal şi netemporal – tema favorită a speculaţiilor brahmanice, dar valorificată, de-a lungul timpului, în mod diferit de numeroasele curente filosofico-religioase apărute în cadrul hinduismului. Hinduismul modern şi contemporan este continuarea celui medieval. El preia conceptele, practicile şi panteonul acestuia, dar se caracterizează printr-o mare diversitate de curente şi practici religioase, fiecare adept având propriile sale forme de exprimare a religiozităţii hinduse. Interpretând diferit Vedele, unii hinduşi săvârşesc ritualuri din perioada vedică, alţii ritualuri brahmanice, în timp ce alţii idolatrizează zeităţi ale hinduismului medieval. Fiecare fiecare adept este fidel uneia dintre numeroase zeităţi ale panteonului hinduist – în conformitate cu tradiţia familiei sale - dar face apel şi la altele, în funcţie de problemele cu care se confruntă în viaţă. De asemena, hinduşii cred că fiecare zeitate pe care o venerează locuieşte în templul care îi este consacrat ei. De aceea, templele păstrează statuia zeităţilor respective şi devin loc de pelerinaj, cu prilejul anumitor sărbători, când se doreşte atragerea bunăvoinţei zeilor prin aducerea de jertfe. Începând cu perioada medievală, în hinduism au apărut şi s-au dezvoltat o serie de secte, care pot fi grupate în trei mari categorii: vishnuite, shivaite şi şaktiste, după cum membrii lor sunt adepţii lui Vishnu, Shiva sau şakti, principiul feminin al lui Shiva – personificat prin zeiţa Kālī (Durga). 82 Ibidem, pp.242-244 23 Brahmanismul iniţial a persistat totuşi de-a lungul secolelor, formând de asemenea un fel de sectă numită Smārta ( a tradiţionaliştilor), răspândită mai ales în sudul Indiei şi în Gujarat.83 După pătrunderea islamului în India, începând cu sec. al VII-lea d.Hr., acesta a exercitat o anume influenţă asupra vieţii religioase indiene, constând mai ales în accentuarea tendinţelor monoteiste care, într-un fel sau altul, existau mai demult în India. Astfel, au apărut sectele întemeiate de Kabīr şi Nānak, ce identificau pe Allah cu Rāma. Învăţătura acestora este un amestec de hinduism şi islamism. Kabīr nega atât autoritatea Vedelor, cât şi pe a Coranului, şi admitea existenţa unui singur Dumnezeu – Allah-Rāma, fără a-l considera pe Rāma o întrupare a lui Krişna. El respingea orice formă de idolatrie, sacrificiile şi ascetismul, dar recomanda meditaţia, iubirea faţă de Dumnezeu şi morala.84 Cea mai importantă sectă sincretistă hinduistă - islamică este, însă, sikkhismul, întemeiată pe învăţătura lui Nānak şi răspândită în regiunea Punjab din nord-.vestul Indiei. În sikkhism, fiinţa divină este unică şi se numeşte Hari. Aceasta a creat lumea (māyā) şi voinţa sa hotărăşte asupra efectelor karmei. Învăţaţii sectei, numiţi guru, sunt consideraţi intermediari între Dumnezeu şi oameni. Cartea sacră a sikkismului este Adigranth şi este divinizată. Ulterior, sikkhismul s-a separat atât de hinduism cât şi de islam, devenind o organizaţie aparte, care a întemeiat un imperiu în Punjab. Astăzi, acesta se apropie din ce în ce mai mult de hinduism. Centrul cultului sikkhist este oraşul Aristar, unde se află celebrul „Templu de aur”, datând din sec. al XVII-lea.85 Începând cu secolul al XIX-lea, în hinduism a apărut un curent de reânnoire datorat impactului cu colonialismul, care impunea culturii indiene o confruntare cu gândirea şi religia europeană86 şi o reflecţie radicală asupra valorilor şi sensului propriei tradiţii.87 În acest context, au apărut tendinţele moderne de sincretizare a ideilor fundamentale ale hinduismului cu învăţătura şi morala creştină, care au conferit hinduismului o dimensiune universalistă necunoscută în trecut.88 83 Ibidem, p.244 84 Ibidem, p.254 85 Ibidem 86 De fapt, creştinismul ajunsese în India încă din primele secole creştine. Conform tradiţiei creştine, chiar Sfântul Apostol Toma a propovăduit în această ţară, iar pe coasta Malabarului, în sud-vestul Indiei, există o străveche comunitate creştină, ai cărei credincioşi îşi spun „tomiţi”. cf: Diac.Prof.Univ.Dr. Emilian Vasilescu, op.cit., p.255 şi Jonathan Hill, Ghid al istoriei creştinismului, Oradea, Casa Cărţii, 2008, pp.116-118 87Giovanni Filoramo, Marcello Massenzio, Massimo Raveri, Paolo Scarpi, Manual de istoria religiilor, vol.4, traducere din italiană de Mihai Elin, Bucureşti, Humanitas, 2003, p.297 88 Ibidem, p.298 24 Prima încercare de acest tip a fost cea a lui Rām Mohan Ray (1772-1833), un brahman din Bengal care a întemeiat Brāhma-Samāj (Societatea brahmană), în care se studiau atât Upanişadele, cât şi Evanghelia.89 „El căuta să raporteze hinduismul la acea inspiraţie teistă care ilumina Upanişadele din perioada medie şi pe care el o simţea a fi în armonie cu credinţa creştină.”90 Doctrina sa afirma existenţa unui singur Dumnezeu, adorat în toate religiile91 şi respingea regimul de caste, cultele idolatre, bazate pe sacrificiu, ideea transmigrării şi a karmei, poligamia şi arderea văduvelor pe rug (satī).92 Apropierea de creştinism a Brāhma-Samāj a slăbit ulterior, când la conducerea societăţii a venit Debendranāth Tagore, care considera cărţile sacre ale hinduismului deţinătoare ale întregului adevăr. O altă doctrină sincretistă a fost elaborată de Keshab Chandra Sen, care năzuia să întemeieze o „religie universală”.93 O amploare mai mare a avut mişcarea sincretistă iniţiată de Rāmakrishna şi continuată de Swāmi Vivekānanda şi Aurobindo Goshe. Şi aceştia năzuiau spre realizarea „religiei universale”, bazându-se pe o anumită interpretare a filosofiei vedantice. Ei considerau că Dumnezeu este unul, dar are multe nume şi multe înfăţişări, şi nu acordau importanţă caracterului personal sau impersonal al absolutului divin, esenţială pentru toate religiile fiind unirea omului cu acesta94 (în sensul vedantin al contopirii cu absolutul). Din perspectiva filosofiei vedantice, în care omul este identic ontologic cu absolutul divin, Iisus era considerat doar una dintre întrupările divine, alături de Buddha, Krişna etc., şi chiar de orice om ales şi pios95 - şi care îşi conştientizează propria natură divină. Alte două personalităţi de seamă ale hinduismului – Rabīndranāth Tagore şi Mahatma Gandhi – au amalgamat, în gândirea lor, viziunea vedantică asupra lumii cu învăţătura şi morala creştină. Pe plan moral, ei au preluat din Sfânta Evanghelie implicarea concretă a omului în progresul şi îmbunătăţirea societăţii umane, prin biruirea răului cu bunătatea. Principiul indian al nonviolenţei nu a mai avut la Gandhi accentul mistic al pietăţii indiene, fiind pătruns de spiritul eroic de jertfă al creştinismului.96 Tendinţele sincretiste dezvoltate de gânditorii religioşi moderni ai hinduismului au căpătat o aprofundare filosofică deosebită la Sarvepalli Radhakrishnan, filosof şi om politic prestigios. El s-a străduit să găsească punctul comun al tuturor religiilor lumii, dincolo de deosebirile doctrinare 89 Diac.Prof.Univ.Dr. Emilian Vasilescu, op.cit., p.255 90 Giovanni Filoramo, Marcello Massenzio, Massimo Raveri, Paolo Scarpi, op.cit., p.298 91 Diac.Prof.Univ.Dr. Emilian Vasilescu, op.cit., p.255 92 Giovanni Filoramo, Marcello Massenzio, Massimo Raveri, Paolo Scarpi, op.cit., p.298 93 Diac.Prof.Univ.Dr. Emilian Vasilescu, op.cit., p.255 94 Ibidem, pp.256-257 95 Ibidem, p.256 96 Ibidem, pp.258-259 25 separatoare, într-o experienţă personală a unirii cu realitatea absolută, pe care el o considera simililară în toate religiile. El considera că nici una dintre religii (inclusiv hinduismul) nu deţine adevărul absolut, în ciuda pretenţiilor lor exclusiviste, şi susţinea relativismul tuturor dogmaticilor. Conform concepţiilor filosofiei vedantice, el afirma identitatea ontologică a sufletului omenesc cu fiinţa divină şi considera că Mântuitorul Iisus Hristos este doar una dintre numeroasele întrupări97 ale acesteia. Radhakrishnan propunea ca „principiul care inspiră mişcarea spre unitatea Bisericilor creştine să fie extins la unirea marilor religii actuale ale omenirii.”98 În concluzie, în lumea contemporană hinduismul trece printr-un curent reformator, fiind influenţat de creştinism şi de cultura europeană. Curentele de gândire sincretiste din cadrul hinduismului actual au la bază interpretarea celorlalte religii ale lumii din perspectiva filosofiei vedantice (moniste şi impersonaliste), conform căreia orice formă particulară este doar manifestarea absolutului ontic impersonal. Aşadar, tot ceea ce are o existenţă personală reprezintă una dintre multiplele manifestări particulare, tranzitorii, ale unicei realităţi fiinţiale şi se va resorbi în aceasta. Prin urmare, orice viziune religioasă personalistă asupra absolutului este considerată a fi o formă particulară şi incompletă de cunoaştere şi devoţiune către o manifestare formală a fiinţei absolute. Deci religiile monoteiste (ca şi oricare alte religii care precep divinitatea din perspectivă personalistă), sunt considerate valabile, dar ca expresii particulare ale hinduismului „atotcuprinzător” (tot ce este personal fiind cuprins în absolutul impersonal).99 De asemenea, ca manifestări particulare ale fiinţei impersonale, toţi oamenii – şi toate fiinţele -sunt de aceeaşi natură cu ea şi trebuie să conştientizeze această identitate. Privită din acest punct de vedere şi dumnezeirea Mântuitorului Iisus Hristos este integrată în cadrul larg al manifestărilor absolutului impersonal, fiind înţeleasă ca una dintre numeroasele întrupări/manifestări ale divinului. În gândirea indiană, informalul este deasupra formalului şi se manifestă în acesta; deci fiinţa nu subzistă în persoană, ci este deasupra ei (aceasta fiind forma ei particulară de manifestare). Fără a fi ipostaziată în persoană, ca esenţă impersonală a lumii, fiinţa absolută este realitatea în sine, singura existentă, manifestările sale formale fiind tranzitorii şi iluzorii. Întemeiată pe această viziune, eperienţa mistică hinduistă este rodul efortului omenesc de a depăşi lumea formelor şi conştiinţa personală şi de a se contopi cu absolutul impersonal. De aici se 97 De fapt, manifestare a absolutului impersonal într-o formă personală evoluată, conştientă de propria natură divină (n.a.) 98 Recovery of faith, p.197, apud: Diac.Prof.Univ.Dr. Emilian Vasilescu, op.cit., p.260 99 Hinduşii desemnează creştinismul ca o formă de bhakti (devoţiune), asemănătoare formelor de devoţiune existente în cadrul hinduismului. cf: Nicolae Achimescu, op.cit., p.217 26 ajunge la o psihologie de tip transpersonal, în care se urmăreşte depăşirea conştiinţei eului personal, trecerea de la sinele conştient la un sine „lărgit” „cosmicizat”. Se definesc, astfel, aşa-zisele stări de conştiinţă „modificată”, de „expansiune” a conştiinţei dincolo de limitele spaţiale şi temporale, prin trăirea „din interior” a tuturor transformărilor conştiinţei până la pătrunderea în orizontul „conştiinţei unitare”.100 Este, de fapt, o experienţă enstatică (de explorare a propriei conştiinţe abisale) în care omul se separă psiho-mental de lumea obiectivă şi experiază o stare de disoluţie şi de contopire a sinelui cu o esenţă universală indistinctă. Aceste curente hinduiste sincretiste susţin o aşa-numită „unitate transcendentală” a tuturor religiilor, care trangresează – în opinia lor – conştiinţa dogmatică şi se centrează pe experienţa contopirii omului cu absolutul impersonal al filosofiei vedantice – considerând că la capătul diverselor căi mistice omul ajunge, în mod inevitabil, tot la acest tip de experienţă spirituală.101 Morala hinduistă decurge, în mod firesc, din viziunea şi experienţa spirituală specifică hinduismului. Deoarece trupul, materia, lumea sensibilă, sunt considerate sediu al suferinţei şi „închisoare” pentru spirit, ele nu au valoare în sine, iar scopul final al ascezei hinduiste este eliberarea spiritului din „înlănţuirea” acestora. În consecinţă, normele morale, precum şi gândurile, sentimentele şi faptele virtuoase au valoare doar în măsura în care ajută omul să acceadă la eliberare. În consecinţă, morala este doar un mijloc pentru atingerea acestui scop – eliberarea de fluxul vieţii psiho-mentale (aşadar, de orice gânduri şi sentimente), care menţine omul ataşat de lume, şi detaşarea totală de aceasta. Absolutul impersonal al hinduismului este amoral (în realitate, virtuţile nu pot fi decât însuşiri ale persoanei); ca urmare, şi starea omului „contopit” cu acest absolut este amorală.102 Legea impersonală a karmei dictează comportamentul moral al hindusului, motivându-i străduinţa de a scăpa de povara datoriei karmice, scopul final fiind eliberarea de lanţul transmigrărilor (chiar dacă după o evoluţie progresivă, de-a lungul mai multor reâncarnări). Pentru aceasta, la început omul se străduieşte să împlinească normele morale, evitând răul moral, pentru a-şi asigura o reâncarnare care să-i permită să atingerea acestui scop. Dar tot această lege (care supune omul unui destin implacabil conform căruia este absolut necesar să-şi „ardă” - prin suferinţe corespunzătoare faptelor săvârşite în vieţile anterioare - datoria karmică acumulată) conferă societăţii indiene resemnarea pasivă în faţa sărăciei, nedreptăţilor, bolilor 100 facultate.regielive.ro/cursuri/psihologie/psihologie_transpersonala 101 Nu este vorba despre o experiere mistică în adevăratul sens al cuvântului – ca ieşire extatică din sine pentru a experia comuniunea interpersonală cu Dumnezeu Persoană, ci despre o „adâncire” enstatică în propriul sine abisal. cf: Mircea Eliade, Patañjali şi Yoga, Bucureşti, Humanitas, 1992, pp.93-123 102 Din această perspectivă, eliberarea are un caracter amoral şi individualist – care duce omul la izolare şi la respingerea oricărei comuniuni – fiind fundamental diferită de mântuirea prin comuniune de iubire cu Dumnezeu şi cu întreaga creaţie. (n.a.) 27 etc., inactivismul pe plan filantropic şi stratificarea şi discriminarea socială (concretizată în sistemul de caste). Societatea indiană este împărţită în patru caste: 1. casta brahmanilor – a preoţilor hinduişti (cea mai privilegiată); 2. casta kşatriya – a regilor, nobililor şi militarilor; 3. casta vaişya – a negustorilor, meşteşugarilor şi agricultorilor; 4. casta şūdra – a fierarilor, croitorilor, pescarilor etc. În afara sistemului castelor sunt cei fără castă, excluşi, paria, care au cele mai umile îndeletniciri şi nu au nici un drept civil (nici măcar nu au acces la apa potabilă, nu le este permis să intre în temple sau să folosească mijloacele de transport în comun). Ei se numesc „intuşabili" şi nimeni nu are voie să-i atingă. „Orice hindus este convins de faptul că statutul social sau casta căreia îi aparţine - dobândit prin naştere - este rezultatul direct al faptelor proprii (karman) săvârşite în existenţele anterioare. Nimeni nu-şi poate schimba statutul social oricând şi oriunde, în afara faptelor pe care le săvârşeşte. Casta din care face parte cineva într-un anume moment reflectă în mod fidel caracterul său, moştenit ca o consecinţă a faptelor săvârşite anterior. După principiul „fiecare doarme după cum îşi aşterne“, prezentul cuiva trebuie înţeles ca o urmare firească a trecutului, iar casta viitoare va fi determinată de modul în care cineva acţionează în prezent.”103 „Textele sacre indiene identifică sursa «prizonieratului» spiritului şi implicit cauza tuturor suferinţelor în solidaritatea omului cu lumea înconjurătoare, cu cosmosul, în participarea sa directă sau indirectă, conştientă sau inconştientă, activă sau pasivă, la natură (prakriti), ceea ce atrage după sine participarea sa la o natură şi o viaţă profană, la un proces continuu de desacralizare a existenţei în general. Acest lucru presupune că eliberarea omului înseamnă, în primul rând, desolidarizarea de cosmos şi de viaţa profană, pe care singur şi-a asumat-o.104 Numai astfel viaţa sa va fi resacralizată şi va reuşi să nu mai fie propriul său prizonier.”105 103 Pr.Prof.Univ.Dr. Nicolae Achimescu, art. Religie şi fenomen: Castele, trecut şi prezent, din Ziarul Lumina - 22/07/2007 104 „Universul însuşi se resoarbe periodic, prin nişte «mari disoluţii» (mahāpralayā) în matricea primordială (prakriti). Iar tot ceea ce devine, se transformă, moare, dispare, nu ţine de sfera fiinţei; nu este, deci, sacru. Dacă solidaritatea cu cosmosul este consecinţa unei desacralizări progresive a existenţei omeneşti şi, prin urmare, căderea în ignoranţă şi durere, calea către libertate conduce în mod necesar la o desolidarizare de cosmos şi de viaţa profană.” Mircea Eliade, Patañjali şi Yoga, p.20 105 Nicolae Achimescu, op.cit., p.179 28 Scopul tuturor filosofiilor şi al tuturor misticilor indiene este eliberarea de suferinţă.106 Că această eliberare se obţine direct prin „cunoaştere”, urmând învăţătura Vedantei şi a Samkhyei, sau cu ajutorul tehnicilor, aşa cum o cred, împreună cu Yoga, majoritatea şcolilor buddhiste - fapt este că nici o ştiinţă nu are valoare dacă nu urmăreşte eliberarea omului.107 Śvetāśvatara Upanişad afirmă că „în afară de aceasta nimic nu merită să fie cunoscut,”108 iar Bhoja, comentând un text din Yoga-Sūtra, afirmă că ştiinţa care nu are drept obiect eliberarea este lipsită de orice valoare.109 Aşadar, „revelaţia durerii”, ca lege a existenţei, devine „o conditio nie qua non a eliberării; suferinţa universală are, aşadar, în mod intrinsec, o valoare pozitivă, stimulatoare.110 Ea le reaminteşte fără încetare înţeleptului şi ascetului că le rămâne un singur mijloc de a ajunge la libertate şi beatitudine: să se retragă din lume, să se detaşeze de bunuri şi ambiţii, să se izoleze total. De altminteri, omul nu este singurul care suferă; durerea este o necesitate cosmică, o modalitate ontologică la care este sortită orice «formă» care se manifestă ca atare.111 Că eşti zeu sau minusculă insectă, simplul fapt de a exista în timp, de a avea o durată, implică durerea. Spre deosebire de zei şi de celelalte fiinţe vii, omul are posibilitatea să-şi depăşească efectiv condiţia şi să abolească astfel suferinţa [...] E adevărat că suferinţa este universală; dar dacă ştim cum să procedăm pentru a ne elibera, ea nu este definitivă. Într-adevăr, deşi condiţia umană este sortită pe veci durerii – determinată fiind, ca orice condiţie, de karman – fiecare individ care împărtăşeşte această condiţie o poate depăşi, căci oricine poate anula forţele karmice care o dirijează.”112 În concluzie, cosmologia şi antropologia hinduistă se centrează pe identitatea ontologică dintre om (prin atman/puruşa) şi absolut,113 pe respingerea lumii sensibile - ca sediu al suferinţei şi „închisoare” pentru spirit - şi pe autoizbăvirea114 omului de suferinţă prin detaşarea de lume, eliberarea din lanţul transmigrărilor şi: contopirea cu absolutul – în Vedanta, sau dăinuirea ca spirit pur 106 Constatarea suferinţei universale este un laitmotiv al întregii speculaţii indiene postupanişadice. „Tehnicile soteriologice, precum şi doctrinele metafizice îşi găsesc raţiunea de a fi în această suferinţă universală; căci ele nu au valoare decât în măsura în care îl eliberează pe om de durere.” cf: Mircea Eliade, Patañjali şi Yoga, p.21 107 Mircea Eliade, Patañjali şi Yoga, p.23 108 Śvetāśvatara Upanişad, I,12, apud: Mircea Eliade, Patañjali şi Yoga, p.23 109 Bhoja, comentariu la Yoga-Sūtra, IV,22, apud: Mircea Eliade, Patañjali şi Yoga, p.23 110 Pe de o parte, suferinţa îl determină pe om să respingă lumea, dar pe de altă parte îl determină să se străduiască să acceadă la un plan absolut, neafectat de transformismul şi finitudinea cosmică. (n.a.) 111 Suferinţa este inerentă oricărei existenţe care aparţine lumii sensibile, degradabile şi supuse finitudinii. (n.a.) 112 Mircea Eliade, Patañjali şi Yoga, p.22 113 Exprimată în formula „tat tvam asi” („acela tu eşti” - omul trebuie doar să-şi conştientizeze propria natură divină), cf: Diac.Prof.Univ.Dr. Emilian Vasilescu, op.cit., p.208 114 Este evident caracterul antropocentric al metafizicii şi al tehnicilor soteriologice hinduiste. Inclusiv acolo unde eliberarea se realizează prin devoţiune (bhakti) este vorba tot de o autoizbăvire, căci omu se raportează doar la un arhetip, la un model de urmat în scopul atingerii eliberării, nu la o Persoană Absolută cu Care intră în comuniune şi Care îl transformă ontologic - îl transfigurează. (n.a.) 29 (identificat cu spiritul absolut - în Samkhya, sau asemenea spiritului pur absolut – Iśvara, arhetipul omului eliberat – în Yoga). „Gânditorii Indiei au dat cu precădere speculaţiilor lor un scop salvator, salvarea constând într-o desprindere de fenomenalitatea empirică, pentru a regăsi, prin cunoaştere, esenţa pură a sinelui.”115 115 Jean Filliozat, La philosophie indienne, în Encyclopaedia Universalis, Paris, 1976, vol.8, p.827, apud: Cele mai vechi Upanişade, Bucureşti, Editura Ştiinţifică, 1993, p.16 30 CAP.II BUDDHISMUL II.1. ORIGINILE BUDDHISMULUI „Buddhismul îşi are originea în India în sec. al VI-lea î.Hr., o epocă de schimbări economice şi sociale semnificative şi de intensă meditaţie religioasă. Fermenţii de gândire raţională şi speculativă, pierderea interesului faţă de vechiul adevăr revelat în textele sacre, preocupările pragmatice s-au tradus într-o mişcare de «disidenţă» religioasă şi filosofică. Buddhismul respingea sacrificiile şi logica sacrală implicate de acestea, nega existenţa unui zeu personal sau a unui principiu absolut şi respingea tradiţia sacră a revelaţiei cuprinse în Vede.”116 În acelaşi timp, buddhismul nu recunoştea castele, contribuind la alterarea întregului sistem al puterii religioase tradiţionale.117 Întemeietorul buddhismului este prinţul Siddhārta, fiul unui suveran118 din clanul Sākya din familia Gautama, dintr-un mic regat situat în sudul teritoriului actual al Nepalului, a cărui capitală era Kapilavastu.119 El este numit Buddha – „iluminatul”, „trezitul”. Biografia sa legendară consemnează opt etape ce evidenţiază evoluţia sa spirituală până la iluminare şi nirvanizare. 1. Coborârea din cer: existenţa terestră în care prinţul Siddhārta a realizat eliberarea este, în realitate, capătul unei serii foarte lungi de renaşteri în care a progresat încetul cu încetul pe calea eliberării, pentru a urma drumul unei „fiinţe spre trezire”, până la penultima sa existenţă, trăită într-o fericire paradisiacă – este considerat zeu înainte de naştere. 2. Intrarea în matrice: dar el nu putea deveni Buddha decât într-un trup omenesc; de aceea era necesar să coboare din nou printre oameni pentru a desăvârşi calea. Şi-a ales cu grijă perioada, locul şi familia în care s-a realizat renaşterea sa ultimă. 3. Naşterea: legenda naşterii lui Buddha spune că el a pătruns miraculos în pântecele mamei sale, Maya, în timp ce dormea, şi s-a născut nu pe căile naturale, ci pe lateral, fără nici o necurăţie, în timp ce mama sa se plimba. Naşterea sa a fost salutată printr-o adevărată explozie de bucurie a întregii naturi, iar nou-născutul îşi declară solemn supremaţia asupra tuturor fiinţelor. 4. Marea plecare sau ieşirea din casă: ieşind din palat, prinţul Siddhārta trăieşte „cele patru întâlniri decisive”, care îl determină să renunţe la viaţa luxoasă de până atunci şi să pornească în 116 Giovanni Filoramo, Marcello Massenzio, Massimo Raveri, Paolo Scarpi, op.cit., p.301 117 Ibidem 118 Buddha nu provenea din casta superioară a brahmanilor, „specializată” în chestiunile metafizice, ci din cea de-a doua ca prestigiu, kşatriya (a regilor, nobililor şi militarilor), cf: Jean Delumeau, op.cit., p.432 119 Jean Delumeau, op.cit., pp.431-432 31 căutarea trezirii: întâleşte un un bătrân, un bolnav şi un cortegiu funerar (confruntându-se, astfel, pentru prima dată, cu realitatea suferinţei şi a morţii) şi, în final, un ascet care a renunţat la tot – la prerogativele castei sale, la locul său în lume, la confortul material şi la bucuriile efemere ale vieţii pământeşti – pentru a căuta eliberarea. La vârsta de 29 de ani, prinţul Siddhārta părăseşte palatul, îşi taie pletele, se îmbracă în haine grosolane şi se consacră căutării căii prin care omul se poate salva de suferinţă şi atinge eliberarea. Acest episod al părăsirii casei a devenit arhetip pentru intrarea în viaţa monahală buddhistă. 5. Supunerea demonilor: în perioada de peregrinare, prinţul Siddhārta întâlneşte mai mulţi maeştri, pune în practică şi depăşeşte diferitele lor învăţături, dar le respinge rând pe rând şi devine el însuşi un maestru suficient de presigios pentru a atrage în jurul său cinci discipoli. Dorind să meargă mai departe spre înţelegerea ultimă, el se supune unor mortificări extreme, care îl duc până în pragul morţii. Înţelegând că asceza extremă nu duce nicăieri, iese din starea de concentrare şi se hrăneşte puţin, dar este părăsit de ucenici, care văd în aceasta un semn de slăbiciune spirituală. Viitorul Buddha se aşează sub un smochin, unde îşi concentrează meditaţia asupra naturii însăşi a existenţei. Aici are loc confruntarea cu Māra, zeul care guvernează ciclul infinit al morţilor şi renaşterilor, care se teme că va pierde stăpânirea asupra fiinţelor şi îl supune pe ascet unor încercări şi ispite din ce în ce mai frenetice şi mai disperate, care sunt însă respinse cu succes.120 6. Atingerea trezirii: la sfârşitul aceleiaşi nopţi în care se aşezase în meditaţie, prinţul Siddhārta atinge trezirea perfectă şi completă, dobândind înţelegerea totală a jocului de cauze şi condiţii care provoacă existenţa, cât şi a mijloacelor prin care i se poate pune capăt şi ajunge la eliberarea perfectă. Aceasta este cu adevărat boddhi („trezirea”, „înţelegerea”, „inteligenţa”). Din acest moment, prinţul ascet devine Buddha, „Iluminatul”. 7. Punerea în mişcare a roţii legii: Buddha şi-a atins scopul şi a înţeles natura lumii, ca şi mijloacele de a se elibera din ea, urmând ca, prin propovăduire, să-i înveţe şi pe ceilalţi cum să atingă trezirea. Astfel, Buddha se întâlneşte din nou cu cei cinci discipoli care îl părăsiseră şi le comunică – în mai multe predici – esenţialul cunoaşterii pe care a experimentat-o. Aceasta va deveni temelia învăţăturii buddhiste. 8. Intrarea în nirvana: până la vârsta de 80 de ani Buddha s-a consacrat propagării învăţăturii sale, străbătând toată India şi a elaborat fundamentele comunităţii sale monastice. Din momentul 120 „Este foarte probabil ca toate aceste ispite să reprezinte în mod alegoric lupta interioară din mintea lui Gautama.” Nicolae Achimescu, India. Religie şi filosofie, Iaşi Tehnopress, f.a., pp.286-287 32 trezirii, el nu mai avea povara karmică ce aduce fiinţele înapoi, în ciclul existenţei, deci karma sa era stinsă şi el intrase în nirvana, iar după moarte, în parinirvana (nirvana transcedentală).121 Viaţa lui Buddha reprezintă, de fapt, viaţa tuturor celor care au atins trezirea, iluminarea (boddhi), în toate perioadele cosmice, şi a devenit modelul pe care călugării buddhişti îl vor imita, într-o formă sau alta, de-a lungul mileniilor. Canonul buddhismului primar este scris în limba pāli şi este cuprins în Tripitaka (Coşul celor trei scrieri), care conţine: Sutta Pitaka (Coşul mesajului lui Buddha), Vinaya Pitaka (Coşul disciplinei monahale) şi Abhidhamma Pitaka (Coşul doctrinei – alcătuit din şapte lucrări care abordează şi clasifică noţiunile centrale ale învăţăturii lui Buddha, cele mai cunoscute fiind Dhammasanganī şi Kathāvatthu).122 II.2. DOCTRINA BUDDHISTĂ Buddhismul a apărut şi s-a dezvoltat în ambianţa spirituală a sistemelor filosofico-religioase ale Indiei antice, aşadar păstrează o parte importantă din fondul doctrinar al acestora, distanţându-se însă de ele prin câteva concepţii specifice lui. II.2.1. Cele patru adevăruri nobile Esenţa învăţăturii buddhiste constă în cele patru adevăruri sacre: 1. Totul este suferinţă; 2. Identificarea originii suferinţei: dorinţa 3. Necesitatea înlăturării dorinţelor; 4. Identificarea metodei de înlăturare a suferinţei: calea de mijloc; a urma calea de mijloc înseamnă a avea o opinie corectă, un gând corect, o vorbire corectă, o activitate corectă, o existenţă corectă, un efort corect, o atenţie corectă, o concentrare corectă. Finalitatea înseamnă cunoaşterea adevărului prin salvarea din iluzie, eliberarea din ciclul reâncarnărilor şi intrarea în nirvana. II.2.2.Caracterul universal al suferinţei şi caracterul iluzoriu al lumii fenomenale Doctrina buddhistă afirmă existenţa universală a suferinţei. Orice existenţă se supune legii inexorabile a degradării progresive şi a morţii, care guvernează întrega lume fenomenală. Cauza suferinţei universale constă în fragilitatea şi inconsistenţa a tot ce există. Totul curge, se transformă şi nimic nu are consistenţă. 121 Cf: Jean Delumeau, op.cit., pp.430-435 122 Nicolae Achimescu, op.cit., pp.277-278 33 Apariţia şi dispariţia lucrurilor din lume îi creează omului doar impresia că ar exista ceva concret, când, de fapt, totul este simplă iluzie. Omul care nu a înţeles natura ultimă a lumii e stăpânit de ignoranţă şi se ataşează - afectiv şi mental - de lucruri, fără a conştientiza inconsistenţa acestora. „Omul îşi închipuie că ideile sale despre lucruri reprezintă realitatea lor ultimă şi, astfel, devine captivul lor, ca în ochiurile unei plase.”123 Astfel, din psiho-mentalul uman emană dorinţe şi speranţe inconştiente, sub forma unor decizii şi acte subiective. „Moştenite din naşteri anterioare, ele provoacă naşteri viitoare, fluxul nesfârşit al vieţii de care suntem purtaţi fiind mult mai mare decât graniţele naşterii şi morţii individuale. Nenorocirile individului nu pot fi înţelese în termenii greşelilor individului; ele îşi au obârşia în modul de viaţă omenesc, iar întregul conţinut al acestui mod de viaţă este un amestec patologic de pofte neâmplinite, de doruri, temeri, regrete şi chinuri iritante.”124 Prin urmare, luând iluzia drept realitate şi ataşându-se de lucruri care în fond nu există, omul strânge în braţe un „fum” care se risipeşte la primul său gest. Cu cât ataşamentul e mai puternic, cu atât mai profundă e şi deziluzia care apare atunci când omul simte că tot ce a dorit el mai mult, în loc să îi ofere mulţumirea aşteptată, îi dă doar un sentiment de vid, de nimicnicie a tot ce i s-a părut că există. Omul moare cu durerea în suflet, constatând că totul a fost o simplă iluzie.125 Buddhismul postulează, aşadar, caracterul de suferinţă al tuturor făpturilor, care culminează în boală, bătrâneţe şi moarte şi încearcă să arate calea spre vindecarea de aceasta. II.2.3. Doctrina despre om şi divinitate În buddhism nu este afirmată existenţa unei divinităţi personale, nici a unui absolut impersonal ca realitate substanţială, nici a unui suflet spiritual şi nemuritor. Inclusiv propriul eu al omului se supune aceleiaşi legi inexorabile a inconsistenţei universale. El însuşi nu este altceva decât un ansamblu de cinci agregate care, la un moment dat, se disociază, se răspândesc, fără să mai rămână ceva din el (la fel cum existenţa şi funcţionalitatea unui car este dată de asamblarea elementelor sale constitutive, iar în momentul în care acestea se desprind unele de altele, carul nu mai există) - de aici doctrina despre non-eu (anatta). „Individualitatea noastră psiho-somatică - ceea ce noi numim „eu”, se descompune în cinci elemente componenete (skandha): înfăţişarea fizică, sensibilitatea afectivă, capacitatea de clasificare -care ne îngăduie să percepem, să concepem şi să dăm nume, schemele dinamice - dintre care multe sunt subconştiente ori inconştiente; acestea, regrupând în structuri psihologice complexe impregnările 123 Heinrich Zimmer, op.cit., p.314 124 Ibidem 125 Diac.Prof.Univ.Dr. Emilian Vasilescu, op.cit., p.223 34 depozitate în noi în urma experienţelor şi acţiunilor noastre anterioare, funcţionează ca nişte seminţe ale unor noi acţiuni. Se formează astfel un cerc vicios, în care omul este prins, de-a lungul lanţului reîncărnărilor (samsara). Al cincilea element este conştiinţa propriu-zisă, elementul care le integrează dinamic pe toate celelalte; ea este înţeleasă ca funcţie de segregare, care alcătuieşte ansambluri, pe care le separă unele de altele. Cea mai importantă segregare este evident polarizarea experienţei în doi versanţi: subiectul şi mediul înconjurător. Întreaga viaţă se organizează în funcţie de această bipartiţie. Ascetul ce meditează asupra celor cinci skandha descoperă în ea sursa fundamentală a tuturor suferinţelor noastre,”126 Buddha postulează inclusiv inexistenţa sufletului, ca entitate permanentă, veşnică şi absolută, care constituie substanţa neschimbătoare din spatele lumii fenomenale schimbătoare, iluzorii (atmanul din doctrina hinduistă). Buddhismul este unic în toată istoria gândirii religioase, prin negarea existenţei unui asemenea sine profund, nemuritor, de esenţă spirituală. „Conform învăţăturii lui Buddha, ideea de sine este o credinţă imaginară, falsă, care nu are nici un corespondent în realitate şi care produce gânduri dăunătoare de «eu», şi «al meu», poftă egoistă, dorinţă, ataşament, ură, rea-voinţă, vanitate, mândrie, egoism şi alte negativităţi, impurităţi şi probleme. Este sursa tuturor necazurilor din lume - de la conflicte personale la războaie intre naţiuni.”127 Concepţia despre existenţa sufletului nu ar fi, în viziunea buddhistă, decât o simplă proiecţie mentală. Buddha priveşte din aceeaşi perspectivă şi problema existenţei lui Dumnezeu. Buddhismul consideră atât credinţa într-un Dumnezeu transcendent, cât şi în existenţa sufletului, consecinţe ale instinctului de conservare, înrădăcinat psihologic în om. Conform acestuia, pentru protecţia de sine omul şi-a imaginat o Fiinţă absolută şi atotputernică, de care depinde pentru propria sa protecţie şi siguranţă, iar pentru conservarea eu-lui omul a conceput ideea unui suflet, sau atman, nemuritor, prin care el va trăi etern. „În ignoranţa, slăbiciunea, frica şi dorinţa sa, omul are nevoie de aceste două lucruri pentru a se consola; de aceea el se agaţă de ele.”128 Oricum, pentru Buddha, speculaţiile minţii umane privitoare la existenţa şi la natura Divinităţii, a sufletului nemuritor, chiar şi a nirvanei, nu sunt de ajutor pentru mântuire, de aceea îi îndeamnă pe discipolii lui să nu se piardă în speculaţii inutile, ci să urmeze calea eliberării de suferinţă. 126 Marie-Madeleine Davy, op.cit, p.225 127 Walpola Rahula, Doctrina trezirii, Bucureşti, Herald, 2005, pp.91-92 128 Ibidem, p.92 35 Aici apare o deosebire esenţială între doctrina buddhistă şi celelalte sisteme filosofico- religioase indiene, care au la bază doctrina despre atman şi despre Brahmanul absolut şi impersonal, precum şi o vastă speculaţie metafizică. Conform învăţăturii buddhiste, poziţia omului este cea supremă. Omul este propriul său stăpân şi nu există o fiinţă sau o putere superioară care să-i poată determina destinul. Dacă Buddha este numit, totuşi, salvator, este doar în sensul că el a descoperit şi arătat calea către eliberare, nirvana. Dar discipolii înşişi trebuie să păşească pe calea deschisă de el. Buddha însuşi îşi sfătuia discipolii să fie un refugiu pentru ei înşişi, şi niciodată să nu caute refugiu sau ajutor de la nimeni altcineva. Omul este propriul său refugiu, cine altcineva ar putea să-i fie refugiu?129 În buddhism, aşadar, omul se eliberează singur, prin propriile sale forţe. „Doctrina „anatta”, a inexistenţei sufletului, este rezultatul natural sau corolarul analizei celor cinci componente şi a învăţăturii lanţului condiţionărilor, conform cărora ideea unei substanţe rezidente nemuritoare în om, sau în afară, e considerată doar o proiecţie mentală.”130 II.2.4. Doctrina despre lanţul condiţionărilor şi reâncarnare Lanţul condiţionărilor conţine doisprezece factori: ignoranţa condiţionează acţiunile voliţionale sau condiţionările karmice; conştiinţa, fenomenele mentale şi fizice, prin care sunt condiţionate cele şase facultăţi - cele cinci simţuri fizice şi mintea; acestea, la rândul lor, condiţionează contactul senzorial şi mental cu lumea fenomenală, prin care este condiţionată senzaţia, iar prin aceasta, dorinţa, setea de viaţă (setea după obiectivele simţurilor, ca şi după idei). Prin dorinţă este condiţionată ataşarea de lucrurile inconsistente ale lumii, iar ataşarea condiţionează procesul devenirii, care duce la renaştere. Iar prin renaştere sunt condiţionate descompunerea, lamentaţia, durerea, moartea etc. Acesta este, conform doctrinei despre lanţul condiţionărilor (paticca samuppāda), modul în care viaţa apare, există şi continuă, de-a lungul lanţului reâncarnărilor. Dacă omul inversează această formulă, încetând complet ignoranţa - prin conştientizarea realităţii ultime a lucrurilor - în final vor înceta şi descompunerea, supărarea, durerea şi moartea. Doctrina buddhistă afirmă, pe de o parte, că nimic din om nu rămâne după moarte, dar pe de altă parte, că el este „înlănţuit” în lanţul reâncarnărilor, până când va scăpa de ignoranţă, va înţelege caracterul iluzoriu al tuturor lucrurilor, şi nu se va mai ataşa inutil de acestea. 129 Ibidem, p.104 130 Ibidem, p.93 36 Se impune, însă, o întrebare logică: cum poate fi explicată reâncarnarea, în absenţa unui element constitutiv al fiinţei umane care să dăinuiască după moarte? Ce anume, din om, se va reâncarna? Cum anume va apare un alt om, asupra căruia apasă greutatea faptelor omului din viaţa aceasta? Buddhismul încearcă să soluţioneze această problemă prin doctrina despre karman (legea impersonală conform căreia omul, prin actele sale, acumulează o anumită datorie karmică ce îi va condiţiona forma în care se va reâncarna într-o viaţă ulterioară) - văzut ca o totalitate care determină în chip necesar o reâncarnare de o anumită calitate, aşa cum un total de cauze determină în chip necesar un total de efecte, fără ca între cauze şi efecte să existe o continuitate substanţială de vreun fel oarecare. „Filosofii şcolilor Hīnayāna au căutat să rezolve această dificultate susţinând că procesul eului constă dintr-o serie de momente ale unoe entităţi tranzitorii (dharmas). Nimic nu dăinuie. Particulele fiinţei nu sunt doar perisabile, ci şi durata lor e infinitezimal de scurtă. Ele iau naştere aproape doar ca să înceteze a mai fi. Şi totuşi îşi urmează unul altuia în înlănţuiri de cauză şi efect ce nu au început şi continuă în eternitate. Aceste înlănţuiri, compuse din dharme momentane, sunt ceea ce le apare celorlalţi, iar în unele cazuri şi lor înşile, drept indivizi – zei, animale, oceane, oameni, pietre sau copaci. Fiecare fiinţă fenomenală trebuie privită ca un flux asemănător de particule care în sine sunt efemere. Prin transformările naşterii, creşterii, bătrâneţii, şi prin lanţul neântrerupt de renaşteri, aşa-numitul individ nu este nimic altceva decât vârtejul unei asemenea succesiuni cauzale – niciodată întocmai – ceea ce era cu o clipă înainte sau ceea ce e tocmai pe cale să fie, dar nici total diferit. Similitudinea e oferită flacăra unei lămpi. În timpul primului, al celui de-al doilea şi al ultimului cart din noapte, flacăra nu este nici aceeaşi flacără, nici una diferită [...] De-a lungul seriei existenţelor noastre, limitate de naştere şi de moarte, ca şi de-a lungul biografiei noastre prezente, suntem deoptrivă identici şi neidentici cu noi înşine. Problema, altfel spus, a fost rezolvată în şcolile Hīnayāna prin aserţiunea că cele considerate îndeobşte drept entităţi permanente nu există. Tot ceea ce se poate spune că există – realmente – sunt dharmele: realităţi mărunte şi scurte, care, când sunt grupate în agregate şi lanţuri de cauză şi efect, creează o impresie de pseudoindivizi. Nu există un gânditor, există numai gândire; nu există cineva care simte, ci sentimente; nu există actor, ci doar acţiuni vizibile. Este o doctrină fenomenalistă, care sussţine inexistenţa substanţelor şi a indivizilor, dar insistă asupra realităţii unităţilor infinitezimale din care se spune că este alcătuită iluzia universală.”131 Mai târziu, filosofii şcolii mahāyāniste Yogācāra au încercat să rezolve aceeaşi dificultate, investind cu rolul de suport permanent al devenirii, de entitate care transmigrează, aşa-numita „conştiinţă-depozit” (ālaya-vijnāna) - conştiinţa abisală. 131 Heinrich Zimmer, op.cit., pp.342-343 37 Una dintre cauzele cele mai importante ale lanţului transmigrărilor este acea „sete de viaţă” care face omul să se ataşeze de lucrurile din lume şi, prin aceasta, să provoace o nouă reâncarnare. Setea de viaţă şi ataşamentul de lucrurile din lume provin, în primul rând, din ignoranţa (avīdya) cu privire la caracterul iluzoriu al lucrurilor. Aşadar, dacă neştiinţa este principala cauză care dă naştere vieţilor succesive, atunci cunoaşterea adevărului opreşte şirul reâncarnărilor, curmând, implicit, şi suferinţa inerentă existenţei în lumea iluzorie. Prin urmare, omul care a ajuns să-şi dea seama că totul - universul şi propriul eu - este o simplă iluzie, atinge starea de bodhi. Pentru el şirul reâncarnărilor s-a sfârşit, iar el intră în nirvana.132 Buddhismul afirmă că „lumea condiţionată, văzută ca fenomen global, nu are nici început, nici sfârşit, şi că fiecare fiinţă are în mod individual posibilitatea de a rupe acest cerc vicios, purificându-şi fluxul conştiinţei şi atingând starea de iluminare. Abia atunci este eliberată din ciclul renaşterilor. Pentru a ajunge la aceste rezultat, problema trebuie rezolvată la originile ei: este vorba despre ataşamentul faţă de „eu” şi ignoranţa care-l provoacă.”133 Tehnicile ascetice buddhiste, în scopul lor final, „nu se limitează la a-l echilibra pe individ, ci caută să-l descompună şi, în final, să-l silească să-şi recunoască absenţa unei fiinţări proprii, insubstanţialitatea sa. Aşadar, până la urmă, nu mai este vorba de a remodela individualitatea, ci de a înfăptui revoluţionarea ei, de a o răsturna cu susul în jos: interiorul, eul care până atunci se arăta a fi plin, se dezvăluie acum a fi vid, sau o simplă metaforă.”134 Pe de o parte, aceste tehnici au la bază o motivaţie terapeutică, pe de alta, au ca rezultat stingerea şi vidul; în ele se unesc strâns atât medicina cât şi mistica, iar punctul de articulare dintre cele două este verbul „a elimina”135 „Starea de buddha este o conştientizare a naturii ultime a lucrurilor. Nu este rezultatul unui proces de construcţie, ci o actualizare. Ideea fundamentală este, de fapt, că fiecare fiinţă poartă în sine natura de buddha. Această capacitate de a atinge cunoaşterea ultimă, acest potenţial de transformare interioară este prezent în fiecare fiinţă, asemenea unei pepite de aur a cărei puritate este inalterabilă, chiar şi atunci când este învelită în platoşa ei sau îngropată în pământ. La fiinţele comune, această perfecţiune, această natură de buddha este ascunsă de numeroase văluri constituite din factorii mentali negativi, rezultaţi din ataşamentul faţă de o realitate intrinsecă «eului» şi fenomenelor.136 Calea constă 132 Diac.Prof.Univ.Dr. Emilian Vasilescu, op.cit., p.224 133 Jean-François Revel, Matthieu Richard, Călugărul şi filozoful, Bucureşti, Irecson, 2005, p.157 134 Marie-Madeleine Davy, op.cit., p.224 135 Ibidem 136 “ataşamentul faţă de existenţa eului este una dintre manifestările principale ale ignoranţei”: cf: Jean-François Revel, Matthieu Richard, op.cit., p.153 38 deci în a risipi tot ce ascunde această natură adevărată pentru a o vedea aşa cum este. Se spune că, în lipsa acestui potenţial, dorinţa de a atinge starea de buddha este mai zadarnică decât încercarea de a albi o bucată de cărbune. De aceea, calea buddhismului este realmente o redescoperire.”137 II.2.5. Doctrina despre nirvana II.2.5.1. Noţiunea de nirvana - golul absolut sau existenţa beatifică? Termenul nirvana înseamnă, în traducere exactă, „stingerea focului”, „nimicire”, „neant”. Acest cuvânt a existat şi înaintea apariţiei buddhismului. Idealul atingerii nirvanei în buddhism corespunde idealului atingerii stării de mokşa în hinduism, deşi diferă esenţial de acesta. Mokşa înseamnă starea de contopire a atmanului cu Brahmanul absolut şi impersonal, tradusă printr-o beatitudine veşnică, în timp ce , în cazul nirvanei buddhiste, ea este prezentată în termeni contradictorii: când ca neexistenţă, aneantizare, golul absolut, când, dimpotrivă, ca un fel de existenţă beatifică. Totuşi, ce anume din om va experia starea de beatitudine, de vreme ce nu există un suflet capabil de aceasta? Buddiştii o definesc: vidul pur, dezagregarea individualităţii, sfârşitul oricărui proces sufletesc sau intelectual, dar, în acelaşi timp, îi conferă şi o accepţiune pozitivă: nemurirea, ţărmul de dincolo, dezrobirea din durere.138 Nirvana înseamnă, aşadar, încetarea, stingerea dorinţei şi ciclului reâncarnărilor, a faptelor rele, a factorilor existenţiali, a celor trei surse păgubitoare (pofta, ura şi iluzia), a celor trei caracteristici fundamentale ale existenţei (non-eul, transformarea şi suferinţa). Nirvana înseamnă şi „stingere a focului”, „a nu mai arde”. Pentru vechii indieni, o flacără stinsă nu înseamnă o flacără distrusă, desfiinţată, ci o flacără transformată: flacăra vizibilă nu dispare, ci devine doar o flacără invizibilă. De aceea, spunând cuvântul „stingere” buddhiştii se gândesc la rezultatul acestei stingeri - liniştea şi indiferenţa veşnică. „În acest sens, nirvana este percepută deseori ca stingere a focului instinctelor şi înseamnă că cel desăvârşit, cel nirvanizat, a devenit, chiar din timpul vieţii, indiferent şi «stins», a încetat să mai existe.”139 Nirvana reprezintă, în general, starea în care sunt nimiciţi pentru totdeauna absolut toţi factorii legaţi de suferinţa existenţei şi de ciclul reâncarnărilor. Propriu-zis, ea semnifică nimicirea dorinţei instinctuale de reâncarnare, eliberarea de cele trei rele fundamentale (pofta, ura şi iluzia) din care 137 Jean-François Revel, Matthieu Richard, op.cit., p.153 138 Diac.Prof.Univ.Dr. Emilian Vasilescu, op.cit., p.224 139 Nicolae Achimescu, Budism şi creştinism, Iaşi, Junimea Tehnopress, 1999, p.150 39 izvorăsc toate faptele care ne împing spre o nouă reâncarnare, ca şi anularea oricăror procese intenţionale, care cauzează noi forme de existenţă. „În fine, însemnând stingerea oricărei dorinţe, nirvana apare simultan şi ca o stingere a propriei persoane şi a lumii, ca o detaşare de ele [...] Starea de nirvana înseamnă eliberarea de orice apariţie, dispariţie sau transformare.”140 II.2.5.2. Nirvana imanentă şi nirvana transcendentală (parinirvana) Potrivit învăţăturii buddhiste, există două feluri de nirvana: nirvana actuală, văzută, pământească, imanentă şi nirvana transcedentală, nevăzută, eshatologică - parinirvana.141 II.2.5.2.1. Nirvana imanentă Nirvana imanentă este starea realizată de către cel desăvârşit deja în cursul existenţei actuale. Deşi cele cinci elemente componente (skandha) sunt încă prezente, el s-a eliberat deja de orice puteri instinctuale şi nu mai realizează nici un fel de karma cauzatoare de noi reâncarnări, ci aşteaptă doar pentru e se „stinge” în mod desăvârşit prin moarte; atunci nu va mai rămâne pentru el nimic în genul unei „rădăcini” sau „seminţe”, care să poată duce la o nouă naştere sau apariţie. Viaţa sa curge mai departe progresiv, însă instinctele şi dorinţa sa de viaţă sunt stinse. El s-a eliberat din ciclul reâncarnărilor (samsara). Atingerea stării de nirvana se realizează prin nimicirea poftei şi a neştiinţei, a dorinţei, urii şi iluziei. Ascetul buddhist se detaşează de orice dorinţă, inclusiv de aspiraţia după nirvana, de vreme ce nu mai există nici un obiect al dorinţei proprii. Nirvana devine realitate tocmai atunci când se reuşeşte detaşarea de orice dorinţă care ţine de individualitatea proprie. „Cel care urmează drumul lui Buddha şi apoi realizează nirvana trebuie să renunţe în mod necondiţionat la orice „eu” sau „al meu”. O astfel de renunţare nu înseamnă, însă, nicidecum o sărăcire spirituală, ci dimpotrivă, o îmbogăţire reală, întrucât prin aceasta sunt depăşite barierele care îl încătuşează pe om într-o lume închisă şi incomunicabilă. Tot ceea ce anterior reprezenta lezarea „eului” personal, este acum obiectivat, a devenit impropriu, aşa cum se întâmplă, de altfel, şi în cazul unui şarpe, care se debarasează de propria-i piele anterioară, privind-o de această dată ca pe un obiect străin lui, cu care nu mai are nimic de-a face.”142 Ascetul buddhist ajunge dincolo de bine şi de rău, de ură, dar şi de iubire, întrucât el se eliberează de toate legăturile mentale şi afective care îl pot ţine legat de lumea iluzorie. 140 Ibidem, p.151 141 Ibidem 142 Ibidem, p.154 40 Din punct de vedere moral, deşi „hotărârea dreaptă”- care constă în a nu face rău nici unei fiinţe vii şi a iubi pe aproapele - este un comandament moral fundamental, fapta bună este izvorâtă din dorinţa de eliberare personală din balastul reâncarnărilor succesive, nu din iubire interpersonală, jertfelnică, faţă de Dumnezeu şi de aproapele. Dezagregarea celor cinci elemente componente la un desăvârşit buddhist înseamnă intrarea lui în parinirvana. Nirvanizarea în timpul vieţii pământeşti înseamnă doar reducerea la tăcere a puterii de acţiune a tuturor componenetelor non-eului (anattā), în trimp ce parinirvana înseamnă „stingerea” totală şi definitivă a acestor componenete „anexe”.143 II.2.5.2.2. Parinirvana Lămurirea conceptului de parinirvana constă, în primul rând, în lămurirea caracterului său pozitiv sau negativ. Pe de o parte, doctrina buddhistă afirmă că parinirvana ar fi acel absolut „nihil” - stingerea completă a oricărei existenţe, iar pe de altă parte, că este realitatea absolută a mântuirii. Aşadar, este parinirvana existenţă, sau non-existenţă? Dacă este non-existenţă, atunci întregul efort ascetic al buddhistului are ca rezultat doar salvarea din reâncarnarile succesive în lumea iluziei şi a suferinţei, prin dispariţia, aneantizarea totală a persoanei umane (comparaţia cea mai frecventă a parinirvanei este cu stingerea unei flăcări, a unei lămpi sau a unui foc). Printr-o asemenea interepretare a unor texte buddhiste, parinirvana a fost considerată chiar în buddhismul Hīnāyāna (cel mai fidel învăţăturii originare a lui Buddha) ca o distrugere a fiinţelor, ca o non-existenţă. Totuşi, în contrast cu această interpretare, învăţaţii buddhişti afirmă că buddhismul a respins întotdeauna categoric aspiraţia după distrugere. Învăţatul japonez Hajime Nakamura spune că buddhiştii râvnesc nu după încetare şi distrugere, ci după veşnicie şi nemurire. Cel care a atins nirvana nu mai este afectat nici de viaţă, nici de moarte. Tocmai pentru că Buddha a înţeles persoana doar ca pe ceva empiric, nu ca o unitate fiinţială, întrucât ea nu are în sine nici un „eu”, în parinirvana nu poate fi vorba de dispariţia vreunei persoane. Doar modul de exprimare este predominant negativ, şi aceasta din cauză că nirvana transcendentală nu reprezintă un conţinut descriptibil, prezentabil sau explicabil din punct de vedere intelectual. Realitatea nu are limite şi acolo unde se urmăreşte eliminarea oricărei limitări nu pot fi folosite decât expresii negative. 143. Ibidem, p.152 41 Nirvana eshatologică nu reprezintă - din acest punct de vedere - nici o dispariţie, nici un „nihil” ci o stare transcendentală, o „realitate” care rămâne în sine indescriptibilă. Pentru vechii indieni stingerea unui incendiu nu înseamnă distrugerea focului, pentru că acesta poate reapare oricând, ci doar faptul că acesta a devenit imperceptibil. Tot aşa, odată cu dispariţia persoanei empirice, sfârşeşte şi conştiinţa aperceptivă a celui nirvanizat; pentru acesta lumea a încetat să mai existe. Fiinţa celui desăvârşit este, aşadar, nemărginit de profundă, aşa încât raţiunea umană, cu categoriile de care dispune, nu poate sonda şi epuiza o asemenea profunzime. Referindu-se la parinirvana, Buddha afirma că ea reprezintă „sfera unde nu mai există nici pământ, nici apă, nici foc, nici aer, ea nu este sfera infinităţii spaţiului, nu este sfera infinităţii conştiinţei, nu este sfera neantului şi nici a imperfecţiunii, nu este această lume, dar nici o lume eshatologică, nici amândouă la un loc: nici soare, nici lună. Aceasta, călugărilor, eu nu o socotesc nici sosire şi nici plecare, nici stare, nici degradare sau apariţie; aceasta este fără bază, fără evoluţie şi condiţie; chiar aceasta reprezintă sfârşitul suferinţei.”144 II.3. EVOLUŢIA BUDDHISMULUI Buddhismul a evoluat în trei direcţii principale, numite „vehicule”: Hīnayāna (Micul Vehicul), Mahāyāna (Marele Vehicul) şi Vajrayāna (Vehiculul Tantric sau Vehiculul de Diamant). II.3.1. Buddhismul Hīnayāna Buddhismul Hīnayāna cuprinde şcolile buddhismului antic, care păstrează canonul pāli şi au rămas fidele învăţăturii originare a lui Buddha. Dintre cele 18 şcoli ale buddhismului antic s-a păstrat până astăzi şcoala Theravada. Aria actuală de răspândire a buddhismului Hīnayāna cuprinde Sri Lanka (Insula Ceylon), Birmania, Thailanda, Cambodgia, Laos (ţări situate în sud-estul continentului asiatic) – de aceea mai este denumit „buddhism sudic”. Titulatura „micul vehicul” i-a fost atribuită de adepţii buddhismului Mahāyāna (Marele Vehicul), care îi reproşau concepţia prea îngustă, individualistă, despre eliberare, spre deosebire de concepţia celorlalte direcţii ale buddhismului, după care efortul omului pentru desăvârşire vizează nu doar eliberarea personală, ci şi pe cea a tuturor oamenilor.145 În buddhismul Hīnayāna singurul obiect de cult şi venerare este Buddha Sākyamuni. 144. Ibidem, p.162 145 Diac.Prof.Univ.Dr. Emilian Vasilescu, op.cit., p.228 42 Dintre vechile şcoli ale buddhismului Hīnayāna, şcolile Sārvāstivādins şi Sautrāntikas susţineau că realitatea este alcătuită dintr-un fel de „potenţialităţi” sau „existenţe momentane”, iar realitatea sufletului omenesc este o simplă iluzie, în timp ce şcoala Pugdalavādins. susţinea existenţa unui cvasi-individ (pugdala), purtător al celor cinci elemente din care este alcătuit omul şi care nu dispare în momentul morţii, ci suportă consecinţele faptelor bune sau rele din vieţile anterioare.146 Idealul de desăvârşire în buddhismul Hīnayāna este arhatul, care realizează o „desăvârşire pur individuală. El se eliberează pe sine însuşi, nu are nevoie de nici un ajutor din afară şi, simultan, nu ajută pe nimeni. Finalmente, fiecare arhat devine un Buddha, propriul său Buddha, propriul său desăvârşitor şi desăvârşit.”147 Ca atare, în buddhismul originar, Buddha nu oferă eliberarea în dar adepţilor săi, ci îi înurajează să se străduiască să devină ei înşişi propria lor „lumină” pe drumul desăvârşirii, să-şi găsească ei înşişi propriul drum spre desăvârşire. Un arhat are posibilitatea de a recunoaşte că Buddha nu era decât o călăuză, iar învăţătura, legea (dhamma) propovăduită de el nu era decât un suport. După ce ajunge la desăvârşire, arhatul nu mai are nevoie de exemplul lui Buddha şi poate renunţa şi la învăţătura lui, întrucât el însuşi a devenit un Buddha.148 El a renunţat la toate formele de conduită negativă şi se comportă ireproşabil, s-a detaşat de orice iluzii şi a ajuns să cunoască însăşi esenţa existenţei, respectiv nirvana, care dă sens propriei sale existenţe.149 În fiinţa lui corporalitatea a dispărut cu desăvârşire, rădăcinile ei fiind distruse astfel încât să nu se mai poată dezvolta din nou în viitor. Arhatul nu mai este supus determinărilor relative şi imperfecte, căci realitatea (cu schimbările, premisele şi condiţionările ei) a devenit nesemnificativă. Pentru el nu mai există nici un fel de antinomii, căci transcende binele şi răul, existenţa şi non-existenţa. El este un absolut care transcende totul, profund, insondabil, asemenea oceanului, pe care gândirea pământească a omului, cu determinările şi atributele ei, nu îl poate pătrunde.150 II.3.2. Buddhismul Mahāyāna II.3.2.1. Caracteristicile buddhismului Mahāyāna Buddhismul Mahāyāna (Marele Vehicul) a apărut în nordul Indiei în sec. II d.Hr. Buddhiştii Mahāyāna intrepretează mai larg mesajul lui Buddha. Ei se consideră deţinătorii gândirii profunde a lui Buddha, comunicată printr-o învăţătură ezoterică unui număr restrânşi de discipoli aleşi, în timp ce 146 Ibidem, p.229 147 Nicolae Achimescu, Budism şi creştinism, op.cit., p.98 148 Ibidem, p.95 149 Ibidem, p.94 150 Ibidem, pp.97- 43 doctrina originară nu ar fi fost decât o învăţătură pregătitoare, destinată unor oameni cu o înţelegere limitată. Izolarea în meditaţie din buddhismul originar face loc devoţiunii, iar locul arhatului, care este considerat ca fiind încă supus greşelii, este luat de idealul bodhisattva, care devine obiect de devoţiune. „Mahāyāna îl va considera pe bodhisattva ca fiinţa ideală care hotărăşte să opteze nu pentru o deşteptare egoistă şi rapidă care l-ar duce în nirvana, ci pentru o lungă carieră care, pe parcursul unor cicluri cosmice complete, a unui mare număr de existenţe succesive, îi va permite să-şi manifeste compasiunea faţă de alte fiinţe.”151 Obiect de devoţiune pentru laici, care îl consideră salvatorul capabil să aducă ajutor şi care poate transfera din meritele faptelor sale bune asupra altor fiinţe, boddhisattva constituie şi obiect de speculaţii intelectuale pentru călugării erudiţi. Transferul de karmă bună spre alte fiinţe, şi întoarcerea celor eliberaţi spre lume cu compasiune, pentru a oferi ajutor şi altor fiinţe, introduce în gândirea buddhistă o modificare importantă: accentul cade nu pe izolarea totală a ascetului de lume în scopul salvării personale (un ideal individualist), ci pe compasiunea faţă de ceilalţi, pe lucrarea pentru salvarea lor (contrar concepţiilor anterioare are hinduismului şi buddhismului originar, care considerau că omul nu poate lucra decât în mod individual, pentru propria lui salvare) şi pe posibilitatea salvării universale, a tuturor fiinţelor.152 Legată de ideea de salvare universală, conform căreia toate fiinţele sunt menite izbăvirii, buddhismul Mahāyāna dezvoltă şi noţiunea de universalitate a naturii de buddha, care afirmă că orice fiinţă posedă în sine germenele boddheităţii.153 Fiind centraţi pe devoţiune, buddhiştii Mahāyāna venerează mai ales diferitele figuri ale lui Buddha, din care au făcut o divinitate. Ei consacră un cult şi unor bodhisattva, oameni eliberaţi, plini de înţelepciune, care au hotărât să se dedice salvării celorlalţi. Cel mai venerat dintre aceştia este Avalokiteshvara, care are mai multe braţe şi numeroase capete, simbolizănd ajutorul infinit pe care îl aduce oamenilor. Cu prilejul ceremoniilor, călugării acoperă statuia lui Buddha cu stofe, aur şi bijuterii. Credincioşii le aduc ofrande sub formă de hrană, flori sau tămâie. Recită rugăciuni şi se aşează la picioarele lui Buddha pentru a medita. 151 Philippe Gaudin, Marile religii, Ed.Orizonturi, Bucureşti, Lider, 1995, p.370 152 Ibidem, pp.370-371 153 Ibidem, p.373 44 Totodată, buddhiştii Mahāyāna consacră un cult şi divinităţilor hinduse şi celor dintr-o altă religie, cum ar fi daoismul în China sau şintoismul în Japonia, (constituindu-se astfel un panteon buddhist).154 În timp ce credincioşii laici se cufundă în devoţiune, învăţaţii mahāyānişti se dedică speculaţiilor metafizice. Astfel, metafizica Mahāyāna aprofundează noţiunea de vacuitate, cunoscută deja de şcolile antice indiene, care prezentau lucrurile ca fiind „vide de sine”. Mahāyāna merge mai departe, văzând lucrurile vide şi de natură proprie; ele ar fi existente doar ca fenomene pure, fără substanţialitate. Aici este evidentă asemănarea cu doctrina hinduistă a iluziei universale, care apare în hinduism cam în aceeaşi perioadă. II.3.2.2. Şcolile principale ale buddhismului Mahāyāna Şcolile Mahāyāna s-au apropiat de non-dualismul şcolii brahmaniste Vedanta, contemporană lor, şi chiar cu Advaita - Vedanta non-dualismului (sau a monismului absolut), în care lumea fenomenală nu are existenţă reală, ci este doar o plăsmuire mentală, unica existenţă substanţială fiind Brahman - absolutul impersonal. Aşadar, omul poate dobândi eliberarea şi poate ajunge la boddheitate doar dacă se leapădă de aparenţa iluzorie a lumii fenomenale, căci acolo unde există dualitate, multiplicitate, există şi iluzie, deci vacuitate.155 II.3.2.2.1. Şcoala Mādhiamyka În secolul II d.Hr. apare şcoala Mādhiamyka întemeiată de Nagarjuna şi de discipolul lui, Aryadeva, bazată pe tradiţia prajñāparamita (a înţelepciunii – adică a speculaţiei asupra adevărurilor fundamentale ale buddhismului), una din cele mai desăvârşite forme ale Mahāyānei. Nagarjuna este reprezentantul cel mai ilustru al doctrinei sunyāvadā (expunere despre vid). Doctrina despre vacuitate (sunyāta) reia şi prelungeşte doctrina lui Buddha despre impermanenţa lucrurilor şi a absenţei de sine a lucrurilor. Admiterea impermanenţei lucrurilor de către Buddha a atras după sine negarea esenţei lor. Vidul despre care vorbeşte Nagarjuna nu este vidul absolut, ci vidul de fiinţă proprie din lucrurile fenomenale. Private de adevărul absolut, lucrurile vide de fiinţă proprie posedă doar un adevăr al aparenţei. Ele există doar ca un văl îndărătul căruia nu este nimic, dar ele există, totuşi, ca văl.156 Mādhiamyka îşi propune să urmeze o cale de mijloc între recunoaşterea existenţei, aparenţei şi esenţei, dar până la urmă, aparenţa este negativă, singura ei realitate fiind golul, vidul, nimicul.157 154 www.scribd.com/doc/214572/Religiile-lumii 155 Philippe Gaudin, op.cit., pp.373-374 156 Jean Filliozat, Filosofiile Indiei, Bucureşti, Humanitas, 1993, pp.50-51 157 „Mādhiamyka desemnează calea de mijloc între două extreme: a existenţei şi a non-existenţei, a afirmării şi a negării, a plăcerii şi a durerii.” Anne Cheng, Istoria gândirii chineze, Iaşi, Polirom, 2001, p.288. Însă „calea de mijloc” în 45 Lumea reală nu are, aşadar, fiinţă în sine, se află într-un „gol ontologic”. Dar ea se raportează la realitatea fundamentală fără de care lucrurile nu ar fi ceea ce sunt. Totul devine posibil pe seama „vidului” (sunyāta); el este fundamentul a toate. Toate dharmele158 îşi au sunyāta drept „refugiu” stabil. „A transfera categoriile finite în infinit ar fi ca şi cum ai încerca să măsori temperatura soarelui cu un termometru obişnuit; pentru că nici o categorie folosită în raport cu condiţiile lumii nu îi este adecvată. A-l numi fiinţă este greşit, deoarece numai lucrurile concrete există. A-l numi nefiinţă este la fel de greşit. Cel mai bine e să evităm orice descrieri.”159 Din punctul de vedere al omului, absolutul nu este nimc. Îl numim sunyām (Prajñāpāramitā). Sunyāta („vidul”) este sinonim cu ceea ce nu are nici o cauză, cu ceea ce este dincolo de gândire sau concept, cu ceea ce nu este produs, cu ceea ce nu este născut, cu ceea ce este fără măsură (Astasāhasrikā Prajñāpāramitā). Absolutul nu este nici existent, nici nonexistent, nici diferit atât de nonexistenţă cât şi de existenţă (Mādhava, Sarvadarśanaasangraha). „Termenul de sunyāta, aşa cum e aplicat realităţii metafizice, insistă asupra faptului că raţiunea şi limbajul se aplică exclusiv lumii finite. Nimic nu poate fi spus despre infinit.”160 Însă acest termen este aplicat şi lumii sensibile; în acest context, sunyata se referă la „starea veşnic schimbătoare a lumii fenomenale”.161 Viziunea cosmologică a şcolii buddhiste Mādhyamika se centrează pe observarea impermanenţei şi inconsistenţei lumii fenomenale, în paralel cu intuirea dependenţei ei de un absolut care nu poate fi definit, deorece nu poate fi încadrat în nici una dintre categoriile vizibilului şi depăşeşte puterea de înţelegere a minţii omeneşti (de aceea este numit „vid”, dar acest „vid” se referă mai mult la neputinţa omului de a-l cunoaşte). În buddhismul Mādhyamika se disting „două niveluri de adevăr: adevărul relativ este cel în care trăim şi existăm; el rămâne coerent câtă vreme nu este redus la neant de irupţia adevărului absolut, percum un vis care are coerenţă câtă vreme nu te trezeşti. Lumea nu există în sensul absolut al cuvântului, dar faptul că o percepem ne pune în situaţia să-i acordăm o realitate empirică cu care ne Mādhiamyka are o semnificaţie ontologică, radical diferită de „mijlocul” confucianist, care are o conotaţie morală. cf: Anne Cheng, op.cit., p.288 158 În buddhism, dharmele sunt factorii de existenţă sau condiţiile tranzitorii care fac elementele lumii fenomenale să apară; ele stau la baza manifestării acestora. cf:www.buddhism.about.com/od/.../g/dharmadef.htm 159 Vajracchedika, 21-22, apud: Heinrich Zimmer, Filosofiile Indiei, Bucureşti, Humanitas, 1997, p.348 160 Heinrich Zimmer, op.cit., p.348 161 Radhakrishnan, apud: Heinrich Zimmer, op.cit., p.349 46 obişnuim. Cât despre adevărul absolut, el ţine de prajñā, care este dincolo de orice noţiune sau concept, necondiţionat, nedeterminat şi neexprimabil.”162 III.2.1.2.2. Şcoala Yogācāra Cel de-al doilea sistem doctrinar major al buddhismului Mahāyāna este Yogācāra. Şcoala mahāyānistă Yogācāra a fost întemeiată în India, pe baza scrierilor fraţilor Asanga şi Vasubandhu (sec. IV-V) şi s-a dezvoltat până în sec. al VII-lea. Doctrina acesteia are la bază ideea că lumea fenomenală nu este altceva decât un produs al conştiinţei umane (este „numai gândire”), deci pură iluzie, ea neavând existenţă reală.163 Lumea ar fi, de fapt, gândirea ce se analizează pe sine însăşi, comunicând cu sine, fără a avea nimic exterior de comunicat.164 Conform doctrinei buddhiste, omul nu este, de fapt, decât un ansamblu de agregate, facultatea cognitivă nefiind decât unul dintre acestea; dar aceasta îi dă omului, prin percepţia exterioară, o aparenţă de unitate, şi ceează, astfel, cea mai trainică dintre iluzii – cea a individualităţii sau a eului. Întreaga experienţă a omului ajunge să se organizeze în jurul acestei unităţi iluzorii şi a ataşamentului nostru faţă de aceasta. Totuşi, în timp ce în planul adevărului relativ, gândirea poate fi asociată cu pasiunile (generate de ataşamentul faţă de iluzia individualităţii), în planul adevărului absolut, ea poate pretinde o autonomie şi o puritate perfecte. Astfel, ea poate conştientiza caracterul iluzoriu al eului şi al lumii fenomenale.165 Procesul de cunoaştere se descompune în cinci facultăţi senzoriale, o a şasea, care are funcţia de a centraliza şi sintetiza percepţiile furnizate de cele cinci simţuri, manas – organul mental propriu-zis, centrul gândirii, care este conştiinţa de sine, sediu al voinţei şi al raţiunii omului, şi ālaya-vijnāna -cunoaşterea de rezervă sau cunoaşterea – depozit, care este punctul de plecare al oricărui dinamism psihic şi în care de depun „seminţele” karmei, adică toate impresiile produse în conştiinţa curentă de sentimentele, gândurile şi faptele omului, din care se „ţese” devenirea lui. Acestea impregnează conştiinţa-depozit aşa cum un parfum impregnează o stofă şi vor produce efecte care se vor manifesta în viitor. Mintea (manas) activează impresiile impregnate în ālaya-vijnāna, care fac loc apariţiei obiectelor individualizate. Ea devine principiu de individuaţie care se exercită asupra conţinutului conştiinţei-depozit, şi agentul iluziei eului, ducând la întreţinerea ciclului transmigrărilor. Mintea, fiind 162 Ibidem 163 Anne Cheng, Istoria gândirii chineze, Iaşi, Polirom, 2001, pp.297-298 164 Marie Madeleine Davy, Enciclopedia doctrinelor mistice, vol.3, Amarcord, Timişoara, 1999, p.248 165 Anne Cheng, op.cit., pp.298-299 47 răspunzătoare de ideea eului şi a lumii exterioare şi, prin urmare, a dorinţelor, pasiunii şi ignoranţei pe care le aduce cu sine, contaminează puritatea conştiinţei – depozit. De aceea, întreaga tehnică psiho-fiziologică a Yogācāra se centrează pe aducerea minţii în starea de a nu mai crea iluzia individualităţii şi de a purifica „germenii” depuşi în conştiinţa – depozit, astfel încât să o redea adevăratei sale naturi şi să ducă la eliberarea de transmigrare.166 Elementul principal al doctrinei Yogācāra este psihologia inconştientului; ea afirmă că, „în afara formei polarizate în subiect şi obiect, cunoscută în experienţa obişnuită, conştiinţa există şi sub forma adâncului inconştient”167 (sau a conştiinţei abisale, denumită „conştiinţă - depozit”). Această conştiinţă abisală venea să completeze „lacuna” logică apărută ca o consecinţă a doctrinei buddhiste despre inexistenţa eu-lui substanţial. Dacă întregul ansamblu de agregate care alcătuiesc fiinţa umană ajunge la dezagregarea totală la moarte, apare, în mod firesc, întrebarea: cine transmigrează? Şcoala Yogācāra a încercat, astfel, să investească cu rolul de suport permanent al devenirii, de entitate care transmigrează, această conştiinţă abisală, care nu este nici identică cu cele cinci agregate care compun omul (skandha), dar nici diferită de ele,168 care subzistă chiar şi în parinirvana169.170 „Se poate spune că Mādhyamika şi Yogācāra reprezintă cei doi versanţi ai Mahāyānei: prima, versantul negativ al vacuităţii, nimicnicie în care te cufunzi printr-un proces dialectic; a doua, versantul pozitiv al iluminării, absolutul la care se ajunge printr-un demers fenomenologic. În timp ce Mādhyamika se înverşunează să golească orice conţinut, să elimine orice sprijin, Yogācāra profesează o intuiţie a absolutului ca vacuitate, lege prin excelenţă, pur şi simplu astfel. Conţinutul iluminării tinde aşadar să fie conceput ca o realitate, chiar ca un corp transpus. De unde şi importanţa speculaţiei asupra celor trei corpuri (trikāya) ale lui Buddha în dezvoltarea buddhismului religios şi popular, a cărui influenţă în China de nord, în Coreea şi în Japonia a fost determinantă.”171 166 Anne Cheng, op.cit., pp.299-300 167 Marie Madeleine Davy, op.cit., p.248 168 Această conştiinţă abisală aparţine fiinţei umane, „dar ea constituie o memorie, în sensul cel mai larg, ce asigură un anumit continuum fără să fie totuşi asociată individualităţii, unui eu anume (...) Ea este ca o oglindă sau ca o suprafaţă netedă de apă, netulburată decât de acţiunea unui factor exterior, rămânând, în acelaşi timp, distinctă de el (...) obiect neutru care dă seama atât de apariţia lumii obiective cât şi de percepţia iluzorie pe care o avem despre această lume (..) ea este neutră şi neconştientă de sine.” Anne Cheng, Istoria gândirii chineze, Polirom, Iaşi, 2001, p.299. Adică, această conştiinţă abisală nu e coştientă de vreun eu individual, în ea nu există iluzia individualităţii. Mintea este cea care se exercită asupra ei ca principiu de individualizare, devenind agentul iluziei eu-lui: cf. Anne Cheng, op.cit., p.299 169 Nirvana transcedentală se referă la starea de după moarte a celor nirvanizaţi : cf. Nicolae Achimescu, Budism şi creştinism, Junimea Tehnopress, Iaşi, 1999, pp.159-176 170 Marie Madeleine Davy, Enciclopedia doctrinelor mistice, vol.3, p.248 171 Anne Cheng, op.cit., p.300 48 II.3.3. Buddhismul Vajrayāna (Vehiculul tantric sau Vehiculul de diamant) Buddhismul tantric a apărut pe la mijlocul mileniului I d.Hr. (aproximativ sec. al VII-lea d.Hr.) şi reprezintă ultima fază a evoluţiei buddhismului în spaţiul indian. El desemnează un curent religios de factură ezoterică, misterele cele mai înalte şi meditaţiile cele mai sublime fiind rezervate doar celor care depăşesc diverse trepte ale iniţierii.172 În tradiţia Mahāyāna existau deja practici ezoterice, demonstrate de pildă de sūtra Mahāmāyuri şi capitolul al IX-lea din Lankāvatārasūtra. Buddhismul tantric nu este considerat de către adepţii săi o alternativă la Mahāyāna, ci o împlinire ideală acestuia prin accederea la un adevăr mai profund. Cu timpul, acesta a devenit atât de popular, încât a ajuns să fie considerat al treilea mare vehicul buddhist – Vajrayāna (Vehiculul de diamant). Etimologic, „vajra” înseamnă „tunet”, „armă”, „vechiul sceptru al zeului vedic Indra, un instrument ritual pe care maeştrii tantrici l-au adoptat ca simbol al adevărului nepieritor al lui Buddha, al desăvârşirii minţii luminate, al purităţii diamantine a vacuităţii. A fost denumit, de asemenea, Mantrayāna (Vehiculul mantrelor), datorită importanţei pe care maeştrii tantrici o atribuiau sunetelor, cuvintelor şi frazelor mistice, care deja în experienţa religioasă vedică erau considerate instrumente ale minţii pentru a trezi puterea divină şi a o domina.”173 Dacă Hīnayāna are ca ideal arhatul şi rezervă posibilitatea de a atinge nirvana doar călugărilor, iar Mahāyāna îl are ca ideal pe boddhisattva şi salvarea universală - conferind o nouă dimensiune religiozităţii laicilor, Vajrayāna îl are în centru pe guru, maestrul spiritual, considerând că nici o învăţătură nu poate fi transmisă dacă nu este rezultatul iniţieirii conferite de acesta.174 Şcolile tantrice buddhiste au la bază filosofia mahāyānistă; astfel, şi acestea afirmă că există o identitate universală între toate fiinţele şi lucrurile existente - acestea fiind, toate, aspecte ale absolutului, sūnyāta (vacuum-ul). Pentru a accede la eliberare, omul trebuie să cunoască acest adevăr fundamental. Această cunoaştere o dobândeşte prin meditaţie, „prin care cel iniţiat îşi identifică propriul trup cu universul, recunoscând astfel unitatea sa cu acesta. Pe de altă parte, el se identifică pe sine cu diferite fiinţe superioare (buddha, boddhisattva etc), pentru a avea parte de puterile lor supranaturale, pe care să le folosească ulterior în scopul eliberării. 172 Giovanni Filoramo, Marcello Massenzio, Massimo Raveri, Paolo Scarpi, op.cit., p.327 173 Ibidem, p.328 174 Nicolae Achimescu, India. Religie şi filosofie, op.cit., p.353 49 Elementele ritualiste tantrice au, în primul rând, scopul de a promova meditaţia. În ritualurile tantrice sunt reprezentate, prin simboluri abstracte şi grafice, forţele universului - cu care cel iniţiat îşi propune să se identifice.”175 În acest context, în ritualurile buddhismului tantric se utilizează: 1. Formulele sacre (mantra sau dhārani), care constau parţial din cuvinte sau nume, parţial din silabe ezoterice (cea mai sacră fiind considerată mantra aum). Aceste mantre monosilabice (bīja) simbolizează diferite figuri ale panteonului vajrayanist sau însuşiri ale acestora. Rostirea mantrelor este însoţită adeseori de anumite mişcări ale mâinii (mudrā) care au acelaşi simbolism ca şi mantrele. Iniţiaţii tantrici consideră că mantrele au puterea de a trezi în fiinţa umană conştiinţa unei realităţi aflate dincolo de cuvinte şi de gândire, dincolo de ceea ce poate fi exprimat cu ajutorul limbajului; 2. Diagramele ezoterice: a. Mandala constă într-o imagine circulară simbolică, ce îl ajută pe iniţiat să se concentreze, să-şi reorienteze atenţia dinspre exterior înspre sinele său profund. (cuvântul mandala înseamnă „cerc” în sanskrită şi se referă la simboluri desenate, schiţate sau pictate într-o formă circulară). Mandala „reprezintă înaintarea cunoaşterii spre iluminare,176 fiind diagrama adevărului ultim, asemenea unui diamant pur care în miile de faţete ale sale reflectă lumina golului.” 177 De exemplu, în Garbadhātumandala, în centru este reprezentat Mahāvairocana, stând senin, eteric, pe floarea de lotus; această imagine reprezintă trezirea la adevărul care, asemenea florii sacre, se deschide şi iradiază din sine asupra fiinţelor. Figurile unor buddha şi boddhisattva care îl înconjoară simbolizează aspectele iluminării, taina minţii. Alte figuri, care, mai departe, ţin loc de aureolă, simbolizează compasiunea şi taina cuvântului, iar ultima fâşie simbolizează cunoaşterea şi taina inţiatică a trupului. Lumina cunoaşterii pătrunde şi în zonele cele mai îndepărtate ale mandalei, unde sunt cuprinse formele lumii fenomenale, oamenii, animalele ş.a.m.d., deoarece şi în ele se află boddheitatea.178 b. Yantra este asemănătoare cu mandala, dar e alcătuită dintr-o configuraţie pur geometrică; aceste forme geometrice, dispuse concentric, sunt simboluri psihologice corespunzătoare stărilor conştiinţei umane. Simplitatea compoziţiei este identificată cu prezenţa spirituală şi generează un sentiment de extindere a sinelui şi de identificare cu universul; yantra este vizualizată ca un receptacul de cea mai 175 Ibidem, p.354 176 este vorba despre „înaintarea minţii spre cunoaşterea propriei naturi şi a vacuităţii,” Giovanni Filoramo, Marcello Massenzio, Massimo Raveri, Paolo Scarpi, op.cit., p.329 177 Giovanni Filoramo, Marcello Massenzio, Massimo Raveri, Paolo Scarpi, op.cit., pp.328-329 178 Ibidem 50 mare esenţă spirituală. Cuvântul yantra provine de la termenul sanskrit yam, care însemnă „rădăcină”, „susţinere”.179 „Buddhismul ezoteric afirmă că cunoaşterea cea mai profundă coincide cu adevărul desăvârşit, pe când adevărurile exprimate în forme relative sunt de o categorie inferioară, legate de lumea fenomenală, sunt «mijloace adaptate» pentru a aprofunda cunoaşterea, dar au un caracter tranzitoriu şi impur. Tradiţia tantrică, în schimb, nu face distincţa între cunoaşterea pură şi impură, întrucât crede că relativul şi absolutul sunt inseparabile şi reprezintă o unitate fundamentală. Chiar şi formele realităţii concrete şi nepermanente exprimă un adevăr diamantin, întrucât natura lui Buddha se află în orice fiinţă din lume. Aceasta nu era o idee nouă: fusese deja anunţată de Tathāgatagarbhasūtra, odată cu doctrina boddheităţii înnăscute. Dar ea nu dobândise acel rol central pe care îl va avea, în schimb, în hermeneutica tantrică.”180 Dacă în buddhismul originar întregul efort ascetic este direcţionat spre suprimarea dorinţei (ea fiind cauza generatoare a suferinţei), buddhismul tantric – pornind de la speculaţia mahayanistă asupra vacuităţii - a ajuns la concluzia că, dacă totul este vid, dacă nimic pe lume nu are natură proprie, inclusiv noi înşine, atunci suprimarea dorinţelor îşi pierde din importanţă, căci atât obiectul dorinţei, cât şi interdicţia sa sunt zadarnice.181 Consecinţa acestei interpretări este valorificarea puterilor dorinţei printr-o utilizare pozitivă: accederea la iluminare prin sublimarea lor. S-a ajuns, astfel, la o „antropocosmologie, ba chiar la o cvasiteologie a dorinţei şi a puterilor ei.”182 Astfel, „simţurile, pasiunea omului, energia trupului şi a minţii sale – semne, şi acestea, ale absolutului, pot fi sublimate pentru a accede la iluminare. Rituri mistice stabilesc cu precizie modul de a supune forţele prezente în sine ca şi în univers, pentru a face să se ivească impulsurile inconştiente ale dorinţei şi a le sublima. De aceea parcursul mistic spre eliberarea în această viaţă implică de asemenea dobândirea unor puteri extraordinare asupra lumii şi asupra minţii.”183 De fapt, „buddhismul tantric a readus pe pământ experienţa religioasă din regiunile abstracte ale intelectului speculativ şi i-a dat viaţă; dar nu cu intenţia de a o seculariza, ci de a o împlini, de a face din experienţa religioasă o forţă activă. Autorii tantrici ştiau că o cunoaştere bazată pe viziune este mai puternică decât forţa instinctului şi îndemnurile subconştientului, că înţelepciunea (prajña) este mai puternică decât orice energie feminină (şakti). Pentru că şakti este forţa oarbă, creatoare de lume (iluzorie - māyā), care conduce tot mai profund spre domeniul devenirii, al materiei şi diferenţierii. 179 www.suryamandalas.com.ar/mandalayantraIng.htm 180 Giovanni Filoramo, Marcello Massenzio, Massimo Raveri, Paolo Scarpi, op.cit., p.328 181 Marie Madeleine Davy, op.cit., p.254 182 Ibidem, p.255 183 Giovanni Filoramo, Marcello Massenzio, Massimo Raveri, Paolo Scarpi, op.cit., p.329 51 Efectul ei poate fi doar polarizat sau inversat prin opusul ei: viziunea interioară care transformă puterea devenirii în forţa eliberării.”184 Natura lui Buddha, existentă în fiecare om, se manifestă prin cunoaşterea celor „trei taine” ale identităţii – dintre trupul, cuvântul şi mintea omului şi trupul, cuvântul şi mintea lui Buddha. Pentru a pune în lumină această natură, buddhismul tantric utilizează un nou limbaj care privilegiază în cadrul meditaţiei gestul ritual, elementul vizual şi sunetul misteric, făcând apel la imaginarul simbolic. Identitatea dintre sine şi Buddha este retrăită prin simboluri şi rituri, care evidenţiază o serie de omologii (de pildă, cele şase elemente ale corpului omenesc sunt identificate cu cele şase aspecte ale trupului mistic a lui Buddha, cei cinci factori ai personalităţii individuale sunt identificaţi cu cele cinci forme de cunoaştere ale lui Buddha, cu convingerea că barierele dintre materie şi spirit sunt iluzorii).185 Articulat pe ideea mahayanistă fundamentală că totul este vid, buddhismul tantric nu a făcut altceva decât să epuizeze ultimele consecinţe ale acesteia, desubstanţializând totul (chiar şi dharma). La conturarea acestei vizuni specifice buddhismului tantric a contribuit, în mare măsură, teoria celor trei corpuri ale lui Buddha. În buddhism nu există suflet, ci doar corpuri ierarhizate. Astfel, lui Buddha i se atribuie un corp fizic, istoric (care este interpretat în sens dochetist, fiind considerat de natură apariţională, metamorfică), un corp comuniant (pe care îl contemplă numeroşii boddhisattva adunaţi în jurul lui Buddha) şi un fel trup mistic (înzestrat cu treizeci şi două de semne după care îl recunosc discipolii); în sfârşit, corpul esenţial (care este chiar corpul legii). Pe de o parte, cele trei ipostaze nu fac apel decât la limbajul corpului, iar pe de altă parte, datorită interpretării dochetiste a corpului fizic al lui Buddha, corpul şi simţurile fizice capătă o altă semnificaţie,186 de ordin spiritual (transgresând semnificaţia materială, obişnuită). În buddhismul tantric (ultima metamorfoză a buddhismului indian), se împletesc ezoterismul, ritualismul, puterea imaginaţiei, meditaţia, concentrarea pe mantra, mūdra, mandala, yantra, magia, alchimia şi cultul divinităţilor unui panteon organizat.187 184 Nicolae Achimescu, India. Religie şi filosofie, op.cit., pp.355-356 185 Ibidem 186 Marie Madeleine Davy, op.cit., pp.255-256 187 Ibidem, p.255 52 II.4. MORALA BUDDHISTĂ Buddhismul a respins, încă de la început, sistemul de caste şi a subliniat totdeauna, de-a lungul întregii sale istorii, egalitatea oamenilor din punct de vedere moral.188 Buddha a evidenţiat semnificaţia virtuţilor omeneşti în raport cu ordinea ierarhică a castelor. În fruntea prescripţiilor morale buddhiste se află non-violenţa (ahimsā), care înseamnă, pe de o parte, a nu face rău nici unei fiinţe vii şi oprirea săvârşirii răului de către altcineva, iar pe de altă parte, bunăvoinţa, iubirea, prietenia faţă de toate fiinţele. Cine cultivă virtutea iubirii (maitrī) şi compasiunii (karunā), nu acceptă să facă rău vreunei fiinţe, aşa cum nu şi-ar face rău sieşi.189 Virtutea compasiunii în buddhism are la bază concepţia acestuia despre om. Fiind considerat doar o sinteză de agregate care se dispersează la moarte, omul se poate elibera de ideea existenţei unui eu individual. Prin meditaţie, omul poate ajunge să se identifice cu toţi ceilalţi oameni - şi chiar cu toate făpturile - să perceapă eul oricărui om ca fiind perfect identic cu al său. Astfel, el înlătură toate barierele care îl separă de ceilalţi şi se poate dispensa de orice sentiment egoist. În acest fel, poate cultiva compasiunea şi iubirea pentru ceilalţi. Virtutea compasiunii înseamnă, aşadar, că ceilalţi sunt, şi trebuie, identificaţi cu el însuşi, şi substituiţi prin el însuşi.190 În buddhismul Mahāyāna apare, ca figură centrală, boddhisattva. El se caracterizează prin compasiune universală, renunţând la nirvana pentru a se dedica salvării tuturor fiinţelor din lanţul reâncarnărilor - în scopul îndreptării lor spre desăvârşire şi eliberare. „Un boddhisattva îşi dovedeşte compasiunea (karuna) mai ales prin aceea că el suportă toate chinurile şi suferinţele din timpul numeroaselor sale existenţe şi conduce toate fiinţele spre starea de boddhi şi desăvârşire. El îi conduce mai întâi pe ceilalţi spre starea de boddhi, nu pe sine însuşi. El suferă din pricina celorlalţi oameni şi nu se îngrijeşte niciodată de propria fericire. Ca boddhisattva, mahāyānistul poartă de grijă de binele şi bunăstarea întregii lumi. Durerea pe care cineva şi-o asumă de dragul celorlalţi îl înnobilează, îl îmbogăţeşte din punct de vedere spiritual, îl face mai profund şi îl scoate din izolare. Aceasta reprezintă suferinţa din care se nasc şi se dezvoltă marile caractere.”191 Buddhismul afirmă că fiecare fiinţă este dependeantă de toate celelalte, în procesul său de creştere şi de evoluţie. 188 Mahāparinibbāna-sutta, VI, 2; Digha-Nikāya, II, 154, apud: Nicolae Achimescu, India. Religie şi filosofie, op.cit., p.347 189 Nicolae Achimescu, India. Religie şi filosofie, op.cit., p.348 190 Idem, Buddhism şi creştinism, op.cit., p.126 191 Ibidem, pp.127-128 53 Deşi saltul moral calitativ al buddhismului Mahāyāna faţă de buddhismul Hīnayāna (centrat pe detaşarea totală de lume în scopul eliberării individuale) este evident, compasiunea pe care o afirmă acesta are caracter antropocentric.192 Din alt punct de vedere, ea are drept scop ajutarea tuturor oamenilor să se elibereze din lanţul reâncarnărilor, iar nu aducerea lor în comuniune de iubire cu Dumnezeu – Iubirea absolută, cu semenii şi cu întreaga creaţie. Din perspectiva învăţăturii morale buddhiste, virtutea iubirii are un caracter neutral şi impersonal, diferit de caracterul personal al iubirii creştine (agape).193 Pentru buddhişti formula ideală de iubire se împlineşte în iubirea maternă. Fiecare om este îndemnat să-şi cultive bunăvoinţa şi spiritul fără hotar al prieteniei faţă de toate făpturile – fără oprelişti, ură şi duşmănie. Din această perspectivă, chiar şi duşmanii trebuie iubiţi.194 Din virtutea iubirii decurge generozitatea şi caritatea, mult apreciate de către buddhişti. Buddha sublinia că omul caritabil este iubit de toţi, că prietenia lui e mult preţuită şi că la moarte e liniştit şi plin de bucurie. El arată că oamenii trebuie să fie întotdeauna „blânzi şi miloşi, iubitori în inimă şi fără reavoinţă pe dinlăuntrul lor”195 Normele morale buddhiste îndeamnă adepţii la lepădarea de lăcomie şi interzic furtul. Deşi călugărilor li s-a interzis cu sticteţe să atingă bani sau să participe la activităţile economice (pentru a putea să se detaşeze total de fluxul psiho-mental care îi leagă de lume), laicilor li se permite acumularea bogăţiei, dar numai prin mijloace corecte, care respectă legea (totuşi, dobânda la banii daţi cu împrumut este justificată, iar datoriile trebuie plătite). Pentru buddhişti, legea trebuie respectată în toate privinţele.196 De asemenea, morala buddhistă prevede castitatea desăvârşită pentru călugări şi evitarea divorţurilor şi abuzurilor în cazul laicilor. Călugării şi călugăriţele trebuie să mai respecte alte cinci prescripţii ascetico-morale, pe care laicii trebuie să le respecte doar în perioadele cu lună plină: să mănânce doar odată pe zi, să nu doarmă decât pe pământ, să nu ia parte la dansuri, muzică şi spectacole, să nu folosească coroniţe, parfumuri şi bijuterii şi să nu posede aur şi argint. 192 În buddhism omul îşi este suficient sieşi. El nu se raportează nici măcar la un principiu generator şi ordonator al lumii.(n.a.) 193 Nicolae Achimescu, Buddhism şi creştinism, op.cit., p.200 194 Idem, India. Religie şi filosofie, op.cit., p.349 195 Majjhima-Nikāya, I, 129, apud: Nicolae Achimescu, India. Religie şi filosofie, op.cit., p.349 196 Nicolae Achimescu, India. Religie şi filosofie, op.cit., pp.350-351 54 Predicile buddhiste pentru laici conţin sfaturi pentru a evita faptele rele şi pentru a le cultiva pe cele bune, iar aceştia le urmează, în special pentru că doresc să renască într-o existenţă mai fericită197 (care să le permită eliberarea din lanţul reâncarnărilor şi intrarea în nirvana). În buddhismul Mahāyāna există şase virtuţi, care sintetizează şi se configurează în esenţa morală a omului: dărnicia (dāna), educaţia morală (sīla), răbdarea (kānti), bărbăţia (vīrya), meditaţia (dhyāna) şi cunoaşterea (prajña). Se observă că primele patru virtuţi desemnează atitudinea morală, care este pregătitoare pentru treapta meditaţiei şi iluminării.198 De aici rezultă că moralitatea este subordonată meditaţiei ca experienţă personală şi directă şi, implicit, scopului final al acesteia. Aşadar, virtuţile morale sunt văzute ca un mijloc prin care omul poate accede la detaşarea totală de lume şi la eliberarea din lanţul reâncarnărilor (scăpând astfel şi de suferinţa inerentă lumii fenomenale). În morala buddhistă faptele bune sunt izvorâte în primul rând din dorinţa de eliberare personală. Ascetul buddhist nu face din iubire un scop în sine, idealul lui fiind acela de a atinge impasibilitatea şi liniştea desăvârşită, închizând cât mai mult posibil porţile sufletului spre lumea din afară. În consecinţă, morala buddhistă nu pune accentul pe latura pozitivă a vieţii morale, ci pe cea negativă – pe renunţare, abstinenţă, stingerea dorinţei de viaţă. Marea problemă în buddhism nu este aceea de a fixa raporturile omului cu lumea, ci de a face ca omul să scape de lume. Cu toată înţelepciunea „căii de mjloc” recomandată de Buddha, idealul vieţii buddhiste este călugăria199 prin care omul poate realiza detaşarea totală şi definitivă de lume (în buddhismul Mahāyāna li se oferă şi laicilor această posibilitate, iar compasiunea şi sacrificiul lui boddhisattva sunt orientate spre acelaşi ideal, extins la eliberarea tuturor). II.5. SITUAŢIA ACTUALĂ A BUDDHISMULUI „Lumea buddhistă actuală este foarte divizată. Ea nu are o limbă sacră comună, o autoritate religioasă generală sau dogme cu definiţii clar formulate, iar modalităţile de implantare a buddhismului diferă mult de la o ţară la alta.”200 Divizunea cea mai evidentă este între Hīnayāna şi Mahāyāna. Ţările hīnayāniste (sau theravādine) formează un întreg relativ omogen în lumea modernă, având o comunitate de credinţă întemeiată pe relaţii constante în decursul istoriei - Sri Lanka (Ceylon), 197 Ibidem 198 Ibidem, p.352 199 Diac.Prof.Univ.Dr. Emilian Vasilescu, op.cit., pp.226-227 200 Nicolae Achimescu, India. Religie şi filosofie, op.cit., p.356 55 Birmania, Thailanda, Laos, Cambodgia, alături de regiunile chineze cu populaţie thai şi de câteva districte din Bangladesh. Deşi în aceste ţări buddhismul Hīnayāna este religie de stat, ele sunt conduse de laici buddhişti, nu de călugări (care trebuie să se detaşeze de lume, deci şi de obligaţiile sociale). În schimb, călugării au un rol important în domeniul educaţiei, templul satului (wat) reprezentând, în mod tradiţional, pilonul principal în instruirea populaţiei laice. Alături de „marea tradiţie” a buddhismului autentic, există la aceste popoare şi „mica tradiţie” a religiozităţii buddhiste populare, care cuprinde culte ale zeilor, rituri, credinţe, obiceiuri şi ceremonii folclorice străine buddhismului Therāvada.201 Prin contrast, în ţările mahāyāniste există o mare diversitate doctrinară şi cultică. În cadrul buddhismului Mahāyāna au apărut şi s-au dezvoltat, în decursul secolelor, mai multe şcoli, specifice fiecărei regiuni în care s-a răspândit – China, Coreea, Japonia, Mongolia, Tibet, Nepal, Bhutan etc. Astăzi, buddhismul Mahāyāna este recunoscut ca religie de stat numai în Bhutan.202 În Tibet, buddhismul (lamaismul tibetan) s-a dezvoltat ca o tradiţie vie, fundamentată pe învăţăturile buddhismului Mahāyāna (şcolile Mādhyamika şi Yogācāra) şi Vajrayāna, alături de care s-au păstrat unele elemente din religia Bon - vechea religie a tibetanilor.203 Buddhismul s-a extins şi în afara ariei sale tradiţionale de răspândire, spre Europa Occidentală şi America. Primul reprezentant de marcă al buddhismului în Europa a fost filosoful Arthur Schopenhauer, urmat de alte personalităţi culturale, ca Richard Wagner sau Anatole France.204 În Anglia a fost întemeiată, în 1906, Buddhist Society of England, care a devenit ulterior Buddhist Society of Great Britain and Ireland, având preşedinte pe Rhys Davis, traducătorul unui mare număr de scrieri buddhiste în limba engleză. I-a urmat, în 1924, The Buddhist Lodge, iar în 1925, o filială a Societăţii misionare Mahābody din Ceylon, întemeiată de Angārika Dharmapāla. La acestea s-a adăugat, în 1948, Buddhist-Vihara Society of England, devenită apoi Buddha Study Association, sub preşedinţia unui călugăr therāvadin ceylonez, care a înaugurat în 1954 un templu buddhist la Londra. În Franţa a fost întemeiată, în 1929, societatea Les amis du bouddhisme, iar în Germania, medicul Paul Dalkhe a construit la Fronhau, aproape de Berlin, prima mănăstire buddhistă (hīnayānistă) din Europa; tot aici există şi un centru pentru exersarea unor tehnici de meditaţie 201 Ibidem, pp.356-358 202 Ibidem, pp.356-357 203 Mircea Eliade, op.cit., vol.3, pp.269-270 204 Nicolae Achimescu, India. Religie şi filosofie, op.cit., p.359 56 buddhistă. Au apărut şi comunităţi buddhiste mahāyāniste, cum este Arya Maitreya Mandala.205 Societăţi buddhiste active se mai află şi în Olanda, Belgia, Elveţia şi Finlanda.206 În S.U.A. a fost întemeiată societatea Fellowship following Buddha207 şi există aproximativ 100 de temple buddhiste (dar marea majoritate a buddhiştilor americani sunt emigranţi asiatici aparţinând direcţiei mahāyāniste).208 După cucerirea Tibetului de către China, în 1950, un mare număr de călugări şi erudiţi tibetani (între care şi membrii irarhiei lamaiste) s-au refugiat în Occident, unde activează pentru răspândirea buddhismului.209 Însă buddhismul răspândit în prezent în diverse ţări ale lumii nu transmite, cel mai adesea, învăţătura buddhistă autentică, ci s-a conturat un fel de neobuddhism – adaptat la tendinţele filosofice, ştiinţifice şi sociale ale lumii contemporane.210 205 Ibidem, p.360 206 Diac.Prof.Univ.Dr. Emilian Vasilescu, op.cit., pp.235-236 207 Nicolae Achimescu, India. Religie şi filosofie, op.cit., p.360 208 Diac.Prof.Univ.Dr. Emilian Vasilescu, op.cit., p.236 209 Nicolae Achimescu, India. Religie şi filosofie, op.cit., p.360 210 Diac.Prof.Univ.Dr. Emilian Vasilescu, op.cit., p.236 57 CAP.III DAOISMUL III.1. DAOISMUL FILOSOFIC III.1.1. Originile daoismului filosofic „Daoismul are o istorie îndelungată şi bogată, care o intersectează pe cea a confucianismului. Împreună cu acesta, daoismul a constituit, secole de-a rândul, una dintre componentele fundamentale ale vieţii spirituale şi filosofice asiatice. Se poate spune că doctrinele de bază ale daoismului reflectă un principiu al acţiunii întemeiat pe lumea naturală”211 Deşi acest curent de gândire şi de experienţă mistică domina întreaga realitate chineză antică, doar odată cu apariţia cărţii Dao de jing (Cartea Căii şi a virtuţii – termenul de însemnând atât „virtute”, cât şi „putere”) - între secolele al VI-lea şi al IV-lea î.Hr. - Dao devine „inefabila realitate” ce va ghida activitatea intelectuală şi religioasă a Chinei de-a lungul istoriei sale. „Inefabila realitate” îşi va pune amprenta şi asupra metodelor nemuririi, ale alchimiei interioare, va rezista şi în taoismul religios, care se va dezvolta abia în sec. al II-lea d.Hr. (în ciuda îndepărtării lui de mistica daoismului filosofic) şi se exprimă în arta chineză: caligrafie, pictură şi poezie.212 Scrierea Dao de jing conţine 5000 de ideograme şi îi este atribuită lui Lao Zi, a cărui existenţă istorică nu este certă. Unii susţin că ar fi un personaj mitic fabulos, iar alţii îi admit o existenţă reală. Singurul izvor istoric ce îl prezintă ca personaj istoric este o biografie scrisă de marele istoric chinez Sseu-ma Ts´ien prin anul 100 î.Hr.213 Indiferent cine ar fi autorul, sau autorii acestei cărţi, în aceasta este clarificată şi sistematizată speculaţia chineză antică asupra esenţei lumii şi a vieţii şi se fundamentează daoismul filosofic. Al doilea mare reprezentant al daoismului filosofic este Zhuang Zi. El a trăit în secolul al IV-lea î.Hr., în perioada regatelor combatante, în statul Song. Pentru scurt timp, a deţinut o funcţie administrativă minoră, după care a refuzat orice dregătorie şi s-a dedicat reflecţiei daoiste, formând un sistem filosofic inconfundabil. El consideră Dao drept o existenţă obiectivă, reală, chintesenţa tuturor lucrurilor şi fenomenelor universului, pronunţându-se pentru legea cerească naturală şi înfăptuirea prin non-acţiune, pentru reântorcerea omului la simplitate şi autenticitate, la unitatea întregii existenţe. Pentru Zhuang Zi, stadiul 211 Brandon Toropov, Luke Buckles, Religiile lumii, ghid esenţial, Piteşti, Paralela45, 2008, p.257 212 Marie Madeleine Davy, Enciclopedia doctrinelor mistice, vol.4, Timişoara, Amarcord, 2000, p.89 213 Ibidem, pp.89-90 58 sublim al vieţii umane constă în libertatea absolută pe plan spiritual, nu în confortul material şi faima deşartă. Conceptele sale filosofice au avut o influenţă profundă asupra posterităţii, el fiind considerat unul dintre cei mai importanţi gânditori ai Chinei. Opera sa, numită Zhuang Zi, este scrisă într-un stil original, aforistic şi cuprinde trei părţi, dintre care doar prima, Despre lumea interioară, este creaţia lui exclusivă, celelate două părţi fiind atribuite discipolilor săi.214 III.1.2. Doctrina daoismului filosofic III.1.2.1. Cosmologia daoismului filosofic Rădăcinile gândirii chineze, în general, se află într-o relaţie de încredere funciară a omului în lumea în care trăieşte şi în convingerea că el posedă capacitatea de a îmbrăţişa totalitatea realului prin cunoaştere şi acţiune – totalitatea unică la care se raportează infinita multiplicitate a părţilor sale. „Unitatea căutată de gândirea chineză de-a lungul întregii sale evoluţii este cea a suflului vital, influx sau energie vitală (qi) care dă viaţă întregului univers. În esenţă, orice realitate fizică sau mentală este energie vitală. Spirit şi materie totodată, aceasta asigură coerenţa organică a ordinii vieţiutoarelor la toate nivelele şi se se află într-un neâncetat du-te vino între sursa sa nedeterminată şi multiplicitatea infinită a formelor sale de manifestare.”215 Energia vitală este generată de realitate inefabilă, invizibilă şi imposibil de numit, Dao, care se află „în spatele” lumii vizibile. Dao este atât cauza generatoare a lumii fenomenale, cât şi prezenţa (subtilă, insesisabilă), care menţine lumea în funcţionalitatea ei firească, în ordinea şi armonia cosmică. Dao face totul să existe şi să se întoarcă înapoi la sine, într-un circuit interminabil, în care totul curge dinspre şi înspre sursă. Wang Pi, comentatorul cărţii Dao de jing, spune: „dacă cele zece mii de fiinţe îşi găsesc începutul şi sfârşitul în Dao, ele nu pot realiza ce le face să fie ceea ce sunt”216 Deşi lumii i se pare că există şi se mişcă de la sine, totul se datorează acţiunii subtile a lui Dao. În daoism, omul înţelept este cel care realizează faptul că lucrurile nu există şi nu se mişcă (într-o interconexiune perfect armonizată), de la sine, ci în spatele lor există o cauză primordială, care se manifestă în ordinea cosmică. Înţeleptul îi sesizează prezenţa, dar nu o poate defini, căci depăşeşte puterea de înţelegere a minţii omeneşti. 214 romanian.cri.cn/chinaabc/chapter17/chapter170202.htm 215 Anne Cheng, op.cit., p.25 216 Ibidem 59 Dao de jing scrie: „A existat ceva haotic împlinit înainte de cer şi pământ născut. Fără sunet, fără formă, singur stă şi nu se supune schimbării În cerc învârtindu-se, niciodată secat: poate fi socotit mama cerului şi a pământului Eu nu îi ştiu numele, de aceea Dao îi spun, şi silit să-l numesc i-aş zice cel mare: cel mare, adică mereu înaintând, mereu înaintând, adică îndepărtare, îndepărtare, adică întoarcere”217. Aceste versete ilustrează tocmai mişcarea „înainte” a lui Dao, spre generarea făpturilor, care presupune mişcarea inversă a acestora spre originea lor. „Dao care poate fi rostit nu este eternul Dao Numele care poate fi numit nu este eternul nume Fără nume este obârşia Cerului şi pământului, Nume având, este mama celor zece mii de lucruri.”218 Aşadar, în Dao de jing „Dao este privit sub două aspecte: unul inexprimabil, ca origine absolută, înainte de a crea cerul-pământ, aspect sub care nu poate fi numit”219, nici determinat, fiind fără formă şi necauzat; singurul determinant care i se poate da este cel de „mare”, de „absolut”220; „dar, prin faptul că el creează cerul-pământ, în mişcarea către manifestare, poate fi numit şi îşi ia numele de mama celor zece mii de fiinţe”221 După unii comentatori, expresia „cerul-pământ” desemnează universul, în timp ce sintagma „cele zece mii de lucruri” denumeşte lumea vie în ansamblu, totalitatea făpturilor care intră în existenţă, trăiesc şi se sting, în timp ce alţii susţin că cele două nume ar indica, mai degrabă, două momente care corespund unor stări diferite ale universului, primul referitor la haosul primordial, anterior separării cerului de pământ, iar celălat la perioada în care oamenii au început să numească lucrurile introducând astfel diferenţieri şi delimitări relative.222 Zhuang Zi spune: „Fără nume este începutul, germenele cerului şi al pământului fără de formă, fără chip, fără voce, fără ecou, 217 Lao Zi, Cartea despre Dao şi putere, cu ilustrări din Zhuang Zi, Bucureşti, Humanitas, 1993, cap.25, p.126 218 Ibidem, cap.1, p.39 219Anne Cheng, op.cit., p.157 220 Marie Madeleine Davy, op.cit., vol.4, p.96 221 Anne Cheng, op.cit., p.157 222 Lao Zi, op.cit., p.40 60 dar nu este loc pe unde să nu fi trecut, nu există loc pe unde să nu fi fost. Dao are adevărul lui, statornicia lui, fără de formă, fără intervenţie poate fi transmis, dar nu-l poţi strânge în braţe, poate fi atins, dar nu poate fi văzut. El este rădăcină şi trunchi. Cerul şi pământul nu existau încă, dar el era acolo, neschimbat. El este spiritualul, partea ascunsă a spiritelor şi a suveranilor. El creează cerul şi pământul dincolo de Tai K´i, limita ultimă, mai sus de atât nu se poate! Dincolo de cele şase limite ale universului nu se poate pătrunde! El exista înaintea cerului şi a pământului, şi totuşi nu e bătrân.”223 „Dao este real şi dovedit, dar nu are formă şi nu se manifestă în nici un fel. Poate fi transmis, dar nu poate fi primit. Poate fi atins, dar nu poate fi văzut. Există în sine şi prin sine. A existat înaintea cerurilor şi a pământului şi va exista în eternitate. I-a făcut pe zei divini şi a determinat facerea lumii.”224 Dao, realitatea inefabilă, are caracter atât transcendent, prin faptul că ea generează lumea, cât şi imanent, având în vedere prezenţa sa permanentă în lume. Transcendenţa sa nu este, însă, absolută, Dao fiind doar acea realitate nedefinită ce stă la baza apariţiei energiei primordiale, fără a se putea stabili o distincţie ontologică radicală faţă de lume. „Dao este sursa primordială a lucrurilor, originea dinaintea originii şi increatul care „creează totul - fundamentul etern, dinainte chiar de unitate şi unicitate.”225 Natura lui Dao nu poate fi definită. El este o realitate care generează totul, dar, în acelaşi timp, nu i se conferă substanţialitate. El este este comparat cu vidul care mişcă spiţele roţii şi îi imprimă mişcarea, sau cu golul din interiorul foalelului fierarului, care face posibilă lucrarea acestora. S-ar putea spune că este imaginea apariţiei existentului din inexistent, dar acest vid nu înseamnă nici non-existentul originar, căci el este o realitate prezentă în ordinea lumii, în curgerea perpetuă a energiei în materie şi a materiei în energie. De asemenea, lui i se datorează nu doar existenţa, ci şi structurarea şi organizarea funcţională a lumii. Dao de jing scrie: „Cele treizeci de spiţe ale unei roţi se strâng toate la mijloc şi doar datorită golului din mijloc roata poate fi folosită! 223 Zhuang Zi, cap.6, apud: Marie Madeleine Davy, op.cit., vol.4, p.97 224 Martin Palmer, Elemente de daoism, Bucureşti, RAO International Publishing Company, 1995, pp.12-13 225 Ibidem 61 Modelăm vase din argilă, dar doar golul din ele le face folositoare! Se fac uşi şi ferestre caselor şi, datorită golului lor, casa devine folositoare!226 Într-o altă traducere se evidenţiază mai clar rolurile complementare dintre „vidul” generator şi existentul generat: „Treizeci de spiţe se îmbină-n butuc: şi-n gol şi în plin se află folosul carului. Se frământă lutul spre a face un vas: şi-n gol şi în plin se află folosul vasului. Se despică în ziduri uşi şi ferestre spre a face o casă: şi-n gol şi în plin se află folosul casei. Astfel în plin se află profitul, în gol se află folosul.”227 „Ceea ce se află între cer şi pământ se aseamănă cu foalele fierarului: Gol pe dinăuntru dar nesecat, în mişcare dar şi mai mult aruncând afară.”228 „Măreţul Dao e o revărsare ce poate cuprinde şi stânga şi dreapta. Cele zece mii de lucruri prin el intră în făptură iar el nu le stă împotrivă: îşi împlineşte lucrarea şi nu are nume. El îmbracă şi hrăneşte cele zece mii de lucruri şi nu le devine stăpân, de aceea, fiind mereu lipsit de dorinţe, poate fi numit măruntul cele zece mii de lucruri la ele se întorc: poate fi numit măreţul”229 Dao înseamnă Cale, desemnând tocmai calea firească pe care o urmează toate făpturile, integrate în ritmurile şi armonia imprimate lumii de prezenţa aceastei realităţi inefabile. „Ordinea cosmică s-a mai numit şi calea cerului sau Dao.”230 Dao acţionează prin nefăptuire, şi totuşi nimic nu există şi nu se mişcă fără acţiunea lui. Principiul „acţiunii prin nefăptuire” este un element esenţial al gândirii chineze. Această aparentă „nefăptuire” nu înseamnă, de fapt, inacţiune, neimplicare, impasibilitate, retragere nepăsătoare din „curgerea” existenţei. Wu wei înseamnă a nu interveni, prin acţiunea proprie şi prin impunerea voii proprii, în cursul firesc al lucrurilor, a nu perturba armonia universală, ci a acţiona în conformitate cu aceasta, a te integra în circuitul cosmic, fără a interveni încercând să-l controlezi sau să-l schimbi, a nu forţa natura lucrurilor. 226 Dao de jing, cap.11, apud: Marie Madeleine Davy, op.cit., vol.4, p.103 227 Lao Zi, op.cit., cap.11, p.76 228 Ibidem, cap.5, p.58 229 Ibidem, cap.34, p.16 230 Zhuang Zi, Tao în aforisme, p.79 62 „În China, toate domeniile se întrepătrund, toate planurile interacţionează, „cele zece mii de fiinţe se auto-guvernează reciproc”, căci Dao nu pregăteşte nimic dinainte, nu intervine. El acţionează fără să lase urme. Dao nu intervine, nu acţionează, dar nu există nimic neânfăptuit de el.”231 „Pentru a ilustra acest concept, Lao Zi foloseşte imaginea conducătorului ideal, care guvernează în aşa fel încât oamenii nu-şi dau seama că el îi conduce, crezând pur şi simplu că ce se întâmplă este în firea lucrurilor. Purtându-se natural, prin non-acţiune, lăsând lucrurile să se întâmple şi urmând Calea, conducătorul înţelept este în armonie cu propria lui esenţă, cu Dao mai presus de unitate. Trăind armonios, ele este unitar şi, astfel, toate acţiunile sale vor exprima şi vor încuraja această unitate.”232 O altă imagine este preluată din arta culinară. Arta guvernării se aseamănă cu arta gătirii peştişorilor. Pentru aceasta este nevoie de o delicateţe extremă. Pentru a-i păstra întregi, în forma lor naturală, în timp ce sunt supuşi acţiunii focului, peştişorii trebuie întorşi aproape fără a-i atinge. La fel, şi în arta guvernării, conducătorul trebuie să-şi călăuzească supuşii fără a-i umili şi fără a le distruge firescul. „A acţiona fără a acţiona”, a pune în mişcare zeci de mii de fiinţe fără a le manipula, deci fără a le distruge valoarea la nici un nivel, şi fără ale perturba cursul firesc al existenţei: acesta este secretul puterii absolute a unicului, eternului Dao.233 „Dao al Cerului înseamnă a aduce folos fără a dăuna”234 şi „fără a aştepta nimic în schimb.”235 Dao creează doar pentru că este esenţa adevărată a tuturor lucrurilor. Nu-şi propune să creeze, dar lucrurile apar ca rezultat al lui Dao. Este fenomenul la care Dao de jing face referire, numindu-l „Calea naturală”236 („calea cerului”). „Dao mişcă toate lucrurile în esenţa lor, dar fără scop şi intenţie. În Dao, unitatea lumii înseamnă că în orice acţiune naturală, care este mai degrabă întâmplătoare decât determinată, Dao este prezent.”237 De fapt, acţiunile naturale au un caracter aşa-zis „aleator”, ele desfăşurându-se, de fapt, în cadrele armoniei cosmice, integrate in „urzeala” de interconexiuni dintre toate elementele întregului, fiecare la locul şi la timpul potrivit. Simbolul cel mai potrivit pentru a ilustra acţiunea şi puterea armonizatoare a lui Dao este apa, care, ca şi Dao, nu are formă, ci ia forma mediului în care se află, nu acţionează, ci curge, umilă, în jos, 231 Dao de jing, cap.27, apud: Marie Madeleine Davy, op.cit., vol.4, p.95 232 Martin Palmer, op.cit., p.15 233 Marie Madeleine Davy, op.cit., vol.4, p.95 234 Lao Zi, op.cit., cap.81, p.307 235 Marie Madeleine Davy, op.cit., vol.4, p.107 236 Martin Palmer, op.cit., p.13 237 Ibidem, p.15 63 dar, cu toate acestea, este cea mai mare forţă din natură, modelând cele mai dure materiale, şi nimic nu poate trăi fără prezenţa ei. „Cel ce este fără formă este primul născător al formei. Tăcerea este primul strămoş al sunetului. Fiul cel fără formă este lumina; nepotul său este apa. Toate cele care trăiesc au fost astfel produse din cel fără formă. Lumina poate fi văzută dar nu apucată. Apa poate fi condusă dar nu violent silită. Iată de ce, printre toate lucrurile înzestrate cu formă, nu există una la fel de nobilă ca apa.”238 Dao de jing spune: „În subceresc nu există ceva mai slab şi mai mlădios decât apa; când însă apa atacă ceea ce-i tare şi ţeapăn, nimic n-o poate întrece căci nimeni nu-i poate lua locul. Slăbiciunea înfrânge tăria, iar ceea ce-i mlădios înfrânge ceea ce-i ţeapăn: în subceresc nu-i nimeni care să nu ştie acest lucru dar nici nu-i nimeni care să-l pună în faptă.”239 „Râurile şi marea pot să domnească peste toate şuvoaiele Pentru că se pricep să se aşeze mai jos decât ele.”240 Dao generează energia vitală, qi. Modalitatea generării ei nu este inteligibilă omului. După cum Dao este o realitate inefabilă care nu poate fi definită, nici modul cum apare, ca urmare a acţiunii sale, energia vitală nu poate fi cuprins de mintea omenească. Dacă Dao s-ar manifesta fiinţial, pe sine însuşi, în qi, aceasta ar presupune, în mod necesar, substanţialitatea lui Dao (astfel, el s-ar defini ca un absolut substanţial impersonal, care se manifestă pe sine în făpturi dintr-o necesitate internă, la fel ca Brahman, absolutul impersonal al hinduismului). Dacă, însă, nu e substanţial, el este doar o realitate nedefinită, generatoare a energiei vitale unice. Aşadar, dacă Dao nu se află, substanţial, în qi-ul originar, el stă doar la baza existenţei acestuia, ca un „vid” generator al existentului. De fapt, reflecţia daoistă asupra temeiurilor lumii „nu-şi prea pune problema elementelor constitutive ale universului, şi cu atât mai puţin pe cea a unui Dumnezeu Creator; ceea ce percepe ea în primul rând este mutaţia, schimbarea, resort al dinamismului universal, care este suflul vital.”241 Înţelepţii daoişti „afirmă doar prezenţa invizibilului, a nenumitului, dincolo de facultatea de a vedea şi a numi (recunoaşte) sau, alfel spus, afirmă prezenţa invizibilului şi a nenumitului ca o garanţie a autenticităţii realului văzut şi numit. Prezenţa, în fine, a unităţii în şi prin multiplu, prezenţă unitară ce poate face posibilă cvasiinfinitatea acestui multiplu.”242 238 Huai Nan Zi, Dao, marele luminător, Bucureşti, Herald, 2006, p.49 239 Lao Zi, op.cit., cap.78, p.301 240 Ibidem, cap.66, p.279 241 40. Anne Cheng, , op.cit., p.26 242 Marie Madeleine Davy, op.cit., vol.4, p.93 64 Wang Pi spune: „Dao este atât de obscur, atât de tenebros atât de profund, de abisal, încât nu poate fi văzut. Totuşi, cele zece mii de fiinţe se ivesc din el şi pe ele le putem vedea. Ele îi afirmă adevărul, autenticitatea.”243 Ei nu se pronunţă asupra naturii acestuia, nici asupra modului concret cum el generează şi îşi manifestă prezenţa în lumea vizibilă. Reflecţia daoistă se îndreaptă, cu precădere, asupra observării dinamismului şi transformismului perpetuu al lumii şi a corelaţiilor complexe dintre toate elementele existentului, precum şi a interschimbabilităţii continue dintre energie şi materie, în marele circuit cosmic. Gândirea chineză, în general, privilegiază modelul generativ, în raport cu cel cauzal, observând procesul de generare şi evoluţie dinamică a lucrurilor, şi mai puţin natura cauzalităţii acestora.244 Chinezii se feresc de tentaţia conceptelor disjunctive şi dualiste, conform cărora lumea pare ca un ansamblu de entităţi independente, unde fiecare constituie în ea însăşi o esenţă şi în care acţionează forţe antagoniste, ci percep lumea „ca pe o reţea continuă de relaţii între întreg şi părţi, fără ca unul să le transceandă pe celelalte.”245 Toate formele existentului – spirit, energie, materie – se întrepătrund, se schimbă dintr-una în cealaltă, şi sunt rezultantele manifestării qi-ului şi ale revenirii lor la qi-ul generator - într-un ritm ciclic care integrează totul (atât cauzele cât şi rezultantele acţiunii lor). Nu este afirmată o linie de separare între transcendent şi imanent, ci o linie care trece de la virtual înspre manifest şi înapoi, de la manifest înspre virtual, închizând astfel un circuit dinamic perpetuu (un fel de „perpetuum mobile” universal), în care energia „curge” în materie şi materia „curge” înapoi, în energie, la nesfârşit. Qi-ul unic se manifestă în yin şi yang; acestea nu sunt, însă, văzute ca două energii opuse, nici măcar ca energii complementare rezultate din împărţirea energiei unice în două componente distincte, cu acţiuni diferite, ci ele reprezintă doar două faze ale lui qi, care se află în permanentă mişcare de expansiune şi contracţie: „Ritmul binar yin/yang este ritmul fundamental care animă principiul vital: qi-ul care se mişcă, se deschide, se întinde este yang; când revine la calm şi se retrage în sine este yin. Când o fiinţă accede la existenţă, qi-ul său se mişcă spre exterior în faza sa de yang, apoi se stabilizează în faza de reculegere yin pentru a se fixa într-o formă durabilă. Altfel spus, yin şi yang nu desemnează 243 Ibidem, p.98 244 Anne Cheng, op.cit., p.26 245 Ibidem 65 două forţe opuse care s-ar aplica lui qi, conceput ca materie inertă, una punându-l în mişcare, iar cealaltă în repaus, ele sunt două faze ale lui qi în mod constant în mişcare, în expansiune/contracţie.”246 Aşadar, în acest circuit, energia vitală - prin expansiuni şi contracţii succesive (expansiunea atrăgând după sine contacţia, iar contracţia, expansiunea) - dă naştere tuturor elementelor existentului, iar acestea se reântorc în energia vitală, într-un dinamism fără sfârşit. Aşadar, din succesiunea alternativă a celor două polarităţi, se nasc toate elementele lumii fenomenale (numite „cele zece mii de lucruri/fiinţe”). „Polaritatea lui yin şi a lui yang care prezervă curentul alternativ al vieţii şi caracterul corelativ al oricărei realităţi organice: coexistenţă, coerenţă, corelaţie, complementaritate.”247 Simbolul yin-yang reprezintă cele două forţe, încolăcite una în jurul celeilalte, cu un strop din cealaltă în centrul fiecăreia; reprezentarea simbolizează acestă alternanţă permanentă, circulară între cele două polarităţi, în cadrul căreia nici una nu va putea deveni forţa determinantă, întrucât exact în clipa în care una din ele atinge punctul culminant al puterii sale, îi face loc celeilalte.248 Zhuang Zi exprimă rolul şi acţiunea lor, ca şi consecinţele: „Cel ce înţelege puţin a întrebat: - Cum a răsărit mulţimea de lucruri între cele patru puncte cardinale şi cele şase limite ale spaţiului? T´ai Kung T´iao i-a răspuns: - Yin şi yang s-au reflectat unul în celălalt, s-au acoperit unul pe altul şi au reacţionat. Cele patru anotimpuri s-au succedat, s-au produs şi s-au încheiat unul pe celălalt.”249 „Dao cel gol, atotputernic şi creator, produce qi, suflul Suflul pur se dispersează, se volatilizează şi dă naştere cerului. Suflul greu se cristalizează, se coagulează şi dă naştere pământului. Învelişul esenţial al universului este astfel constituit Din aceste sufluri: unul este yang, iar celălalt yin.”250 Dao al Cerului (calea Cerului) echilibrează toate dezechilibrele: „Dao al Cerului nu seamănă oare cu arcaşul care-ntinde un arc? El coboară-n jos ceea ce sus se află şi-nalţă ceea ce jos se află, micşorând ceea ce este prea mult şi mărind ceea ce e prea puţin.”251 Dao de jing prezintă astfel cosmogonia daoistă: 246 Ibidem, p.196 247 Ibidem, p.26 248 Martin Palmer, op.cit., pp.15-16 249 Ibidem, p.16 250 Huai Nan Zi, cap.3, apud: Marie Madeleine Davy, op.cit., vol.4, p.109 251 Lao Zi, op.cit., cap.77, p.299 66 „Dao a născut unul, unu a născut doi, doi a născut trei, trei naşte cele zece mii de lucruri cele zece mii de lucruri pe yin în spate îl poartă şi pe yang din faţă-l îmbrăţişează, amestecându-şi suflările ca să intre în armonie.”252 „În centrul daoismului se află unitatea fundamentală a lumii, în şi prin Dao.”253 „Doi” semnifică cele două polarităţi, yin şi yang, ale manifestării suflului vital, iar „trei” semnifică „triada Cer-pământ şi umanitate, adică forma prin care există cu adevărat toate lucrurile vii. În cele din urmă, daoistul vede toate lucrurile existente ca răsărind la capătul acestei succesiuni cosmice.”254 III.1.2.2. Antropologia daoismului filosofic În această ordine cosmică, omul se integrează ca microcosmos, ca parte din întreg, dominat de ritmurile şi transformările materiei şi energiei. Antropogeneza daoistă este exprimată în aceiaşi termeni ca şi geneza totalităţii cosmice. Zhuang Zi spune: „Cerul şi pământul au fost născute tot atunci când am fost eu născut, şi cele zece mii de lucruri sunt una cu mine.”255 Aşadar, omul e parte din întregul cosmic. El ia fiinţă la fel ca întregul existent şi are aceeaşi alcătuire. Omul, la fel ca şi toate celelalte elemente ale lumii, este „fructul cerului şi al pământului” (al suflurilor celeste şi terestre): „Când suflul unic s-a scindat, au apărut cele două modalităţi: yin şi yang. Suflul pur şi subtil s-a ridicat plutind. Deveni cer. Suflul impur, greoi, dens, a coborât. Deveni pământ. Aceste sufluri, unindu-se şi armonizându-se, s-au înnodat şi au devenit om. Astfel, san-tsai, cei trei termeni fundamentali, cele trei valori esenţiale, cer-pământ-om, au avut o poziţie fixă, şi atunci s-au născut cele zece mii de fiinţe.”256 În fiinţa omului are loc o „înnodare” a ambelor polarităţi ale suflului vital, el sintetizând în fiinţa sa totalitatea existenţei: atât spiritul, cerescul, cât şi materia, pământescul (subcerescul). Mai mult, omul face parte integrantă din triada de bază, pe care se întemeiază „cele zece mii de fiinţe”, 252 Ibidem, p.201 253 Martin Palmer, op.cit., p.14 254 Ibidem, p.16-17 255 Zhuang Zi, cap.2, apud: Martin Palmer, op.cit., p.18 256 fragment din „Kin-tan luen”, text din „Canonul taoist”, apud: Marie Madeleine Davy, op.cit., vol.4, p.110 67 adică totalitatea făpturilor existente. Înţelepţii ridică ochii, cercetând semnele cerului, coboară fruntea şi cercetează urmele de pe pământ. În mijloc este omul, în corelaţie cu cerul şi cu pământul.257 „Omul, ca inimă, centru, spirit, conştiinţă a universului, ca raport perfect între yin şi yang, trebuie să se conformeze ritmului de viaţă al lumii. Totul este însufleţit în om. Tot ce se află în om comunică. Totul comunică cu el. El comunică cu tot ce există. Ultrasensibil, cel mai mic exces fizic atrage după sine un dezechilibru spiritual şi o ruptură a armoniei interne, diminuarea vitalităţii şi pierderea progresivă a comuniunii cu armonia inefabilă şi primordială, care e strâns legată de realitatea ultimă, zămislindu-se reciproc într-un schimb misterios.”258 „În opera tripartită, care este viaţa Realului, rolul omului este de a-l desăvârşi pe cel al cerului şi al pământului, iar rolul cerului şi al pământului este de a înlesni perfecţionarea şi de a „lărgi orizonturile” omului.”259 „Yuan qi, „suflul primordial” sau aspectul „pneumatic” al lui Dao, se manifestă asemenea lui Dao însuşi, printr-o dialectică celestă şi terestră, în care yin se leagă de yang. Nodul astfel format dă naştere celor cinci elemente (lemn, foc, metal, apă, pământ) şi ţese ochiurile „plasei” cosmice. Ascuns în cel mai secret dintre organe, „nodul” conţine molecula iniţială şi „radicală” a organismului uman. Astfel, prin această textură, prin jocul corespondenţelor şi al armoniilor, nu doar cosmosul şi omul reuşesc să comunice „în mod esenţial”, ci şi Dao le transcende, prin suflu, aspectul său, pătrunzând realul până în structura sa cea mai elementară şi fundamentală.”260 În fiinţa omului există mai multe suflete (constituite din suflurile spirituale), care îşi au sediul în anumite organe. Daoismul stabileşte corelaţii între corpul uman şi elementele cosmice. Astfel, cele cinci organe interne principale (ficat, splină, plămâni, rinichi şi inimă) tind să ţină locul unuia dintre cele cinci elemente, care în interiorul corpului vor vor pune în lumină interdependenţa celor cinci sufluri. Astfel, ficatul este sediul sufletului uşor (hun), ieşit din suflul pur, plămânii sunt sediul sufletului vegetativ (p´o) greoi, lipindu-se de schelet, inima este sediul spiritului, rinichii sunt sediul esenţelor (tsing), iar splina este sediul intenţiei (tche).261 Organele interne (dilatându-se şi contractându-se ritmic) şi cele senzoriale (cu expansiunea şi regresia lor ritmică) se supun legilor şi ritmului universal care guvernează schimburile dintre cer şi 257 Marie Madeleine Davy, op.cit., vol.4, p.110 258 Ibidem, p.127 259 Ibidem, p.142 260 Marie Madeleine Davy, op.cit., vol.4, p.110 261 Ibidem, p.110 68 pământ. Aceeaşi energie vitală umple universul şi apare în cer sub formă de lumină, iar în om sub formă de spirit. Şi tot ea „curge” în materie, ca energie densă, condensată, formând pământul, cu multitudinea de făpturi de ordin material (materia este văzută ca energie condensată, densă, care redevine energie rafinată, spirituală, într-un circuit perpetuu). În consecinţă, se poate afirma că cerul constituie, în mare parte, spiritul uman, iar pământul, corpul uman. „Prin corespondenţa dintre cele cinci viscere, considerate atât din punct de vedere anatomic, cât şi al dinamismului spiritual, omul stabileşte o uniune intimă cu mişcarea misterioasă şi minunată, incredibil de tăcută şi senină a universului.”262 „Datorită lui Dao, toate lucrurile sunt legate între ele. Astfel, avem înăuntrul nostru microcosmosul universului. În acest fel, este dusă până la capăt interdependenţa tuturor lucrurilor existente, spunând că existăm toţi unul în celălalt.”263 Omul este angrenat în interdependenţa generală a tuturor lucrurilor existente, unitare în esenţa lor, în ceea ce au mai autentic şi mai natural.264 Starea originară a omului este de perfecţiune fiinţială şi integrată organic în totalitatea universală, în care omul are locul şi rolul lui precis. Omul este alcătuit din sufluri rafinate - spirituale, cereşti - şi din sufluri dense – materiale, pământeşti. Dar acestea nu reprezintă corespondentul sufletului şi al trupului din antropologia biblică; ele nu sunt nici distincte substanţial, nici două principii opuse, ci sunt doar două polarităţi ale aceluiaşi suflu vital unic şi se transformă unele în altele. Spiritualizarea trupului semnifică tocmai transformarea suflurilor dense în sufluri spirituale, rezultând imortalitatea trupului şi transformarea omului în spirit pur. Omul, la fel ca întregul existent, nu are o constituţie dihotomică. „Pentru chinezi, care nu au făcut niciodată distincţia între spirit şi materie – deoarece pentru ei lumea este un proces continuu, care evoluează neântrerupt de la nimic la lucrurile materiale – sufletului nu îi revenea acest rol de antiteză invizibilă şi spirituală la corpul vizibil şi material”265 Nu există o cădere originară a omului, ci o ignorare a naturii sale originare, autentice, care face ca omul să perceapă doar starea tranzitorie, efemeră a manifestării universale, ca singura posibilă. Astfel, omul se rupe de unitate, se ataşează de lucrurile individuale efemere, şi devine stăpânit de 262 Ibidem, p.126 263 Martin Palmer, op.cit., p.18 264 Marie Madeleine Davy, op.cit., vol.4, p.101 265 Mircea Eliade, Istoria credinţelor şi ideilor religioase, vol.4, Iaşi, Polirom, 2007, p.58 69 pasiuni, excese şi individualism, fiind tulburat, pe de altă parte, de teamă şi de angoasă exitenţială (pentru că nu este în stare să vadă viaţa din esenţa unică a făpturilor efemere, supuse morţii). Aflat în acestă stare, omul se disociază de ritmurile naturale şi perturbă armonia universală. Destinul final al omului, la fel ca al întregului existent, este reântoarcerea lui la suflul vital unic şi, implicit, la originea lui inefabilă. Misticii care devin spirit pur ajung la imortalitatea întregii fiinţe, în timp ce ceilalţi oameni, cei care nu devin nemuritori, se reâncarnează atunci când suflurile spirituale se reânnoadă de cele materiale, într-un şir nesfârşit de reveniri în lumea fenomenală; aceasta nu este privită cu pesimism, ca o revenire indezirabilă în lumea suferinţei, ci ca o fază firească a alternanţei universale permanente. Prin reântoarcerea la esenţa unică de la originea tuturor lucrurilor, individualitatea umană nu este anulată, ci integrată în realitatea unică şi îşi atinge plenitudinea. Originea lumii fenomenale nu semnifică un început revolut, ci un izvor dinamic, din care existentul este generat în permanenţă şi se reântoarce la el, în marele circuit cosmic („roata cerului”). III.1.2.3. Morala daoismului filosofic Morala daoismului filosofic decurge din concepţia lui despre om şi despre încadrarea acestuia în ansamblul realităţii. Dacă armonia cosmică se află în dependenţă organică de gândirea şi acţiunea omului, morala acestuia incumbă, în primul rând, responsabilitatea pentru menţinerea ei. În acest sens, Zhuang Zi arată că „datoria fiecăruia este dictată de principiile universale. Viaţa fiinţelor umane se poate compara cu un cal în galop, modificându-se în fiecare moment al mişcării. Prin urmare: ce să faci, ce să nu faci? Urmează fluxul transformărilor.”266 Adică, „ce vom face sau nu este dictat de împrejurări. Nu există un consens comun, universal valabil şi, mai ales, imuabil, pe care să-l urmăm.”267 În daoism, omul nu poate controla şi schimba natura şi evoluţia firească a lumii fenomenale, dar el o observă şi o acceptă aşa cum este, se adaptează situaţiei existente şi acţionează în funcţie de circumstanţe pentru a-şi împlini rostul său firesc. Acţiunea sa se flexibilizează pe structura şi mişcarea naturală a lucrurilor, astfel încât ea ajunge să fie percepută ca o mişcare intrinsecă acestora, iar nu ca o intervenţie exterioară asupra lor. Această modalitate de a acţiona, integrată tendinţelor, cursului şi interdependenţelor naturale ale lucrurilor, urmează modului de „acţiune prin nefăptuire” (wu wei) specific lui Dao. În acest mod, omul urmează calea cerului, se conformează ordinii cosmice. 266 Zhuang Zi, op.cit., p.75 267 Ibidem 70 Zhuang Zi ilustrează această conformare a omului la rostul şi nevoile fireşti ale făpturilor, folosind imaginea crescătorului de maiemuţe care îşi adaptează lucrarea de îngrijire a animalelor lui după nevoilele fireşti ale acestora: „Un crescător de maiemuţe gândea că raţia lor ar fi de trei nuci în fiecare dimineaţă, patru în fiecare seară. Dar maiemuţele s-au arătat furioase. Atunci el le-a dat patru nuci în fiecare dimineaţă, trei seară de seară şi ele se arătară extaziate. Tot astfel consideră înţeleptul afirmaţia şi negaţia şi se conformează legilor naturii.”268 Omul nu trebuie să intervină decât în modul potrivit, la locul şi la timpul potrivit, atunci când intervenţia lui este oportună. În consecinţă, acţiunea lui este spontană, apărută atunci când este cerută de circumstanţe, pentru a-şi împlini rolul său, necesar bunului mers al întregii existenţe (asemenea firului care se ţese în urzeală exact la timpul, în locul şi în modul în care este nevoie de el). „Daoismul se opune oricărei intruziuni a voinţei omeneşti în derularea activităţii naturale sau în izbucnirea spontaneităţii.”269 Orice acţiune deliberată contravine integrării omului în ordinea cosmică firească. „Nimeni nu poate explica cum face cutare lucru atunci când facerea îi vine de la sine, în chip spontan, natural. Odată, un compozitor a fost întrebat de un admirator: Cum faceţi atunci când compuneţi? El a răspuns sec: Habar nu am! Muzica îmi vine în minte gata făcută. Nu-mi mai rămâne decât să o notez pe portativ.”270 Omul nu are rost să forţeze natura lucrurilor şi să încerce să grăbescă, sau să oprească, mersul lor firesc. Acţionând aşa, nu ar face decât să le afecteze, atât pe fiecare în parte, cât şi în totalitatea lor, iar el să depună un efort inutil, care nici nu se va finaliza cu rezultatul scontat. Observând că toate lucrurile au rostul lor firesc, omul nu mai încearcă să le schimbe sau să le ajusteze. Această observaţie se referă şi la propria sa natură, pe care trebuie să o accepte aşa cum este. „Natura este aşa cum este: lucrurile curbate n-au nevoie de arc, lucrurile drepte n-au nevoie de riglă, lucrurile rotunde n-au nevoie de un compas, lucrurile rectangulare n-au nevoie de echer, lucrurile care se lipesc n-au nevoie de lipici, lucrurile care se ataşează n-au nevoie de frânghie. Toate lucrurile se nasc, în chip spontan fără să ştie de unde vin nici cum s-au produs şi fiecare posedă calităţile sale intrinseci. Şi aşa se întâmplă de când hăul, în ordinea naturii.”271 „O bârnă poate sparge un zid, dar nu poate repara gaura; fiecare lucru îşi are specificul său. Curierii faimoşi puteau alerga o mie de li într-o singură zi, dar ei nu puteau prinde un şobolan aşa cum 268 Ibidem, p.9 269 Marie Madeleine Davy, op.cit., vol.4, p.121 270 Ibidem, p.101 271 Ibidem, p.39 71 poate pisica; fiecare lucru îşi are capacitatea sa. O bufniţă poate prinde noaptea un purice sau poate vedea un fir de păr, dar ziua ea nu poate vedea nici măcar un deal; fiecare lucru posedă propriile sale aptitudini.”272 Prin urmare, pentru a putea aştepta ca toate să se împlinească la timpul lor - potrivit rostului lor firesc - omul are nevoie de răbdare şi de calm interior. Cel care obţine liniştea, izbuteşte; sau, mai bine spus: cel care are răbdare, izbuteşte. Orice realizare vine la timpul ei. Astfel că omul nu are nimic de făcut decât să aştepte încredinţat că îşi va atinge scopul. Asemeni pescarului care a debarcat la malul mării şi a aşteptat răbdător fluxul să-i transporte barca pe mal. Făcând astfel, el s-a scutit de un efort istovitor şi totuşi şi-a atins scopul.273 Dao, ordinea naturală este amorală (nefiind personală, ea nu are sentimente), în sine, dar ea imprimă totalităţii universale armonie, pentru menţinerea căreia este necesar ca omul să se raporteze la anumite valori morale şi să discearnă între bine şi rău. Daoiştii folosesc imaginea apei pentru a ilustra acest concept: „Apa nu cunoaşte nici dragoste, nici ură, dar fără apă cele zece mii de fiinţe nu pot trăi. Fără apă, cele o sută de activităţi umane nu se pot desfăşura. Apa fertilizează până şi minusculii viermişori! Şi nu aşteaptă niciodată nimic în schimb.”274 Dacă omul urmează o cale proprie (dao al omului) discordantă faţă de calea cerului (Dao al cerului), el provoacă haos şi suferinţă, atât lui, cât şi celor cu care se află în interdependenţă, în societatea umană şi în mediul natural. Aceasta se întâmplă atunci când omul se rupe de contextul conexiunilor care asigură coerenţa şi coeziunea intrinsecă a realului şi acţionează deliberat, în virtutea pasiunilor şi convenienţelor sociale. El se lasă dominat de duşmănie, lăcomie, luptă pentru ranguri şi putere, excese, emoţii etc., ignorând natura sa autentică. Omul care gândeşte şi acţionează în discordanţă cu ritmurile fireşti, perturbă echilibrul universal. Duşmănia omului face ca natura să se sălbăticească şi să funcţioneze haotic. Zhuang Zi spune: „Nu distruge cerul din cauza omului.”275 „Lupta este considerată punctul culminant al acţiunii vulgare, aparţinând celui ce l-a pierdut pe Dao şi e veşnic rătăcitor”276, rupt de contextul interconexiunilor şi alternanţelor cosmice. „Înţelepţii, cei care îl urmează pe Dao, acţionează, dar nu luptă.”277 272 Ibidem, p.73 273 Zhuang Zi, op.cit., p.31 274 Huai Nan Zi, cap.1, apud: Marie Madeleine Davy, op.cit., vol.4, p.107 275 Zhuang Zi, cap.17, apud: Marie Madeleine Davy, op.cit., vol.4, p.142 72 Lupta între contrarii nu poate fi decât un rău fundamental, care perturbă ordinea cosmică, fără a avea şi vreun efect benefic. Spre deosebire de gândirea occidentală, bazată pe opoziţia contrariilor şi lupta dintre bine şi rău, în gândirea chineză contrariile nu se află în opoziţie, în luptă, ci în alternanţă permanentă şi în identitate esenţială, ele provenind din unitatea nediferenţiată şi reîntorcându-se în aceasta. Căci, conform cosmologiei chineze, toate perechile de contrarii nu sunt decât polarităţile yin-yang ale suflului vital unic. Binele şi răul, bucuria şi durerea, viaţa şi moartea, fenomenele naturale, se succed alternativ, la nesfârşit, înglobate în totalitatea realului. Ele sunt, de fapt, doar două „feţe” ale aceleiaşi realităţi unice, inefabile, în care contrariile îşi pierd distincţia. Este vorba despre observarea de către gânditorii daoişti a transformismului permanent al lumii, al alternanţei inexorabile dintre compunere şi descompunere, dintre linişte şi zbucium, bucurie şi durere (la nivelul naturii fizice şi a celei umane), această succesiune alternativă derulându-se pe fondul unei ordini cosmice stabile (ca ţesătura care se schimbă, în ochiurile aceleiaşi urzeli). De aceea, omul care se complace în conformarea la convenienţele vieţii sociale, nu se mai conformează naturii sale autentice, ci artificiilor civilizaţiei umane, alipindu-şi mintea şi afectivitatea de lucrurile efemere. Astfel, el ignoră natura lor esenţială şi trăieşte purtat de grijile mărunte ale vieţii materiale, se ataşează de particular şi uită de unitate. Printre tot ce e considerat artificial se află şi ştiinţele omeneşti, care infestează spiritul cu noţiuni străine, cu categoriile minţii alipite de efemer, cu forme inventate de oameni, cu reţete şi trucuri care îl îndepărtează pe om de starea lui firească şi îi sporesc dorinţele.278 Ataşamentul de realul efemer, ca fiind singurul capabil să-i procure omului mulţumirea, naşte în el dorinţe pentru realizările sociale, iar acestea îl fac orgolios, plin de pofte şi de lăcomie. Din acestea se naşte duşmănia, exploatarea, inechităţile, dezechilibrele sociale, care aduc suferinţe, revolte şi conflict. Ca urmare, atât societatea, cât şi natura se va sălbătici, şi nu-şi va mai urma ritmurile ei fireşti, benefice omului şi curgerii fireşti a lucrurilor. În final, omul nu se alege cu nimic, căci va provoca reacţii contrare din partea altora, va fi victima intrigilor şi a conflictelor, şi va pierde lucrurile efemere de care s-a ataşat. Pe de altă parte, omul care nu înţelege că viaţa şi moartea au aceeşi esenţă, şi vede ca unică realitate doar viaţa şi bucuriile ei, face din moarte o tragedie fără speranţă, fiind cuprins de angoasă în 276 Marie Madeleine Davy, op.cit., vol.4, p.113 277 Ibidem, pp.113-114 278 Ibidem, p.119 73 faţa acesteia. În felul acesta omul se închide într-un cerc vicios, în care este permanent chinuit lăuntric de dorinţele şi poftele legate de lucrurile efemere, pe de o parte, şi de frica de pierdere, durere şi moarte, pe de altă parte. Daoismul consideră că viaţa şi moartea, binele şi răul, bucuria şi durerea, plinul şi golul, câştigul şi pierderea, sunt, în esenţă, acelaşi lucru. Ele se succedă alternativ, în manifestarea lor. Orice absenţă, lipsă, insuficienţă, poartă în ea necesitatea de a avea ceea ce nu are. De aceea, golul poartă în el necesitatea plinului, şi este succedat de plin, iar plinul, de gol; moartea poartă în ea necesitatea vieţii şi este succedată de viaţă, iar viaţa, de moarte; răul poartă necesitatea binelui şi este succedat de acesta etc. La apogeul fiecărei polarităţi se întrezăreşte creşterea celeilalte şi declinul celei dintâi. „Muzica iese din tulpina de bambus goală pe dinăuntru, ziua şi noaptea îşi iau locul sub ochii noştri şi nimeni nu ştie care e începutul”279 Omul înţelept observă şi acceptă această alternanţă a contrariilor, nu se revoltă şi nu luptă împotriva acestei ordini fireşti. El nu încearcă să elimine răul, ci angoasa inutilă provocată de iminenţa lui. Pe de o parte el ştie că acesta nu va dura, şi conţine în el tensiunea firii spre bine, iar pe de altă parte, ştie că răul şi binele sunt doar polii realităţii unice, sunt, în esenţa lor, acelaşi lucru. În ultimă instanţă, se pare că gândirea daoistă nu deosebeşte binele de rău, ci le consideră identice, acordându-le o valoare similară; aceasta ar însemna afirmarea unui relativism axiologic, care se poate exprima, în consecinţă, în relativism moral? În realitate, este vorba doar de acceptarea de către om a unui dat existenţial pe care este conştient de faptul că nu are puterea să-l schimbe prin înlăturarea răului şi a morţii din ecuaţia transformismului cosmic. În schimb, poate să prevadă efemeritatea acestora şi revenirea iminentă a binelui şi a vieţii, să găsească „germenele” binelui ascuns în rău şi al vieţii, ascuns în moarte. Deşi răul ca dezordine şi suferinţă este identic esenţial cu binele, adică se „pierde” în unicitatea esenţială, despre răul moral nu se poate spune că este pus pe acelaşi plan cu binele. Ura nu este egală cu bunătatea, şi nu este accepatată, evidenţiindu-se urmările nefaste. Totuşi, întreaga viaţă morală a omului este valorizată din perspectiva necesităţii responsabilităţii omului pentru menţinerea armoniei universale, şi valorile morale se pot flexibiliza în funcţie de circumstanţele de moment, pentru asigurarea cursului firesc al lucrurilor. 279 Ibidem, p.108 74 Iubirea este văzută ca o forţă armonizatoare universală, ca un mijloc necesar menţinerii interdependenţelor dintre oameni şi lucruri, dar nu este considerată un scop în sine, însuşirea morală în care se împlineşte unirea mistică. Dao, ordinea cosmică, nu are caracter personal, deci nu are nici voinţă liberă, nici sentimente, fiind amoral. În realitate, comuniunea în iubire nu se poate realiza decât între persoane, iar nu cu o forţă cosmică. Experienţa mistică a unificării nu are o conotaţie morală, de comuniune în iubire cu absolutul, ci o semnificaţie pur existenţială, referindu-se la trăirea sentimentului totalităţii cosmice; experierea unităţii tuturor în esenţa unică, în care e depăşită multiplicitatea, separarea individualităţilor şi agitaţia universală (a transformismului cosmic). Este o stare de pacificare lăuntrică (de liniştire afectiv-emoţională şi de seninătate a minţii). Nu este vorba de o ieşire totală din fluxul pshiho-mental, ci de depăşirea pulsiunilor, afectelor şi emoţiilor provocate de ataşamentul faţă de lucrurile efemere, de temerile şi angoasa lui existenţială. Existenţa tuturor în toţi nu înseamnă lărgirea sufletului omenesc pentru a-i primi, în iubire, pe toţi semenii, înlăuntrul său, ci are tot o conotaţie existenţială, referindu-se la suflul vital unic ce există în toţi (esenţa unică, nediferenţiată, a tuturor lucrurilor). Morala omenească este un mijloc necesar pentru putea integra microcosmul uman în armonia cosmică şi pentru a putea depăşi alternanţa contrariilor şi extincţia proprie, în unitatea esenţială a existentului. Milostenia este necesară pentru a asigura echilibrul şi coeziunea socială; nedreptatea socială şi sărăcirea, duc la conflicte şi distrug armonia socială, necesară pentru bunul mers al lumii. Modestia - ascunderea virtuţilor proprii, dispreţuirea rangurilor şi a faimei deşarte, aduce omului liniştea sufletească, îl scapă de ataşamentul faţă de lucrurile efemere şi îl ajută să-şi îndrepte atenţia spre ceea ce este cu adevărat important. III.1.2.4. Ascetica şi mistica daoismului filosofic Şi ascetica şi mistica daoismului filosofic se încadrează în viziunea sa specifică despre om şi cosmos. Omul trebuie să se întoarcă la autenticitatea naturii lui, numită „pământul necultivat” (yeh). Natura autentică este „ascunsă” sub artificilitatea convenienţelor sociale, a patimilor şi exceselor, determinate de ataşamentul faţă de lucrurile efemere. Revenind la natura sa firească, misticul daoist regăseşte unitatea esenţială a totalităţii, în raportul său ontologic cu suflul primordial. Misticul daoist nu respinge, nu dispreţuieşte şi nu minimizează valoarea realului sensibil; nici nu îl consideră ca fiind sediu al răului sau închisoare pentru spirit. În viziunea daoistă, lumea nu este o iluzie; deşi efemere, lucrurile au realitate în sine. O realitate prin care omul înţelept poate străvedea şi 75 experia esenţa unică şi nepieritoare de la rădăcina ei. Toate lucrurile fac parte din drumul spre Dao. Unitatea generează pluralitatea, iar aceasta duce înapoi la unitate. „Misticul încearcă să epuizeze realul, să meargă până la capăt în descoperirea valorii lui, pentru ca astfel să întâlnească unitatea şi, prin unitate, unul, Dao, care generează unitatea.”280 Daoistul dispreţuieşte doar agitaţia şi artificiile omeneşti, adăugate în mod deliberat de către oameni, care se îndepărtează prin acestea tocmai de natura lor originară, armonioasă. În faţa măreţiei cerului (ordinii cosmice) omul ajunge să vadă toate preocupările de suprafaţă ale oamenilor ca fiind caduce. El lasă în sema oamenilor ataşaţi de lucruri şi de ranguri pasiunile, discordia, neânţelegerile, revendicările ş.a.m.d. şi se concentrează asupra integrării în esenţa unică, de dincolo de aparentele contradicţii. Zhuang Zi spune că nu spre natura omului (cea artificializată) trebuie să te îndrepţi, ci spre natura cerului. Dacă te deschizi spre cer viaţa devine mai bogată şi mai intensă. Dacă te deschizi spre om (în sensul supunerii la convenienţele omeneşti) viaţa dispare.281 Cerul spre care se deschide misticul daoist „este natura (Yeh) a universului, starea primordială când cele două sufluri, cel ceresc (rafinat, spiritual) şi cel pământesc (dens, material) de abia emanate de suflul primordial (yuan qi), fixează cadrul marelui întreg. Dimpotrivă, „omul ce atinge pacea şi înţelegerea cosmică răspândeşte lumina cerului. Cel care răspândeşte lumina cerului devine egal cu el însuşi. Cel ce devine egal cu el însuşi îi ocroteşte pe oameni. Cerul îi vine în ajutor. Pentru că îi ocroteşte pe oameni este numit „om ceresc”. Pentru că este ajutat de cer, este numit „fiu al cerului”.”282 Înţelegerea cosmică semnifică înţelegerea modului în care funcţionează lumea: a succesiunii alternanţelor (compunere şi descompunere, viaţă şi moarte, bucurie şi durere, ritmurile fenomenelor naturale), a schimbărilor continue, a interschimbabilităţii dintre spirit şi materie – totul fiind rezultatul schimbării şi alternanţei suflurilor. Înţelegerea acestor legităţi naturale care guvernează întreaga existenţă, în dinamismul ei perpetuu, duce la acceptarea lor ca pe un dat existenţial insurmontabil. Dacă omul nu le poate controla sau schimba, ce-i rămâne de făcut pentru a nu fi „înghiţit”, aneantizat în marele creuzet cosmic al generării şi extincţiei, căruia i se supun toate făpturile efemere? 280 Marie Madeleine Davy, op.cit., vol.4, p.143 281 Zhuang Zi, cap.23, apud: Marie Madeleine Davy, op.cit., vol.4, p.142 282 Ibidem 76 Şi pentru a scăpa de angoasa existenţială pe care o încearcă în faţa conştientizării finitudinii sale inexorabile? În primul rând, observând că toate converg spre unitatea esenţială a existentului. În aceasta, existentul este peren, iar inexistentul, des-fiinţarea, extincţia, nu străbat. Moartea este specifică doar formelor efemere de existenţă; ea pare a fi realitatea ultimă pentru orice făptură numai în planul „celor zece mii de lucruri”. Esenţa lor este, însă, eternă. De fapt, totul converge spre existenţa perenă; aceasta este realitatea autentică, iar nu caracterul efemer, extincţia lucrurilor. Inexistenţa, „vidul” originar tinde spre existenţa unitară, iar pluralitatea formelor efemere tinde tot spre aceasta; aşadar, totul (inexistentul şi existentul efemer) converge spre existenţa esenţială, realitatea în sine. Înţeleptul conştientizează acest adevăr şi depăşeşte realitatea efemeră, a pluralităţii formelor, pentru a se integra în realitatea perenă a unităţii esenţiale a tuturor lucrurilor. Acceptând alternanţa contrariilor şi convergenţa lor spre esenţa unică, el le percepe ca fiind doar polarităţile acesteia; deci viaţa şi moartea sunt identice esenţial. În final, moartea se pierde în esenţa unică şi îşi pierde puterea de a desfiinţa. Ea converge spre existenţă, nu „înghite”, ea, existenţa. Înţelegând aceasta, misticul vede viaţa de dincolo de moarte (aceasta nu mai este punctul terminus al existenţei). De aceea, el se poate bucura atât în viaţă, cât şi în moarte. Zhuang Zi arată că corpul omenesc se transformă în permanenţă: „Dao este fără început şi fără sfârşit. Tot restul moare, trăieşte, e guvernat de impermanenţă. Totul îşi schimbă forma neâncetat, timpul nu poate fi reţinut, Iar corpul se transformă pe zi ce trece Succesiunea stărilor e infinită Şi fiecare sfârşit e urmat de un nou început.”283 Misticul daoist este funciar optimist. El vede perenitatea esenţială a existenţei dincolo de aparenta efemeritate a tuturor făpturilor. Astfel, dispar temerile, angoasa şi orice agitaţie care ţine de încerecarea omului de a înclina balanţa în favoarea bucuriei şi a vieţii efemere. Nemaifiind tulburat de patimi, afecte şi emoţii legate de lucrurile efemere, el dobândeşte liniştea şi seninătatea interioară. El a depăşit cercul plăcerii şi al durerii. Nici bucuriile efemere nu-l mai tentează, nici durerile nu-l mai sperie, de vreme ce ele apar firesc în circuitul alternanţelor naturale, şi reacţionează cu calm la provocările venite din partea oamenilor. 283 Zhuang Zi, op.cit., p.75 77 Asceza daoistă se referă doar la evitarea oricăror excese şi la integrarea omului în firescul existenţei, nu la o vreo acţiune deliberată de mortificare a trupului. Orice intruziune a voinţei omeneşti în derularea activităţii naturale sau în izbucnirea spontaneităţii, fie ea chiar în sens ascetic, scoate omul din armonia totalităţii integratoare. „Tinzând să ucidă spontaneitatea naturală, să o încadreze într-o formă rigidă, rituală, dogmatică, aşa cum o concepeau puritanii chinezi, asceza nu poate fi admisă de mistica daoistă.”284 Aceasta nu a încercat niciodată să secătuiască corpul. Dacă omul ia naştere prin „înnodarea” suflurilor spirituale, celeste şi a celor dense, terestre (ambele având o sursă unică), însemnă că şi materia vie e subtilă şi cerească. În corpul omenesc totul comunică şi se transformă. Materia şi spiritul sunt înt-un proces dinamic de interschimbabilitate, care caracterizează atât microcosmosul uman cât şi macrocosmosul universal. Materia şi spiritul având aceeaşi origine, suflurile dense ce formează materia se schimbă în sufluri spirituale, şi invers. Prin urmare, experienţa mistică daoistă nu e condiţionată de practicarea unei asceze cu rol de mortificare a trupului, ci de convergere a tuturor suflurilor care compun fiinţa umană spre transformarea în sufluri spirituale. Asceza se referă, în principal, la un post al inimii. Daoistul îşi supune ascezei inima şi spiritul.285 Pentru trup există anumite prescripţii de igienă alimentară, tehnici respiratorii, mişcări specifice - auxiliare postului inimii - care sunt mai mult sau mai puţin practicate. Doctrina mistică fundamentală transmisă de Dao de jing este „a te lăsa purtat de de, virtutea, actul lui Dao”.286 Pentru a putea atinge realitatea ultimă, transcendenţa lui Dao însuşi, misticul daoist nu trebuie să se la se prins nici în capcana agitaţiei, nici în cea a torentului de cuvinte, şi nu trebuie să depindă nici de „a acţiona”, nici de „a vorbi”, nici de „a avea”. Misticul trebuie să parcurgă nouă paşi, grupaţi în patru etape principale, înainte de a atinge unirea cu întregul.287 1. Pământul necutivat (yeh) este prima etapă, care constă în reântoarcerea la spontaneitatea naturală, a omului autentic („lemnul necioplit”), în raportul lui ontologic cu suflul primordial, înainte de orice artificiu al civilizaţiei şi culturii întemeiate de oameni. Înainte de toate, misticul trebuie să lase în afara lui lumea, fiinţele, chiar existenţa lui proprie.288 El trebuie să se lepede de orice ambiţii şi 284 Marie Madeleine Davy, op.cit., vol.4, p.121 285 Ibidem, p.130 286 Ibidem, p.118 287 Ibidem, pp.118-119 288 Ibidem, p.120 78 virtuţi inferioare, sociale, care ascund, de fapt, un ataşament tainic pentru activismul deliberat, glorie, succes, de toate zădărniciile omeneşti – reziduuri care împovărează omul şi-l împiedică să-şi afle natura autentică. De asemenea, trebuie să se detaşeze şi de teamă, dezgust, de toate „sensibilităţile” care îl fac să se tulbure şi îl chinuie lăuntric.289 Din momentul în care s-a detaşat de toate, misticul va depăşi toate paradoxurile existenţei (în primul rând cel al vieţii şi al morţii), noţiunile de timp şi spaţiu, şi va dobândi seninătatea şi înţelegerea luminoasă a fiinţei, atingerea perfecţiunii. Misticul daoist Niu Yu spune că, după ce a uitat de lumea exterioară şi apoi s-a „pierdut” pe el însuşi, a depăşit viaţa şi moartea şi ajuns la Ying Ning, la liniştea dinamică.290 Yeh este punctul de plecare şi de sosire al căii mistice, autenticitatea fiinţei umane, punctul germinal în care se manifestă suflul vital, sursa spontanietăţii naturale. Omul nu trebuie să-şi brutalizeze natura autentică prin acţiuni deliberate, nici chiar motivate de dorinţa de a o epura. Pentru a ilustra acest adevăr, Lao Zi foloseşte imaginea dresorului care, dresând caii, îi abrutizează, îi face răi şi bănuitori, pentru că le-a fost bruscată natura şi şi-au pierdut liniştea şi siguranţa vieţii libere şi liniştite, naturale. Cutând yeh, misticul trebuie să înţeleagă valoarea vieţii la originea ei, acolo unde fuzionează suflurile cereşti şi suflurile terestre care produc viaţa, acest bun suprem, care trebuie apărat de orice exces sau neânfrânare.291 „Este o disciplină interioară destinată, înainte de toate, să împiedice risipirea principiului vital, ascuns chiar în arhitectura corpului omenesc, al cărui suveran este inima. Dacă inima se lasă în voia pasiunilor, ochii nu mai văd, urechile nu mai aud sunetele. Când cel ce este deasupra îl pierde pe Dao, cei de jos devin inactivi (se referă la incapacitatea omului de a-şi mai percepe natura autentică şi, implicit, de a percepe esenţa profundă a lumii - n.a.). Dimpotrivă, cele ce îşi poate păstra esenţa (în loc să o risipeasă în acţiuni exterioare) are un aer înfloritor, iar în interior este un izvor îmbelşugat şi calm care concentrează energii şi sufluri vitale.”292 Arta inimii (sin chu) se referă la înţelegerea originii omului, în îngemănarea cerului cu pământul şi a faptului că, prin corespondenţa dintre cele cinci viscere, considerate atât din punct de vedere fiziologic, cât şi al dinamismului spiritual, el stabileşte o uniune intimă cu mişcarea universului. 289 Ibidem, p.123 290 Ibidem, p.122 291 Ibidem, p.124 292 Ibidem, p.125 79 Astfel, omul, păstrându-şi corpul cu ajutorul spiritului, se identifică cu originea lui cerească şi se statorniceşte în rădăcina sa terestră.293 Inima este atât organul anatomic, cât şi „sediul inteligenţei şi al voinţei, căci în ea se concentrează şi se unifică fluxurile cele mai puternice care circulă prin om. Ca un adevărat stăpân, urmează wu wei şi nu face nimic prin ea însăşi, se goleşte de orice pasiune, dorinţă, gând, de orice voinţă proprie şi devine Centrul spre care se îndreaptă totul.”294 Aici se adăposteşte spiritul omului, care este inimă, centru şi spirit al universului. În afară omului, comparat cu un imperiu, bat sufluri periculoase, care nu trebuie lăsate să intre, iar spiritul nu trebuie lăsat să părăsească corpul, ci să realizeze conexiunea cu totalitatea rămânând interior omului. Astfel, totul este însufleţit în om şi comunică cu tot ce există. Cel mai mic exces al omului atrage după sine o ruptură a armoniei interne, diminuarea vitalităţii şi pierderea progresivă a legăturii cu armonia primordială. Omul trebuie să se conformeze ritmului de viaţă al lumii, în integralitatea lui. Medicina psiho-somatică chineză conţine o listă de prescripţii igienice care corespund necesităţilor vieţii mistice. Misticul se hrăneşte cu esenţa cea mai subtilă şi care conţine cea mai multă energie: suflurile pure, aerul de la răsăritul soarelui, grăuntele plantelor rare sau rădăcinile de ginseng (planta care are forma omului). El se simte atras de tot de ce este pur, natural, luminos, aerian, deosebit şi, pe nesimţite, se conformează diverselor aspecte ale virtuţii supreme nepieritoare. Moralul şi fizicul se condiţionează reciproc. Omul urmează atât din punct de vedere fizic, cât şi sufletesc, ritmurile naturale (succesiunile anotimpurilor etc.)295 Zhuang Zi, însă, nu pare să se intereseze de igiena rituală (gimnastică, dietă strictă etc.), acceptând doar câteva tehnici respiratorii, ci pune accentul pe „arta inimii”. Pentru a-l atinge pe Dao, misticul trebuie să-şi golească inima, să se centreze pe imperativul „a nu avea”, al vidului (ilustrat prin imaginea foalelor, a roţii, a ferestrei şi a vasului) – pe care Zhuang Zi îl numeşte postul inimii.296 „Încearcă să fii una cu chemarea inimii. În prima etapă nu asculta cu urechile omeneşti, ci cu urechea inimii. În cea de-a doua, nu asculta cu urechea inimii, ci cu cea a suflului. Căci suflul este vidul care permite comunicarea cu fiinţele. Doar Dao locuieşte vidul. Iar vidul este sin tchai, postul inimii.”297 293 Ibidem, p.127 294 Ibidem, p.127 295 Ibidem, p.128 296 Ibidem , p.129 297 Zhuang Zi, cap.4, apud: Marie Madeleine Davy, op.cit., vol.4, p.129 80 Postul inimii este, în acelaşi timp, şi tăcerea cuvintelor. Omul comunică, prin tăcere, şi prin „vidul” din inima sa. „Cum universul se transformă fără încetare, cuvintele ar trebui să se adapteze tuturor acestor transformări, să se schimbe odată cu ele, dacă vor să păstreze contactul cu adevărul unic, nerostit. Toată agitaţia lumii este supusă unei legi unice: cercul ceresc, marea roată al cărei vid absolut este cel fără formă şi fără nume, realitatea ultimă, cuvântul de pe urmă. Marele Cuvânt e luminos, cuvintele de rând sunt redundante. Singurele cuvinte (adevărate) sunt «autenticitate» şi «sinceritate», adică manifestarea cuvântului ce vine din interior.”298 2. A te contopi cu fiinţele (a pătrunde devenirea fiinţelor) este a doua etapă a căii mistice. „Virtutea (de) îl apropie pe mistic de axa lumii. Ea nu vine din afară, prin formule sau practici rituale. Misticul nu-şi reprimă pasiunile prin atitudini rituale, ci le ţine în frâu încă din momentul în care îi încolţesc în suflet. Le împiedică să se reverse în afară. Astfel, se eliberează de răbufnirile bivalente ale plăcerii, mâniei, tristeţii, bucuriei tumultuoase. Misticul adună la un loc frumuseţile cerului şi ale pământului, spectacolul exterior şi viziunea interioară, yang din afară şi yin dinăuntru. Fără a pierde Unitatea, se supune celor mai mici pulsaţii ale ritmului cosmic şi condiţionărilor lui cele mai discrete.”299 La fel cum omul nu se poate oglindi decât într-o apă liniştită, imaginile se oglindesc in inimă, sediul spiritului, doar atunci când acolo domnesc calmul, seninătatea, pacea. Atunci, universul îşi pierde limitele car îl fac să pară atât de mare şi de diversificat, iar misticul îl percepe pe Dao, realitatea ultimă, în toate lucrurile. Prin multiplicitate, el ajunge la unitatea esenţială a acesteia. Dao este în toate, dincolo de diversitatea celor zece mii de fiinţe şi de dialectica yin/yang.300 Astfel, dacă inima misticului e „goală” (de dorinţe, pasiuni, temeri etc.), el ajunge să comunice cu ceilalţi, şi cu toate făpturile, prin „lăuntrul”, prin misterul ce există în inima fiecăreia. Zhuang Zi ilustrează aceasta prin exemplul tânărului la care veneau pescăruşii fără nici o reţinere. Însă, în momentul în care a intenţionat să-i prindă, aceştia au fugit, pentru că inima lui nu mai era „goală”, iar pescăruşii au simţit dorinţa lui de stăpânire; în acel moment, armonia dintre om şi natură s-a distrus.301 298 Marie Madeleine Davy, op.cit., vol.4, pp.131-132 299 Ibidem, p.132 300 Ibidem, pp.132-133 301 Ibidem, p.133 81 Când omul regăseşte izvorul propriului firesc, viaţa cosmică i se revelează ca o izbucnire dinamică de creaţie perpetuă.302 El regăseşte elanul care animă lumea şi, absorbit de puterea acestuia, se dilată, creşte şi devine mai profund. El urmează şi pătrunde cele zece mii de fiinţe, în esenţa lor; E ca o primăvară continuă pentru fiinţele din jurul lui. Primeşte şi dă viaţă prin inima sa şi din inima sa. Nu mai cunoaşte ura, cearta, despărţirea, ci trăieşte în comuniune profundă cu toate, şi cu Unul. Dao al său se identifică cu dao al fiinţelor (care-şi urmează calea lor firească) şi urmând lui Dao al cerului. Ca în exemplul înnotătorului care înnota în vârtejuri periculoase, reuşind aceasta pentru se identificase cu ritmul apei; propriul său dao şi dao al apei erau una.303 Această comuniune este trăită nu doar de mistici, ci şi de artişti, care se identifică cu obiectul artei lor şi, în opera lor, amenajează, organizează universul304 Când omul a depăşit egoismul individualist, şi pasiunile specifice acestuia, el intră în legătură cu toate fiinţele şi are conştiinţa existenţei întregului ce impune părţilor propria lui realitate unică, de dincolo de multiplicitate. Atunci captează suflul primordial, yuan qi, care fiind generat de Dao, devine principiul acestui întreg.305 3. Întoarcerea spiritelor, devenirea cerească (kuei-ju) este a treia etapă şi cea mai complicată a căii mistice daoiste. Cea mai plauzibilă explicaţie a acestei expresii este că se referă la păstrarea Unului, la deplina posesie a sinelui, întreaga desfăşurare a forţei vitale omeneşti. Spiritele purtate de suflurile cereşti şi cele purtate de suflurile terestre, unindu-se armonios, vor face posibilă comunicarea dintre om şi univers. Totodată, omul care îşi păstrează suflurile care străbat corpul, devine invulnerabil în faţa primejdiilor. Corpul, fiinţa încorsetată în formă, îşi poate anula toate limitele, în momentul în care omul se uneşte cu Dao.306 În această etapă, omul devine ceresc. Cerul şi pământul înlesnesc perfecţionarea omului care se lasă pătruns de echilibrul, forţa lumina şi pacea universului. În faţa acestei măreţii, misticul ajunge să dispreţuiască toată agitaţia şi artificiile omeneşti; natura „artificializată” a omului civilizator nu-l mai atrage, în faţa atracţiei exercitate de natura pură, autentică a universului şi a omului. 302 Ibidem 303 Ibidem, p.135 304 Ibidem, pp.135 – 137 305 Ibidem, p.13 306 Ibidem, pp.142-143 82 Omul care atinge pacea şi înţelegerea cosmică răspândeşte lumina cerului şi lasă să transpară tot ce este omenesc în el. El îi ocroteşte pe oameni (fiind numit „om ceresc”) şi este ajutat de cer (fiind numit, de aceea, „fiu al cerului”).307 Omul ceresc nu mai cunoaşte nici viaţa, nici moartea; acestea nu sunt decât cele două faze, inverse şi echivalente, în derularea evenimentelor cosmice; două faze ale aceleiaşi realităţi fundamentale, într-o eternă alternanţă. Moartea este, de fapt, drumul pe care omul se întoarce „acasă”, adică la origine, în esenţa unică, de dincolo de agitaţia efemeră a transformismului universal. Pentru mistic, ea îşi înlătură masca de neant şi dezvăluie partea de viaţă pe care o conţine. El vorbeşte despre odihna morţii, iar nu despre spaimele ei. Gândul morţii îi îngrozeşte doar pe cei care au pierdut, sau nu cunosc drumul pe care să se întoarcă „acasă”. Natura autentică a misticului a întâlnit natura autentică a universului. „Fascinat de sensul marelui întreg, misticul nu mai este interesat de părţi decât ca aparţinând întregului, funcţionând în enorma lui organizare.”308 „Cele zece mii de fiinţe au, toate, aceeaşi sămânţă, ce le face diferite. Formele lor, într-o înţelegere tacită, încep şi se termină Ca un inel imens ale cărui principii ordonatoare nu pot fi înţelese... Aceasta este «roata cerului», limita tuturor lucrurilor Limita ce se află dincolo de toate limitele, Natura”309 El împlineşte, acum, rolul adevărat al omului în cadrul totalităţii universale: acela de a deţine „cele două capete ale lanţului”, yin şi yang, adică de a ajunge la sursa lor unică, acolo unde polarităţile se reântâlnesc. El a depăşit alternanţele, fluctuaţiile ritmului universal, şi se odihneşte în unitatea esenţială; a depăşit limitele lui „acesta” şi „acela”, „aici” şi „acolo”, ale posibilului şi imposibilului, ale lui da şi nu. Doar misticul poate descoperi acestă realitate unică în agitaţia universului. Mistica daoistă nu opune universalul individualului; individualitatea îşi atinge desăvârşirea, plenitudinea, integritatea, doar în momentul întoarcerii la universal.310 Ea nu este „topită” în universal, ca în hinduism, ci îşi regăseşte, în acesta, adevărata sa natură. Individual şi universal sunt una, în esenţă, fără ca universalul să anuleze individualul. Între acestea există un flux permanent, în dublu sens. 4. Marea minune (ta miao) este ultima etapă a căii mistice daoiste şi al nouălea pas. 307 Ibidem, p.142 308 Ibidem 309 Lu Yun, apud: Marie Madeleine Davy, op.cit., vol.4, p.153 310 Marie Madeleine Davy, op.cit., vol.4, p.147 83 Eliberat de pluralitatea formelor, de dorinţe, de pasiuni, de temeri, de glorie şi renume, misticul nu mai depinde de nimic. Este cu totul liber şi liniştit, în marea unitate, unde nu mai simte zbuciumul transformismului universal. El stăpâneşte axa fundamentală a cerului şi al pământului şi e purtat pe „aripile” suflului cosmic. Devine parte integrantă din înălţimea cerului şi din profunzimea pământului. Misticul depăşeşte unitatea, întâlnind Unul care o generează; în acest punct, e depăşită orice imagine, orice reprezentare. Dacă percepe încă lucrurile lumii fenomenale, el nu le mai observă „fărâmiţarea”, ci înţelege multiplul prin prisma unităţii. În arport cu infinitatea Unului, fiinţele par infime şi efemere, dar misticul nu le vede în ele însele, ci în raport cu Unul, împreună cu care pătrunde şi învăluie imanenţa individuală a fiecăreia dintre ele, într-un fel de transcendenţă, unitate şi nemişcare. Punctul său de sprijin este axa lui Dao. Având experienţa infinitului, el vede cum lumea îi deschide orizontul cunoaşterii adevărate, nu a cunoaşterii mărunte, a lucrurilor efemere. Misticul rămâne senin şi neschimbat, în mijlocul agitaţiei universale, între existenţele individualizate care sunt când prietene, când duşmane, se laudă sau se înjosesc. Forţele distrugătoare care îl încercuiesc pe omul obişnuit, îl tulbură şi îl îndeamnă la luptă, la autocontrol, ş.a.m.d., nu mai au nici o putere asupra misticului. El atinge unul din punctele cele mai înalte, ieşirea din sine, starea cataleptică. El alungă gândirea, se despovărează de toate cunoştinţele care-l leagă de lumea multiplicităţii, iese din sine şi devine una cu absolutul cuprinzător şi pătrunzător. Huai Nan Zi descrie fenomenul de catalepsie astfel: „Când suflurile din om, în loc să rătăcească în exterior, se concentrează în profunzimea fiinţei, în interior, în centru, în inimă, ele ating Centrul, Inima universului fără însă a părăsi corpul omului care este extrem de recptiv, bucurându-se de fericirea fără margini dată de starea de catalepsie.”311 Este vorba despre o călătorie interioară, spre centrul fiinţei autentice, rezultat al parcurgerii unei căi mistice anevoioase şi al unei intense concentrări. Misticul este orbit de atâta lumină. Este iluminat (ming). Pin iluminare înţelege că totul este absorbit de unitate, şi el experiază starea de unificare. Pătrunzând misterul cunoaşterii, misticul descoperă libertatea. Nu mai depinde de nimic, nu mai e constrâns de nimic, de nici o condiţionare, de nici o barieră, de nici o temere, care aparţin lumii fenomenale. Descoperirea unei astfel de libertăţi în lumină, puritatea esenţei primordiale, dă misticului o bucurie nemăsurată, calmă şi senină. Acum el se poate bucura cu adevărat de frumuseţea naturii, căci se află la izvoarele ei, una cu natura esenţială a tuturor celor ce există. „Departe de acestă lume de pământ, gust singurătatea şi pacea, Încui uşa, închid fereastra. Armonia este primăvara mea, puritatea e toamna. 311 Marie Madeleine Davy, op.cit., vol.4, p.152 84 Astfel am îmbrăţişat viaţa şi ritmul ei şi casa mea este un alt univers.”312 Lao Zi descrie experienţa lui mistică astfel: „Zburam la originea fiinţei. Sunt încă foarte confuz, nu mai ştiu nimic. Aş vrea să vorbesc, dar nu pot. Supremul yin este obscuritatea profundă. Supremul yang este lumina strălucitoare. Umbră şi lumină în acelaşi timp! Am văzut începuturile vieţii, locul de întoarcere al morţii, am văzut că începutul şi sfârşitul se succed fără încetare. Nimeni nu ştie adâncul acestor lucruri, în afară de strămoşul care le creează.”313 Iar Zhuang Zi spune, la rândul său: „O, ce bucurie cerească să înţelegi toate acestea! Viaţa celui ce cunoaşte bucuria cerească este un act al cerului; Moartea sa este transformare, odihna sa este virtutea lui yin şi a umbrei, Mişcarea sa este fluxul lui yang şi al luminii. Cine cunoaşte bucuria cerească nu are de ce se teme de mânia cerului Nici de resentimentele oamenilor, nici de obstacolele ridicate de către lucruri, Nici de reproşurile lui kuei. Dacă se mişcă, este Cer, dacă se opreşte, este pământ! Inima sa aparţine Unului, el este stăpânul universului!”314 „Marea mistică, expusă în Dao de jing de către Lao Zi şi experimentată de Zhuang Zi, pare să fi cunoscut un oarecare declin începând cu perioda de domnie a dinastiei Han de răsărit (25-220 d.Hr.). La începutul secolului al III-lea d.Hr., Ho Yen şi Wang Pi îi vor da o nouă strălucire, dar scrierile lor aparţin mai degrabă domeniului metafizicii decât misticii propriu-zise şi nu relatează nici o experienţă de catalepsie, «călătorii» sau extaz.”315 312 Zhuang Zi, cap.27, apud: Marie Madeleine Davy, op.cit., vol.4, p.143 313 Marie Madeleine Davy, op.cit., vol.4, p.155 314 Zhuang Zi, cap.21, apud: Marie Madeleine Davy, op.cit., vol.4, p.155 315 Marie Madeleine Davy, op.cit., vol.4, p.155 85 III.2. DAOISMUL RELIGIOS III.2.1 Originea daoismului religios Daoismul religios este întemeiat de către Zhang Tao-Ling (147-167) în sec. al II-lea d.Hr. şi se deosebeşte net de daoismul filosofic al lui Lao Zi şi Zhuang Zi.316 Terenul dezvoltării acestuia era pregătit dinainte. Pe de o parte, căutarea de către suveranii chinezi a elixirului nemurii fizice, prin tehnici alchimice, pregăteşte tranziţia dinspre ideea de nemurire prin transformarea omului în spirit pur (specifică daoismului filosofic), către ideea obţinerii imortalităţii trupului carnal (specifică daoismului religios). Pe de altă parte, în popor se dezvoltaseră deja forţele care au contribuit la formarea daoismului de masă. „Căutarea mântuirii personale şi a sensului existenţei se răspândiseră, fără să fie împiedicate de pătrunderea buddhismului în domeniul competiţiei religioase. Vechile practici magice, exorciste şi divinatorii ale şamanului nu-i mai aparţineau acestuia dar trebuia să-şi găsească un nou rol sau un practicant mai acceptabil din punct de vedere social.”317 De asemeni, Lao Zi a fost zeificat, fiind considerat primul om, care i-a dat planetei viaţa fizică. Mai mult ochiul lui stâng a devenit soarele iar ochiul drept, luna, din barbă i-au apărut stelele, din oase, pietrele, iar din carne, animalele patrupede ş.a.m.d.318 Imaginaţia mitilogică a chinezilor era debordantă. Încetul cu încetul, s-a conturat daoismul religios, preluat de masele populare, care prelua străvechiul fond de practici şamanice, practicate, de această dată, de către preotul daoist. Avea panteonul său de zei, spirite şi nemuritori şi, mai ales, căuta nemurirea trupului fizic prin tehnici alchimice – prin găsirea elixirului nemuririi, sau prin tehnici de concentrare a suflurilor în interiorul corpului – alchimia interioară.319 Zhang Tao-Ling însuşi deţinea „puterile” vechilor şamani (vindecări magice, exorcisme realizate cu ajutorul farmecelor şi al vrăjilor, practici divinatorii ş.a.m.d.) şi a reuşit să-şi organizeze adepţii într-un grup religios distinct. El susţinea că ar fi primit instrucţiunile de organizare tocmai de la Lao Zi şi că el este „omul sfânt” pe care îl descriau Lao Zi şi Zhuang Zi; s-a numit „maestru celest”, denumire preluată şi de succesorii lui.320 316 Ibidem 317 Ibidem 318 Martin Palmer, op.cit., p.122 319 Ibidem, pp.125-127 320 Ibidem, p.116 86 Daoismul religios îmbină elementele şamanice cu o versiune mitologizată a daoismului filosofic şi a întemeietorilor acestuia. III.2.2. Principalele elemente ale daoismului religios III.2.2.1. Panteonul daoismului religios: Este format din nemuritori şi o multitudine de zei şi de spirite. El este ierarhizat, fiind alcătuit după sistemul imperial chinez; altfel spus, acesta din urmă reflecta ordinea eternă. Daoismul religios are un model mitologic în triadă, care însumează întregul panteon şi poate primi mai multe grupuri de zeităţi. „Cei trei neprihăniţi” îi înclud pe: Înţeleptul ceresc al începutului începuturilor – care este aproape o personificare a lui Dao (ca origine), Împăratul de jad – spiritul lui Dao, care susţine şi protejează şi Înţeleptul ceresc al zorilor de jad de la poarta de aur – care este înconjurat de elemente ale viitorului şi ale căii. Alături de aceştia, panteonul cuprinde zece regi ai iadurilor în viaţa de apoi, trei zei ai fericirii şi o mulţime de alţi zei, unul dintre cei mai veneraţi fiind, până astăzi, zeul prosperităţii.321 După ierarhia celestă, urmează o ierarhie pământeană, care se află pe pământ şi în ape; domeniul apelor aparţine regilor dragoni şi cetelor lor, care uneori fac rău oamenilor, încercând să-i supună. Tot ei păzesc insulele nemuririi.322 Nemuritorii: Daoiştii venerează şi invocă zilnic opt nemuritori, până în zilele noastre. Ei sunt foarte populari, deoarece şi-au dobândit nemurirea nu doar prin diverse tehnici, ci şi prin acte virtuoase, astfel încât ei îi ajută pe oameni, răspunzând rugăciunilor lor şi luptă împotriva agresiunilor şi nedreptăţii.323 III.2.2.2. Nemurirea corporală – alchimia interioară Mistica daoismului religios are ca ideal definitoriu căutarea nemuririi cu trupul, înţeleasă în sens material – se încearcă prelungirea nedefinită a vieţii trupului muritor. De fapt, se caută formarea în corp a „germenului nemuririi”, un fel de „fetus” neobişnuit, care se dezvoltă în organele interne, în piele şi în oase; astfel, aceste organe se primenesc, devenind nemuritoare şi le înlocuiesc, puţin câte puţin, pe cele muritoare.324 Pentru a obţine embrionul nemuririi, omul trebuie să-şi păstreze suflurile vitale în interior. O scriere daoistă, numită Secretul florii de aur, arată cum suflurile vitale (lumina interioară - forţele 321 Ibidem, pp.179-180 322 Ibidem, pp.182-183 323 Ibidem, pp.162-163 324 Marie Madeleine Davy, op.cit., vol.4, p.157 87 cosmice, simbolizate de cer şi de pământ) se concentrează în interiorul corpului, mişcându-se în cerc; după un timp, acestea se cristalizează sub forma „sămânţei adevărate” – „corpul-spirit natural”, care se transformă în embrionul nemuririi. Pentru a ilustra cristalizarea luminii interioare se foloseşte imaginea „florii de aur”, care înmugureşte şi se deschide, sămânţa care se dezvoltă şi devine embrion. Rezultatul final este elixirul nemuririi, identificat cu „floarea de aur”325 „Atunci când elixirul este pe deplin format, spiritul şi energia sunt pure şi clare, inima este goală, natura umană se manifestă iar lumina conştiinţei se transformă de la sine în lumină a naturii umane. Dacă continui să păstrezi neabătut lumina naturii umane, abisul şi fierbintele se combină, rodul «sfânt» se naşte. Maturarea rodului «sfânt» este rezultatul unui mare ciclu ceresc.”326 Dar, pentru ca tehnicile folosite să fie eficiente, este necesară parcurgerea unei etape pregătitoare, dificile, care are ca scop distrugerea în corp a agenţilor degradării şi morţii acestuia. Daoismul religios vede corpul omului ca un microcosmos locuit de mai multe suflete (trei suflete superioare – hun şi şapte inferioare - p´o)327 şi de o mulţime de zei. Corpul se divide în trei zone, fiecare având centrul său vital, un fel de punct de comandă, numit câmp de cinabru. Cele trei câmpuri de cinabru au, fiecare, zeii lor, care îşi au reşedinţa acolo şi le apără de duhurile şi suflările rele. Cele mai primejdioase naturi rele sunt „cei trei viermi”, care pricinuiesc degradarea şi moartea trupului. Daoistul renunţă la cereale, carne, vin şi plante cu gust iute, pentru a-i slăbi pe cei trei viermi şi pentru a nu-i incomoda pe zeii corpului. Mai mult, el ia şi pilule destinate nimicirii treptate a viermilor. Distrugerea celor trei viermi încheie etapa pregătitoare. Căci abia după izgonirea lor cele mai multe practici îşi ating eficienţa deplină. Abia atunci este posibilă înlocuirea hranei obişnuite cu dieta ideală, care face corpul uşor şi nemuritor şi care se numeşte „ a se hrăni din suflare” sau „respiraţia embrionară”.328 Dar nemurirea corporală nu se poate obţine doar prin tehnici psiho-somatice (cunoscute sub numele de yoga daoistă329). O condiţie de bază a obţinerii nemuririi este atragerea bunăvoinţei zeilor printr-o viaţă curată şi mai ales prin fapte bune. Vieţile nemuritorilor arată ca atingerea nemuririi 325 123. Mircea Eliade, Mefistofel şi androginul, Bucureşti, Humanitas, 1995, pp.40-41 326 *** Secretul florii de aur. Cartea conştiinţei şi a vieţii, Bucureşti, Herald, 2005, p.116 327 Mircea Eliade, Istoria credinţelor şi ideilor religioase, vol.4, p.60 328 Ibidem, p.61 329 Vasile Pop, Yoga şi isihasmul, Bucureşti, Lidia, 2003, p.76 88 începe de obicei prin practicarea faptelor bune. Unii ajungeau chiar să-şi împartă întreaga avere cu săracii. Faptele bune şi cele rele, precum şi răsplata lor, erau codificate şi reglementate, contabilizate în funcţie de numărul lor exact, evidenţa fiind ţinută chiar de către anumiţi zei care locuiesc corpul omului. O singură faptă rea pierde toate faptele bune adunate până atunci, iar omul trebuie să o ia de la început. Severitatea morală era aplicată tuturor credincioşilor daoişti şi existau chiar ritualuri de penitenţă pentru răscumpărarea păcatelor.330 III.2.2.3. Ritualul daoismului religios: Prin ritual, omul, centru şi conştiinţă a universului, asigură echilibrul dintre yin şi yang, interacţiunea dintre cer, pământ şi umanitate, iar lupta eternă dintre haos şi ordine este menţinută conform căii. Omul supraveghează echilibrul şi menţine armonia universală, printr-un ciclu continuu al „liturghiilor reânnoirii cosmice”.331 III.2.3. Situaţia actuală a daoismului religios Deşi în prezent China nu are o religie oficială de stat, fondul ei religios este daoist şi confucianist. Daoismul supravieţuieşte pe scară largă în credinţele şi practicile populare, atât în China, cât şi la diaspora chineză de pretutindeni. Practici de sorginte daoistă, ca geomantica (feng shui), qi qong, medicina energetică daoistă, artele marţiale sau gimnastica daoistă, tind să se răspândească şi în alte culturi. Din punct de vedere statistic, pentru că nu există o ceremonie de admitere a credincioşilor daoişti practicanţi, e greu să se estimeze numărul acestora. La ora actuală funcţionează în China peste 1500 de temple în care activează 25.000 de maeştri taoişti. Este cunoscut muntele Wudang, loc sacru al daoismului şi locul de origine al artelor marţiale taijiquan, precum şi templele de pe muntele Hua Shan, vestite prin escaladarea extrem de priculoasă pe care pelerinii trebuie să o realizeze pentru a ajunge la ele.332 330 Mircea Eliade, Istoria credinţelor şi ideilor religioase, vol.4, pp.64-65 331 Martin Palmer, op.cit., p.197 332 romanian.cri.cn/chinaabc/chapter6/chapter60402.htm 89 CAP.IV CONFUCIANISMUL IV.1. ORIGINILE CONFUCIANISMULUI În China antică toate tendinţele gândirii religioase aveau în comnun câteva idei fundamentale: Dao – principiu şi sursă a realului, ideea alternanţelor determinate de polarităţile yin-yang, teoria analogiei macrocosmos/microcosmos, aplicată la toate planurile existenţei umane (anatomie, fiziologie, psihologie, instituţii sociale, locuinţe şi spaţii consacrate – cetate, palat, templu, altar, casă ş.a.m.d.). Deosebirea dintre diversele curente de gândire consta în modul în care se raportau la societate şi la achiziţiile civilizaţiei umane. În timp ce daoiştii considerau că o existenţă desfăşurată sub semnul lui Dao şi în perfectă armonie cu ritmurile cosmice este posibilă numai în starea naturală, originală, a omului – în stadiul de dinaintea încorsetării lui în complexitatea artificiilor culturii şi civilizaţiei create de om, confucianiştii considerau acest tip de existenţă realizabil doar în cadrele unei societăţi umane drepte şi civilizate.333 Confucianismul („şcoala învăţaţilor” - kongjiao) este un sistem etic şi filosofico-religios elaborat de gânditorul chinez Kong Fu Zi – Maestrul Kong (551-479 î.Hr.) (Confucius fiind numele său latinizat, de către misionarii creştini din sec. al XVII-lea) şi cel mai de seamă urmaş al său, Meng Zi (latinizat Mencius) (372-289 î.Hr.), a cărui dorinţă unică era aceea de a învăţa de la Confucius. Mai târziu, în timpul dinastiei Song (sec. al XI-lea), apare curentul neoconfucianist, reprezentat de cei cinci maeştri ai dinastiei Song de miazănoapte. „Confucius descindea dintr-o familie de învăţaţi (ju) specialişti ai ritualului. Sărac, el nu poseda decât o mare putere de reflecţie, pusă în slujba evenimentelor al căror martor, şi adesea victimă, era. El nu a învăţat nimic nou, ci doar a transmis, bazat pe tradiţia anterioară, fundamentul, sensul realului, trăit ca un tot, ca însuşi modelul relaţiilor”334 la nivel universal şi, mai ales, la nivelul societăţii umane. „Prin originile sale sociale Confucius era reprezentativ pentru o categorie socială în devenire, situată între nobilimea războinică şi poporul de ţărani şi de meşteşugari, ai cărei membri (shi), cu competenţe în diverse domenii şi mai ales în cel al culturii, vor sfârşi prin a forma binecunoscuta clasă a cărturarilor-funcţionari din timpul Chinei imperiale. Astfel, el a fost de timpuriu angrenat în viaţa politică din principatul Lu (o parte din actuala provincie Shandong din nord-estul Chinei), fiind mai întâi însărcinat cu diverse responsabilităţi administrative subalterne, iar apoi numit ministru de Justiţie.335 333 Mircea Eliade, Istoria credinţelor şi ideilor religioase, vol.2, Bucureşti, Editura Ştiinţifică, 199, p.24 334 Marie Madeleine Davy, op.cit., vol.4, p.69 335 Anne Cheng, op.cit., pp.44-45 90 Confucius a trăit într-o perioadă de anarhie şi nedreptate şi a fost profund afectat de mizeria şi sărăcia generală; de aceea, el a căutat o cale prin care omul şi societaea pot reveni la armonie. El a înţeles că singura soluţie era desăvârşirea interioară a omului şi guvernarea societăţii de către guvernanţi luminaţi, ajutaţi de funcţionari responsabili. Dezaprobând proasta guvernare a suveranului său, Maestrul Kong renunţă la cariera politică (în jurul vârstei de 50 de ani), înţelegând că aceasta presupune multe compromisuri cu suverani care îşi pierduseră mandatul ceresc. Porneşte într-un periplu care durează doisprezece ani prin diverse principate chineze şi încearcă să-şi ofere serviciile şi sfaturile altor principi, dar fără prea mare succes. Confucius este recunoscut printre contemporanii săi ca fiind „cel ce se încăpăţânează să salveze omenirea, ştiind că se străduieşte degeaba”336. El şi-a consacrat viaţa învăţământului şi a fost primul care a exercitat profesia de profesor privat.337 El nu şi-a adunat în jurul său discipolii pe criteriul apartenenţei sociale, permitând tuturor accesul la cunoaştere. Pe principiile sale se va dezvolta mai târziu sistemul examenelor imperiale şi al meritocraţiei. Pentru Confucius, calitatea omului nobil nu este determinată exclusiv de obârşie, ci depinde totodată mai ales de valoarea sa ca fiinţă umană desăvârşită.338 Se zice că, dintre cei mai mult de 3000 de discipoli ai lui Confucius, 72 au fost iluştri.339 „Deşi a avut succes în faţa multor discipoli, Confucius a fost convins, înainte de moarte, de eşecul total al învăţăturii sale. Însă, la 250 de ani după moartea sa, suveranii dinastiei Han au hotărât să le încredinţeze confucianiştilor administraţia imperiului; de atunci, doctrina Maestrului Kong a călăuzit serviciile publice timp de mai mult de 2000 de ani.”340 De fapt, Confucius nu este un lider religios. El a elaborat, în primul rând, un sistem etic după care trebuie să se călăuzească societatea umană. Omul perfect este, mai întâi de toate, un cetăţean perfect, care îşi onorează cu acrivie toate îndatoririle, în conformitate cu locul şi cu rolul său, stabilit cu precizie în cadrul societăţii. Dar acest rol nu este stabilit de către oameni, ci de către o instanţă ordonatoare supramundană. Aşadar, sursa reformei sale etice şi politice este religioasă, iar ideile sale au influenţat profund religia chineză, în mod direct sau indirect.341 336 Analecte, XIV, 41, apud: Anne Cheng, op.cit., p.45 337 Mircea Eliade, op.cit., vol.2, p.24 338 Anne Cheng, op.cit., p.48 339 Prof.Univ.Dr. Emilian Vasilescu, op.cit., p.72 340 Mircea Eliade, op.cit., vol.2, p.24 341 Ibidem, p.25 91 Canonul confucianist cuprinde: Cartea Odelor, Cartea Schimbărilor, Cartea Edictelor, Memorialul de ritualuri, Cartea Muzicii, Primăvara - toamna ţării Lu. Doctrina confucianistă se întemeiază pe aceste scrieri clasice ale Chinei (cele şase clasice ale Chinei) anterioare lui Confucius, dar pe care el le-a aprofundat şi le-a dezvoltat. Cele patru scrieri clasice atribuite lui Confucius şi lui Mencius sunt: 1. Marele studiu (Da Xio) – atribuită lui Confucius şi discipolului său Cheng Zi; 2. Invariabilul mijloc (Chong-Yong) – atribuită lui Confucius şi redactată de Zi Xe, nepot şi discipol al lui Confucius; 3. Analecte (Lun Yu), cunoscută şi sub numele de Convorbiri cu Confucius, cea mai importantă colecţie de învăţături ale Maestrului, realizată de discipolii săi; 4. Meng Zi, opera lui Mencius, urmaşul ilustru al lui Confucius, care a expus, aprofundat şi dezvoltat învăţătura acestuia.342 IV.2. DOCTRINA CONFUCIANISTĂ IV.2.1. Învăţătura religioasă confucianistă Din punct de vedere religios, Maestrul Kong preia ideile tradiţionale despre Dao, zeul cerului (Tian) şi cultul strămoşilor. El s-a axat pe conduita etică a omului şi nu a pus accent pe venerarea divinităţilor. Totuşi, el acceptă zeii mari ai Chinei: Tian – zeul Cerului şi Hu Tu – zeiţa pământului (care ţine de cultul fertilităţii şi al fecundităţii). Aceştia formează cuplul primordial şi exprimă, de fapt, cerul şi pământul, polarităţile familiare gândirii chineze tradiţionale. În concepţia lui, Dao (Calea, ordinea universală) a fost întemeiat prin hotărârea Cerului (Tian): „Dacă Dao se practică, aceasta se datorează hotărârii Cerului.”343 Cerul, în viziunea lui Confucius, nu este un „deus otiosus” care a creat lumea şi apoi „se ascunde” în transcendenţa sa, ci cel care se „interesează” de fiecare ins în parte şi îl ajută să se perfecţioneze.344 Dar voinţa şi ajutorul Cerului nu presupune atribuirea unui caracter de zeu personal Cerului (deşi aşa pare să reiasă din modul cum se face referire la Cer) ci, mai degrabă, acesta este văzut 342 *** Doctrina lui Confucius sau Cele patru cărţi clasice ale Chinei, Iaşi, Timpul, 1994, pp.22-36 343 Analecte, XIV, 38, apud: Mircea Eliade, op.cit., p.25 344 Mircea Eliade, op.cit., vol.2, p.25 92 ca un principiu garant al ordinii. Cerul devine puterea supremă, absolută, conştientă şi activă, determinatoare a actelor şi comportamentelor uman – terestre.345 „Istoria este, pentru Confucius, manifestarea divinităţii în lume, este însăşi substanţa acestei divinităţi. Cerul – spunea el – nu vorbeşte, ci se manifestă în mersul regulat al naturii346 De aceea se ocupă el cu meticulozitate de formele cele mai simple, cele mai banale ale vieţii, transformându-le pe toate în rituri.”347 Riturile sunt, în esenţa lor, o epifanie a ordinii Cerului în societatea umană, prin ele transmiţându-se, realizându-se, păstrându-se şi asigurându-se ordinea şi armonia lumii. De aceea, ordinea lumii se stabilea de sus în jos pe scara ierarhică a lumii. Ordinea Cerului se reflecta în conducătorul luminat, care o asigura tuturor celor pe care îi coordona, împăratul fiind, în acest sens, „fiu al Cerului”. Confucius a revalorizat funcţia rituală, religioasă, a comportamentelor publice şi a arătat necesitatea şi posibilitatea de a recupera dimensiunea religioasă a muncii obişnuite şi a activităţii sociale.348 Deşi afirmă că totul provine din ordinea Cerului, Confucius consideră speculaţiile metafizice cu privire la Cer şi la viaţa de după moarte ca inutile. Astfel, când a fost întrebat despre moarte, el a răspuns: „Tu nu cunoşti viaţa, cum vrei să cunoşti moartea?”349 „Cât priveşte spiritele, Confucius nu neagă existenţa lor, dar le contestă importanţa. Deşi le respectă, el recomandă: Ţineţi-le la distanţă; aceasta este înţelepciunea! În ceea ce priveşte slujirea lor spune: Dacă nu puteţi să-i slujiţi pe oameni, cum veţi putea sluji spiritele?”350 Unul dintre meritele lui Confucius este acela că a primenit religia chineză de formele inferioare de spiritualitate practicate de contemporanii săi şi a centrat-o pe latura morală. Umanismul confucianist se preocupă de om, de interesele şi de realizările lui, mai degrabă decât de problemele metafizice. 345 ro.wikipedia.org/wiki/Confucianism 346 Unii comentatori susţin că, totuşi, Cerul lui Confucius are un caracter personal, identificându-se cu „Stăpânul de sus”. Astfel, Chow Yih-ching, doctor în filosofie la Sorbona şi licenţiat în filosofie scolastică al Institutului catolic din Paris, spune: „Dacă în operele lui Confucius niciodată cuvântul „Cer” nu este însoţit de definiţia sa, toate atributele care îi sunt date probează, fără nici o îndoială, că echivalentul cuvântului „Cer” este Dumnezeu. (La philosophie chinoise, PUF Paris, 1956, p.23), apud: Diac.Prof.Univ.Dr.Emilian Vasilescu, Istoria religiilor, Bucureşti, Editura Didactică şi pedagogică, R.A., 1998, p.71 347 Diac. Prof. Univ. Dr. Emilian Vasilescu, op.cit., p.71 348 Mircea Eliade, op.cit., p.26 349 145. Diac. Prof. Univ. Dr. Emilian Vasilescu, op.cit., p.70 350 Mircea Eliade, op.cit., vol.2, p.25 93 Confucius preia tema corespondenţei dintre macrocosmos şi microcosmos. El porneşte de la principiul că omul este o părticică din întreaga natură, un microcosmos faţă de marele cosmos; de aceea el are în sine însuşirile generale ale naturii lui Dao: ordine, dreptate, bunătate, sinceritate. Aşadar, natura omului este dintru început bună, morală.351 IV.2.2. Etica confucianistă Întreaga filosofie morală confucianistă se bazează pe faptul că natura umană este fundamental bună. Dar, spre deosebire de daoism, care consideră că omul ajunge la perfecţiune prin revenirea la natura sa originară, pură, perfectă, nepervertită de artificiile culturii umane, confucianismul consideră că natura umană, bună la origine, ajunge la perfecţiune tocmai prin educaţie, în cadrul culturii umane. Dar nu este vorba de o educaţie pur livrescă, ci de educaţia în sensul de a deveni un „om nobil”, pentru a dobândi echilibrul interior şi virtuţile necesare relaţionării corecte cu oamenii şi cu Cerul, astfel încât să se realizeze armonia socială şi universală. Pentru Confucius, nobleţea şi distincţia nu sunt înnăscute, ci se dobândesc prin acest tip de educaţie. „Scopul practic al educaţiei este formarea unui om capabil, pe plan politic, de a servi comunitatea şi, în acelaşi timp, pe plan moral, de a deveni un om ales, desăvârşit, cele două planuri alcătuind un singur tot.”352 De aceea, omul trebuie să fie instruit şi dirijat, pentru a se perfecţiona. Iar perfecţionarea se realizează după modelul celor de demult. În China, când e vorba de pregătirea viitorului, tot trecutul exemplar iese la iveală.353 Confucius însuşi se caracterizează astfel: „Am transmis ceea ce am fost învăţat de către alţii, fără să pun nimic de la mine. Am fost credincios celor vechi şi i-am iubit.”354 El îi venera pe eroii civilizatori Yao şi Shun şi pe marii regi luminaţi ai dinastiilor Zhou, Wen şi Wu; aceştia erau modelele sale exemplare, care au adus în lume lumina Cerului.355 Confucius a ordonat străvechile documente adunate în cartea Shu-jing sau Cartea prin excelenţă, care par a fi unele dintre cele mai vechi documente ale lumii, şi s-a inspirat din acestea – din raţiunea înaltă şi din înalta cultură morală pe care le conţin; de asemenea, ideile despre Divinitate şi despre intervenţia constantă a Cerului, sau a raţiunii supreme, în desfăşurarea evenimentelor din 351 Diac. Prof. Univ. Dr. Emilian Vasilescu, op.cit., p.71 352 Anne Cheng, op.cit., p.47 353 Marie Madeleine Davy, op.cit., vol.4, p.80 354 Analecte, VII,1, apud. Mircea Eliade, op.cit., p.27 355 Mircea Eliade, op.cit., vol.2, pp.25-26 94 această lume şi în relaţiile dintre prinţi şi popoare, dintre guvernanţi şi guvernaţi, dintre oameni (în general), prezente în Shu-jing, se regăsesc în gândirea lui Confucius.356 „Nostalgic al perfecţiunii celor vechi, Confucius arată cum aceştia au făcut să strălucească asupra lumii lumina, manifestare glorioasă a Cerului (Cerul îşi ascunde forma - adică este spiritual, şi îşi arată lumina). Urmând mandatului lor ceresc, cei vechi au făcut manifest ceva ascuns (de – virtutea), forţă care rezultă din relaţia cu absolultul, prin care ei au reânnoit poporul. Ei au dat virtuţii strălucire.”357 Aşadar, el descoperă la cei vechi unirea cu sursa absolută, ce întreţine înnoirea omului şi a societăţii. Ei se sprijineau pe binele perfect sau suprema perfecţiune. Procesul de iluminare a întregii lumi (a tot ceea ce există sub soare) depinde de drumul omului spre fiinţa lui lăuntrică. În Marele Studiu Confucius ilustrează această corelaţie astfel: „Legea marelui studiu sau a filosofiei practice constă în dezvoltarea şi scoaterea în evidenţă a principiului luminos al raţiunii pe care am primit-o din Cer, în reânnoirea oamenilor şi în considerarea menirii lor finale ca fiind perfecţiunea spre binele suprem. Mai întâi trebuie să cunoşti ţelul spre care eşti dator să tinzi, sau altfel spus menirea ta finală (ming-ul tău) şi apoi să iei o hotărâre; după ce ai luat această hotărâre poţi să ai spiritul liniştit şi calm; cu spiritul calm şi liniştit, poţi să te bucuri de această tihnă pe care nimic nu ţi-o poate tulbura, iar apoi poţi să reflectezi şi să ajungi la o apreciere raţională a esenţei lucrurilor; apoi, poţi să atingi starea de perfecţionare dorită. Fiinţele din natură au o cauză şi nişte efecte; faptele oamenilor au un principiu şi nişte consecinţe; să cunoşti cauzele şi efectele, principiile şi consecinţele, înseamnă să te apropii foarte mult de metoda raţională cu ajutorul căreia poţi ajunge la perfecţiune. După ce ai pătruns şi înţeles în profunzime principiile faptelor, cunoştinţele morale ating apoi ultimul lor grad de perfecţiune, după care intenţiile devin sincere şi curate; sufletul este pătruns apoi de cinste şi dreptate, apoi persoana se corectează şi se desăvârşeşete. După ce persoana s-a corectat şi s-a desăvârşit, familia sa este condusă cum trebuie, regatul este apoi guvernat cum terbuie şi lumea se bucură, apoi, de pace şi de bună înţelegere.”358 356 *** Doctrina lui Confucius sau Cele patru cărţi clasice ale Chinei, p.16 357 Marie Madeleine Davy, op.cit., vol.4, p.80 358 *** Doctrina lui Confucius sau Cele patru cărţi clasice ale Chinei, pp.47-48 95 După acest model, copiii trebuie să aibă un respect desăvârşit faţă de părinţi, guvernaţii faţă de cei care-i guvernează, cei vii faţă de strămoşi, iar împăratul trebuie să-i respecte pe iluştrii săi predecesori şi să se supună Cerului.359 De fapt, calea confucianistă îi oferă omului o deschidere către propriul lui adevăr ontologic, îl ajută să devină ce era atunci când atinsese perfecţiunea. Pentru a atinge esenţa lucrurilor, confucianismul cere omului să-şi atingă străfundul inimii sale. Mencius spune: „Cel care merge până la capătul inimii sale, îşi cunoaşte natura. Cel care îşi cunoaşte natura, cunoaşte Cerul.” Iar Confucius afirmă: „Imposibil să cunoşti omul, fără să cunoşti Cerul”, adică un ultim substrat în care omul se pierde şi se regăseşte în acelaşi timp.360 Sondând străfundurile inimii sale, omul devine conştient de mandatul său ceresc (ming) care îi conferă natura sa specifică. „Confucius descoperă în om un absolut (care e început şi sfârşit al oricărui om) care ordonează totul şi nu suportă nici dezordine, nici amestec, nici confuzie. Există un mandat al Cerului care prezidează atât viaţa omului cât şi a universului, dând fiecărui om, dar şi fiecărui lucru din univers, natura sa specifică (hsing), care îi conferă locul şi rolul său precis şi care îi condiţionează existenţa.361 Altfel spus, conform ordinii universale, fiecare din cele zece mii de fiinţe are locul şi rolul său, necesar bunului mers al ansamblului (atât al celui social cât şi al celui universal). Totul se înlănţuie: „unul trece prin tot”. Universul fizic şi societatea umană se supun aceleiaşi legi mari şi unice. Societatea primeşte acelaşi ming (mandat, decret, ordin Ceresc) ca şi comosul. Microcosmosul se înscrie în ordinea mai mare a macrocosmosului.362 În momentul în care omul coştientizează care este ming-ul său, el a înţeles care este voinţa Cerului pentru el şi va acţiona în sensul împlinirii îndatoririlor care decurg din aceasta. „Doar fidelitatea faţă de propriul mandat ceresc stabileşte fiinţa în autenticitatea ei şi îi permite o relaţie adevărată cu omul şi cu Cerul”363 Ontologic, omul se descoperă mai întâi ca o relaţie cu un „mai mare”, ţintind spre infinit, apoi se descoperă pe sine, ca un „nod de relaţii” între două extreme – natura brută şi rafinamentul spiritului, 359 Diac. Prof. Univ. Dr. Emilian Vasilescu, op.cit., p.71 360 Marie Madeleine Davy, op.cit., vol.4, p.69 361 Ibidem, p.72 362 Ibidem 363 Ibidem 96 care în omul desăvârşit se îmbină armonios – şi, cunoscându-se pe sine, îl cunoaşte şi pe celălalt, se descoperă în relaţie cu ceilalţi oameni. Omul confucian, sub aspectul său dublu, ca natură brută şi rafinament spiritual, este desemnat sub numele de ren. Cunoaşterea de sine în confucianism nu este o cunoaştere abstractă, ci cunoaşterea concretă a tuturor nuanţelor comportamentului şi situaţiilor umane. Omul se cunoaşte pe sine ca o fiinţă relaţională, integrată în ordinea microcosmosului social şi a macrocosmosului universal (şi chiar microcosmosul propriei fiinţe se defineşte tot ca un „nod de relaţii” între două polarităţi). Relaţia omului cu absolutul, „lărgirea” sinelui spre acesta, face necesară strângerea în sine a multitudinii fiinţelor. Omul nu relaţionează singur cu absolutul, ci ca unitate a tuturor fiinţelor, adunate în sine. Mencius spunea: „cele zece mii de fiinţe prezente, complete, în mine”364 În acest moment, omul (ren) atinge dimensiunea lui totală, relaţia cu Cerul şi relaţia cu oamenii, ce se unesc pentru a forma o persoană. În această stare de relaţionare totală şi de cuprindere în sine a unităţii, omul (ren) se poate defini ca iubire. Iubirea este virtutea unificatoare, armonizatoare, manifestare în om a ordinii Cerului. „Cerul a sădit virtutea (de) în mine” spunea Confucius. Când Fan Tche l-a întrebat pe Confucius ce înseamnă ren, acesta i-a răspuns: „Să iubeşti oamenii.” În confucianism, omul se defineşte ca fiinţă socială. El nu poate să fie el însuşi decât încetând să fie singur. În unitatea sa, el deţine multitudinea situaţiilor umane, acel „unul care trece prin tot”.365 A învăţa să fii om (ren) înseamnă a dobândi „calitatea de om”, sau „simţul omeniei” (ren), „este ceea ce de la bun început îl constituie pe om ca fiinţă morală în reţeaua relaţiilor sale cu alţii, a cărei complexitate totuşi armonioasă este conformă cu imaginea universului însuşi ”366 „Potenţialul de ren (om) nu desemnează numai posibilitatea individuală de a atinge un nivel de omenie din ce în ce mai înalt, dar şi reţeaua tot mai extinsă şi mai complexă a relaţiilor noastre umane. Ren se manifestă astfel în virtuţi eminamente relaţionale, întemeiate pe reciprocitate şi solidaritate, valori a căror importanţă reiese din legăturile ierarhice şi morale ce caracterizează societatea şi comunităţile chineze.”367 Însă iubirea confucianistă nu este similară cu iubirea creştină (agape). Iubirea de care vorbeşte Confucius nu vine de la un Dumnezeu Personal, Care este, El Însuşi, Iubire, ci „este cu totul 364 Ibidem 365 Marie Madeleine Davy, op.cit., vol.4, p.71 366 Anne Cheng, op.cit., p.42 367 Ibidem, p.52 97 omenească, înrădăcinată în dimensiunea afectivă şi emoţională a omului şi într-o relaţie de reciprocitate.”368 „Cât despre virtutea omeniei, ea se atinge aşa: voind să te preţuieşti pe tine, înainte pe celălalt îl aşează; voind să iei parte din ce ţi se cuvine, pe celălalt lasă-l în faţă; ca să te poţi apropia, trebuie să reuşeşti mai întâi a te îndepărta. Aceasta este calea de a atinge omenia”369 Reciprocitatea (shu), înseamnă să nu faci altuia ceea ce ţie însuţi să ţi se facă nu ţi-ar plăcea.370 Reciprocitatea are înţelesul de a-l respecta pe celălalt aşa cum te respecţi pe tine. Pe de altă parte, sensibili la ordinea universală care, din sferă în sferă, guvernează totul, de la societatea umană până la universul astral, Confucius şi Mencius văd iubirea omului în respectul ordinii, integrată ordinii ierarhice sociale şi universale. Confucius insistă pe respectul ierarhiei, al ordinii sociale şi familiale. Ierarhia socială este integrată organic în ordinea funcţională a întregului (macrocosmos/microcosmos). Aşa cum soarele nu e lună, ci pentru a asigura armonia şi unitatea lumii, soarele rămâne marele luminător al zilei, iar luna marele luminător al nopţii, nici prinţul nu este supusul, nici bărbatul nu este femeia, nici tătăl nu este fiul, nici fratele mai mare nu este mezinul ş.a.m.d. Fiecare îşi are locul şi rolul său precis (ming - ul său) pe scara ierarhică, iar iubirea faţă de oameni se referă în primul rând la respectul şi slujirea ce trebuie acordate fiecărui om, în funcţie de rangul şi rolul său social. Omul nu poate încălca această ordine fără să rişte o catastrofă. În întreaga gândire chineză, esenţa răului este văzută ca o perturbare a ordinii şi armoniei (universale şi sociale).371 Iubirea, omenia confuciană se bazează pe cele cinci relaţii sacralizate de Confucius: „Sub cer nu sunt decât cinci căi şi trei posibilităţi de a le urma: prinţ/supus, tată/fiu, soţ/soţie, frate mai mare/mezin, prieten faţă de prieten, sunt cele cinci relaţii sub cer. Ren (iubire/omenie), curaj, înţelepciune, sunt cele trei forţe morale sub cer. Unul le pune în mişcare.”372 Prin ren omul comunică cu ceilalţi, conform naturii specifice a fiecăruia, şi îi înţelege. Omenia asigură succesul vieţii, atât în familie, menţinând armonia, la guvernare, onorând virtutea şi organizând corect societatea, cât şi în societate, respectând natura specifică a celuilalt. În confucianism, familia are un statut sacru. Confucius spune că, dacă nu-ţi respecţi familia, nu vei reuşi să respecţi nici comunitatea. Un loc deosebit în cadrul relaţiilor dintre membrii familiei are 368 Ibidem, p.50 369 Analecte, VI, 30, apud: Anne Cheng, op.cit., p.50 370 Analecte, XV, 24, apud: Anne Cheng, op.cit., p.50 371 Marie Madeleine Davy, op.cit., vol.4, p.72 372 168. fragment din Invariabilul mijloc, a doua carte clasică ce aparţine lui Confucius, apud: Marie Madeleine Davy, op.cit., vol.4, p.86 98 pietatea filială. Aceasta este considerată a fi una dintre cele mai mari virtuţi şi trebuie arătată atât celor vii, cât şi strămoşilor răposaţi (în cadrul cultului strămoşilor). Termenul „filial” denotă respectul şi ascultarea pe care un copil, în special fiul, trebuie să-l arate părinţilor săi, în special tatălui, care este capul familiei, autoritatea supremă în cadrul acesteia. Această idee are conotaţii profunde şi asupra sistemului legal. În China confuciană, pedeapsele pentru infracţiuni erau mai aspre dacă acestea erau săvârşite împotriva părinţilor. Cartea pietăţii filiale, atribuită lui Confucius, dar scrisă, de fapt, în mediile confucianiste abia în sec. al III-lea î.Hr., este cea mai importantă sursă de cunoaştere a relaţiei tată/fiu în viziunea confuciană.373 „Este slujirea în toată nobleţea termenului: a-ţi sluji prinţul, a-ţi sluji fratele, a-ţi sluji prietenul, prin protejarea prieteniei. Confucius însuşi mărturiseşte: Există în slujire o exigenţă pe care n-am realizat-o niciodată pe deplin.”374 Omenia este chiar „inima omului”, „locul său de odihnă”. Ea stabilizează lăuntric omul faţă de imprevizibilul existenţei. Fără omenie omul nu poate nici să rabde mult timp lipsurile, nici să se bucure mult de abundenţă, căci doar omenia îi oferă o demnitate şi un echilibru lăuntric constant.375 Omul care trăieşte în omenie dobândeşte o viziune profundă asupra lumii şi a omului, devenind capabil să iubească omul în dimensiunea lui ideală, urând doar ceea ce îl împiedică pe om să se apropie de idealul uman. Omul stabilizat în omenie este incapabil de ură, căci el îi percepe pe semenii săi într-o perspectivă echilibrată, fără „derapaje” afective spre extreme – nici spre o iubire „oarbă”, fără discernământ, dar nici spre o negare, la fel de „oarbă” a valorilor celuilalt. Omul care dobândeşte omenia nu se lasă pradă nici exaltărilor emoţionale, nici resentimentelor – căci nu mai vede partea rea din om, ci potenţialitatea umanităţii ideale, realizabilă în fiecare om. Omenia plasează omul în cadrul adevărului şi exprimă în cel mai înalt grad sensul relaţional al lumii şi al vieţii.376 „Ren apare, pe de o parte, perfect închis în viaţa lumii, pe care o suportă, o susţine, o alină şi al cărei farmec, blândeţe, perfecţiune este. Pe de altă parte, ren depăşeşte aspectele mondene ale vieţii.”377 Dacă omul uită că este omenie, adică „unu şi doi”, fiinţă relaţională, şi rupe relaţia fie cu ordinul Cerului, fie cu ceilalţi oameni, el se închide şi se izolează, nu mai poate fi om desăvârşit. În confucianism, omul se poate desăvârşi doar ca fiinţă socială, ce aparţine unui ansamblu a cărui 373 ro.wikipedia.org/wiki/Confucianism 374 Marie Madeleine Davy, op.cit., vol.4, p.73 375 Ibidem 376 Ibidem 377 Ibidem, p.78 99 responsabilitate o poartă în sine. Omul confucianist nu se poate desăvârşi pe sine decât dacă îi ridică şi pe ceilalţi odată cu el. Mencius descoperă o altă virtute, alături de iubire/omenie: justiţia (yi), dar nu în sensul dreptului roman, de fidelitate exterioară faţă de un sistem de legi civice, ci în sensul justeţei relaţiilor metafizice esenţiale ale omului cu Cerul şi cu ceilalţi oameni, care-i conferă dimensiunea autentică de persoană, valoarea şi calitatea de just. Însă doar iubirea şi dreptatea nu sunt suficiente. Fără ritual, acestea ar rămâne abstracte. Ritualul (li) este cel care le concretizează. „Pentru Confucius, să fii om înseamnă să fii în legătură cu celălalt, legătură percepută ca fiind de natură rituală. Să te comporţi uman înseamnă să te comporţi ritual.”378 Ritualul la care se referă el nu este văzut sub aspectul superficial, de ceremonie, de convenienţe, de politeţe, ci sub aspectul atitudinilor şi comportamentelor omului faţă de semenii săi, care stau la baza celor cinci relaţii sociale. El controlează, temperează şi disciplinează toate manifestările umane: tresăririle instinctului, reacţiile la neprevăzut, impulsurile şi repulsiile, antipatiile şi simpatiile, şi le readuce sub autoritatea „dreptului mijloc”, le supune unei reguli de unitate, le centrează. „Fără ritual, respectul nu e decât tiranie; prudenţa, timiditate; francheţea, grosolănie; curajul, turbulenţă.”379 „Ritualul păstrează echilibrul sentimentelor, ca şi al raporturilor umane. El circumscrie toate momentele umano-cosmice într-un context unitar şi armonios. Garantează fiecăruia respectul grandorii sale unice în învălmăşeala vieţii cotidiene. Stabileşte liturghia intersubiectivităţii şi manifestă realitatea omeniei. Menţine omul la nivelul nobleţii descoperite în străfundul inimii sale.”380 Atitudinile şi comportamentele specifice ritualului social exteriorizează în mod optim virtuţile lăuntrice, astfel încât să asigure relaţionarea armonioasă între oameni şi exprimarea inteligibilă şi rafinată a gândurilor şi sentimentelor personale faţă de ceilalţi oameni. Ritualul joacă, astfel, rol de pivot atât în asigurarea armoniei sociale, cât şi în formarea personalităţii umane. În acelaşi timp ritualul vine din Cer, ca manifestare a ordinii acestuia, şi este absorbit de marea unitate. Ritualul, în esenţa lui, se înrădăcinează în mod necesar în marele Unu fundamental şi, pornind de la acesta, intră în corul marii armonii cosmice. El guvernează ritmul cosmosului, separarea sensibilului de spiritual, a spiritelor bune de cele rele, şi devine yin-yang; este o ordine (decret) venită de sus, al cărei arhetip este în Cer. 378 Anne Cheng, op.cit., p.53 379 Marie Madeleine Davy, op.cit., vol.4, p.76 380 Ibidem, pp.76-77 100 Cei trei termeni fundamentali ai cosmosului (cer-pământ-om) se regăsesc reuniţi în ritual (care desemnează atât ritualul social, necesar relaţiilor interumane, cât şi sacrificiile anuale, expresie a relaţiei societăţii umane cu Cerul).381 Aşadar, dacă daoiştii considerau că pot să recupereze spontaneitatea iniţială doar prin revenirea la natura originară, de dinainte de „încorsetarea” în artificialitatea culturii omeneşti, Confucius consideră că omul poate recupera spontaneitea originară ca fiinţă socială şi culturală, transmutând în ritualuri spontane (tot „dictate” de ordinea Cerului şi integrate în aceasta) gesturile şi conduitele indispensabile într-o societate complexă şi înalt ierarhizată.382 Conlucrarea celor trei elemente, alături de înţelepciune, în fiinţa omului desăvârşit, este ilustrată prin simbolismul apei (moştenit din gândirea chineză tradiţională). Apa de izvor, în efervescenţă zi şi noapte, puternică, umple văile, şanţurile, şi se scurge în cele patru mări; asta, pentru că ţâşneşte din profunzimile unui izvor. În mod similar, „cine cultivă cele patru principii, descoperite în străfundul inimii sale: ren – iubirea/omenia, yi – justeţea, li – ritualul şi tche - înţelepciunea, este ca un foc care începe să ardă sau ca un izvor care începe să susure: va putea hrăni cele patru mări.”383 La acest izvor profund omul poate accede prin căutarea fiinţei sale lăuntrice. Contrar aparenţei de umanism raţionalist a confucianismului, acesta pune în lumină o stare mistică fundamentală, pe care omul confucian o experiază în ren - iubire/omenie, prin care el cuprinde în fiinţa sa existenţa întreagă. Dar, spre deosebire de daoism, care pune accentul pe misticismul existenţei, Confucius insistă pe existenţialismul misticii.384 Confucianismul promovează o mistică socială, angajată, care pătrunde viaţa şi dovedeşte că omul nu poate fi el însuşi decât încetând să fie singur. În unitatea sa el deţine multitudinea situaţiilor, acel „unul care trece prin tot”385 Într-o primă etapă, omul confucian se transpune pe sine în obiect de studiu şi de reflecţie; astfel, el îşi descoperă natura sa specifică („decretul Cerului”, „suprema desăvârşire” sau „coeziunea perfectă cu sine însuşi”). Astfel, el coboră în profunzimile fiinţei sale. Acest proces nu se poate realiza în risipirea multiplului, în divergenţa dintre vorbe şi fapte, în incoerenţa vieţii, ci doar atunci când omul se „adună” în sine, dobândeşte sinceritatea/onestitatea faţă de sine însuşi şi de ceilalţi oameni şi alege ceea ce este perfect, meditează asupra lui şi îl aplică în practică cu generozitate. 381 Marie Madeleine Davy, op.cit., vol.4, p.76 382 Mircea Eliade, op.cit., vol.2, p.26 383 Marie Madeleine Davy, op.cit., vol.4, p.80 384 Ibidem, p.70 385 Ibidem, p.71 101 Încrederea în desăvârşirea supremă îi conferă omului, odată cu înţelegerea mandatului său ceresc, şi sentimentul unei „fixări” în absolut. În acest stadiu, omul se simte învăluit de linişte, calm şi pace; pace în ordinea lucrurilor - fiecare la locul său. Locul omului fiind acela de „a asculta ceea ce nu se aude, de a contempla ceea ce nu se vede” 386 (adică de a ajunge la profunzimea de dincolo de suprafaţa sensibilă a lumii). Dar, ajuns în acest punct limită al infinitului, omul începe să conştientizeze problemele şi responsabilităţile sale sociale şi universale. Se descentrează, încetează să se mai considere pe sine obiect (de cercetare), şi se centrează asupra naturii sale relaţionale, devine subiect. Detaşat de grijile specifice ego-ului superficial (cu dorinţele şi temerile lui), cu mintea liniştită şi înţelegând drama, dar şi măreţia, condiţiei umane, omul participă la chinurile existenţialului (proces redat prin expresia „cugetare anxioasă”). Această participare poate însemna fie faptul că omul, aflându-se în contact cu desăvârşirea supremă, cu infinitul, îşi dă seama de mediocritatea, de limitele lui, fie că se teme să nu piardă „odihna” pe care tocmai a gustat-o, fie că devine conştient de dramele omeneşti, de mizeria şi suferinţa oamenilor, aşa cum o descrie Mencius: „Câinii voştri mănâncă hrana oamenilor! Şi nu sunteţi capabili să îndreptaţi această situaţie mizeră!...Dumurile sunt presărate cu cadavre...şi nu sunteţi capabili să strigaţi ajutor!”387 În sufletul omului care a experiat pacea lăuntrică se naşte angoasa, în momentul în care realizează prăpastia care se cască între mărunta lui bucurie individuală şi amploarea tragică a suferinţei semenilor săi. Cum se poate bucura singur de pacea interiorităţii sale, ignorând durerea celor asemenea lui? Confucius nu acceptă „umanismul” fals, individualist, limitat la dobândirea unei bucurii spirituale egoiste. Omul confucian nu acceptă diletantismul, ci iese din cercul individual. El nu fuge de lume, ci participă la drama ei şi se angajează în transformarea ei, caută să o ordoneze. El are de împlinit o misiune: aceea de a readuce întreaga lume la omenie, justeţe, pace şi armonie, singura în stare să aline suferinţele celor mulţi şi să aducă tuturor bucuria.388 În acest stadiu, în care omul se descoperă ca fiinţă relaţională, capabilă de a aduce lumina Cerului în lume, spre ordonarea şi armonizarea ei, cele două laturi ale omului sunt unificate şi toate potenţialităţile omului sunt în echilibru, păstrate în interior, libere de orice hărţuire exterioară; ele nu au devenit pasiuni (plăcerea, furia, durerea, bucuria, nu se manifestă – aceasta este rădăcina tuturor impulsurilor lumii). Aceasta e starea de desăvârşire a omului, care este, de multe ori, efemeră. Puţini 386 Marie Madeleine Davy, op.cit., vol.4, p.81 387 Ibidem 388 Ibidem, p.82 102 oameni reuşesc să se menţină mult timp în această stare, dar cei care realizează aceasta nu se clatină niciodată. Ei au dobândit adevărata virtute/putere.389 Un fragment din Convorbirile Maestrului cu discipolii săi este relevant pentru a înţelege ce înseamnă pentru el adevărata putere pe care trebuie să o dobândească omul: „Într-o zi, în timp ce le preda discipolilor săi, Confucius nu s-a putut abţine să nu suspine: - Nu am întâlnit niciodată, încă, o persoană cu adevărat puternică. Tinerii săi discipoli considerară ciudate aceste cuvinte, deoarece ei credeau că discipoli precum Zi Lu şi tânărul Shen Cheng aveau o voinţă puternică. În special, Shen Cheng, pe cât de tânăr, pe atât de puternic, nu se compromitea niciodată cu uşurinţă. Chiar printre cei mai în vârstă şi printre alţi discipoli, Shen Cheng nu-şi ascundea atitudinea dură. Toată lumea îi ceda, până la urmă. Aşadar, când discipolii îl auziră pe Confucius suspinând că nu văzuse niciodată o persoană cu adevărat puternică, toţi răspunseră deodată: - Dacă vreţi să vorbiţi despre cineva puternic, Shen Cheng ar merita acest titlu. Confucius spuse: - Shen Cheng are numeroase dorinţe. Cum se poate spune că este puternic? Un discipol întrebă: - Shen Cheng nu seamănă cu cineva slab. Cum poate Maestrul să spună că are numeroase dorinţe? Confucius răspunse: - Aşa-zisele dorinţe nu înseamnă neapărat a alerga după bani. Pentru a spune mai simplu, o gândire egoistă care vă face să vă luptaţi pentru a obţine un avantaj asupra altora este o dorinţă. Chiar dacă Shen Cheng este drept, îi place să-şi arate superioritatea şi devine cu uşurinţă sentimental. Aceasta este în sine un fel de dorinţă. Cum se poate numi puternică o persoană ca el? Confucius continuă: - Adevărata forţă nu înseamnă să deţii superioritatea, ci e mai degrabă forţa de a îndura. Doar dacă dorinţele se află sub control, dacă nu se merge niciodată împotriva voinţei cerului, dacă ai un spirit coerent şi nu-ţi schimbi cu uşurinţă principiile, atunci eşti cineva puternic cu adevărat.”390 De aici, de pe această culme, omul poate privi şi înţelege lumea. Graţie acestui echilibru, acestei păci (dar nu individualiste, ci armonizatoare) omul poate înţelege dezechilibrul, deviaţiile, rătăcirile, excesele umanităţii, îmbulzeala spre extreme - când în numele supraomenescului, când în cel al infraomenescului. Confucius spune: „Ştiu de ce nu este urmată calea. Cei care ştiu, trec dincolo de ea. Cei care nu ştiu rămân dincoace. Ştiu de ce calea nu este înţeleasă. Virtuoşii o caută prea sus, depravaţii prea 389 Marie Madeleine Davy, op.cit., vol.4, p.82 390 ro.clearharmony.net/articles/200606/493.html 103 jos! Toţi oamenii mănâncă, dar, vai! Cât de puţini apreciază savoarea.” Omul care se menţine în acest echilibru este omul care trăieşte din ren (omenie), este om în adevăratul sens al cuvântului. Când omul a înţeles şi a cultivat cele patru principii, se controlează pe sine şi îşi ordonează familia, îşi guvernează statul şi stabileşte pacea în lume.391 „Măsura mai întâi de toate” este ideea centrală a eticii confuciene. Confucius crede în om, dar în omul desăvârşit (kiun-tseu), care şi-a depăşit individualismul şi şi-a antrenat natura spre o realitate mai profundă şi mai amplă, care devine receptiv atât la afinităţile interumane, cât şi la responsabilităţile sale.392 Natura umană fiind fundamental bună, înseamnă că omul este, în el însuşi, iubire-justiţie. Dar el trebuie să-şi perfecţioneze natura. Nobleţea nu îi este înnăscută, ci trebuie să o dobândească prin educaţie. Omul ajunge să fie rău când îşi ignoră natura adevărată. Rădăcina răului moral constă în complacerea omului în trăirea sub imperiul impresiilor de suprafaţă, în refuzul său de a reflecta, de a se interioriza, de a merge până la capătul inimii sale. În felul acesta, omul nu-şi cunoaşte propriul său mandat ceresc, nu se încadrează în ordinea socială şi universală, şi se închide în individualitatea lui, ignorând natura sa de fiinţă relaţională. El îşi bruschează natura, scoţând-o de pe făgaşul ei firesc. Aceasta este drama individului şi a societăţii umane. Aşa cum în natura fizică, dacă aceasta e bruscată şi lucrurile sunt împiedicate să-şi împlinească rostul lor firesc, este afectată ordinea şi se iscă catastrofele, tot la fel şi natura umană, deturnată de la rostul ei firesc şi scoasă din contextul ei relaţional, aduce haos şi suferinţă, atât individului, cât şi societăţii în ansamblu. Confucius face o paralelă între omul desăvârşit (kiun-tseu) şi omul vulgar (siao-ren). În timp ce omul desăvârşit iese din limitele individualismului, aspiră la ceea ce este sus, se detaşează, îndrăgeşte virtutea şi caută dreptatea, omul vulgar râmâne închis în individualism, nu îndrăgeşte decât valorile pământeşti şi nu caută decât profitul. Omul desăvârşit nu se nelinişteşte, nu este purtat de multiplicitatea evenimentelor şi nu e zdrobit de greutatea lucrurilor, rămânând calm şi senin, în timp ce omul vulgar se nelinişteşte şi se tulbură. Omul desăvârşit nu zdrobeşte pe nimeni, nu-i tratează pe ceilalţi cu superioritate, se comportă demn, niciodată orgolios (căci înţelegerea profunzimii sale interioare, departe de a-l face suficient sieşi, 391 Marie Madeleine Davy, op.cit, vol.4, pp.82-83 392 Ibidem, pp.83-84 104 îl determină să vadă tot ce îl separă de modelul de perfecţiune pe care-l urmează), în timp ce omul vulgar acţionează întotdeauna cu orgoliu, niciodată cu demnitate. În omul vulgar potenţialităţile fiinţiale, activate de individualism, devin pasiuni, cu consecinţe distructive. Un astfel de om este meschin şi mărginit. Întunecat în micimea lui, închis în limitele sale individuale, nu înţelege nimic din celălalt şi vrea să reducă totul la nivelul lui, la concepţia sa orizontală despre viaţă şi să transforme societatea umană într-un „furnicar”, uniformizând fără a concilia şi armoniza. Din contră, în omul desăvârşit, potenţialităţile fiinţiale sunt orientate spre relaţionare cu absolutul şi cu ceilalţi oameni, spre ieşirea din limitele individuale, spre restabilirea ordinei şi armoniei sociale şi universale. El înţelege şi respectă oamenii, în natura lor specifică, profundă, înţelege că diferenţa duce la adevărata unitate, adică la armonie, la respectul fiecărei valori, al fiecărei libertăţi, pentru a crea „o fraternitate umană în sânul celor patru mări.”Omul desăvârşit este un spirit liberal, fără prejudecăţi, care conciliază şi armonizează fără să uniformizeze.393 393 Analecte, XII, 5, apud: Marie Madeleine Davy, op.cit., vol.4, p.84 105 IV.3 CONFUCIANISMUL RELIGIOS După moartea Maestrului Kong, toţi cei care îl îndepărtaseră sau îl criticaseră pentru rigurozitatea ţinutei sale morale s-au grăbit să-şi arate admiraţia pentru marele moralist. Guvernatorul din Lu i-a consacrat o capelă frumoasă, unde aducea sacrificii spiritului lui şi celor patru anotimpuri. După 250 de ani de la moartea sa, când suveranii dinastiei Han au lăsat administrarea imperiului în seama confucianiştilor, Maestrului îi este consacrat un adevărat cult, care defineşte confucianismul religios.394 „Dinastia Han a dus cinstirea lui până la apoteoză. Însuşi fondatorul dinastiei Han a vizitat, în anul 195 î.Hr. mormântul lui Confucius şi i-a adus acestuia sacrificii. Cu acest act, se inaugura cultul public al lui Confucius, iar confucianismul avea să ajungă cu vremea religie de stat a Chinei, cu temple ale lui Confucius în toate oraşele chineze.”395 Confucianismul a menţinut elementele fundamentale ale vechii religii chineze, epurate însă de superstiţii şi practici religioase inferioare, de tip şamanic. A menţinut, în primul rând, cultul strămoşilor şi al naturii, practicile cultice având în centru Cerul şi pe „fiul Cerului”, împăratul.396 Templele cultului confucianist sunt vaste, celebru fiind Templul Cerului din Beijing, cel mai mare templu din lume – locul unde împăratul îndeplinea ritualurile anuale, ca epifanie a ordinii Cerului în lume, garant al menţinerii ordinii şi armoniei sociale şi universale. Cultul imperial a luat sfârşit prin revoluţia din 1912, iar in 1917 confucianismul n-a mai fost recunoscut ca religie oficială a statului. Cu toate acestea, chinezii îl cunosc şi îl cinstesc pe Confucius. Deşi numărul adepţilor declaraţi ai cultului confucianist este de aproximativ şase milioane în întregul Orient îndepărtat (majoritatea se află în China, Coreea, Vietnam şi Japonia), etica confucianistă este adânc înrădăcinată în mentalitatea şi în comportamentul social al chinezilor.397 394 Diac.Prof.Univ.Dr. Emilian Vasilescu, op.cit., pp.72-73 395 Ibidem 396 Ibidem, p.73 397 ro.wikipedia.org/wiki/Confucianism 106 BIBLIOGRAFIE: I. DICȚIONARE ȘI ENCICLOPEDII: 1. Davy, Marie Madeleine Enciclopedia doctrinelor mistice, vol.3, 4, Timişoara, Amarcord, 1999, 2000 3. Eliade, Mircea, Ioan Petru Culianu, Dicţionar al religiilor, Iaşi, Polirom, 2007 4. Kernbach, Victor, Dicţionar de mitologie generală, Bucureşti, Editura Ştiinţifică şi Enciclopedică, 1989 II. LUCRĂRI DE SPECIALITATE: 5. Achimescu, Nicolae, Budism şi creştinism, Iaşi, Junimea Tehnopress, 1999 6. Idem, India. Religie şi filosofie, Iaşi Tehnopress, f.a. 7. Cheng, Anne, Istoria gândirii chineze, Iaşi, Polirom, 2001 10. Delumeau, Jean, Religiile lumii, Bucureşti, Humanitas, 1993 11. Eliade, Mircea, Istoria credinţelor şi ideilor religioase, vol.1, 2, 3, Bucureşti, Editura Ştiinţifică, 1991 12. Idem, Istoria credinţelor şi ideilor religioase, vol.4, Iaşi, Polirom, 2007 13. Idem, Yoga. Nemurire şi libertate, Bucureşti, Humanitas, 1993 14. Idem, Patañjali şi Yoga, Bucureşti, Humanitas, 1992 15. Idem, Mefistofel şi androginul, Bucureşti, Humanitas, 1995 17. Filliozat, Jean, Filosofiile Indiei, Bucureşti, Humanitas, 1993 18. Filoramo, Giovanni, Marcello Massenzio, Massimo Raveri, Paolo Scarpi, Manual de istoria religiilor, vol.4, traducere din italiană de Mihai Elin, Bucureşti, Humanitas, 2003 19. Gaudin, Philippe, Marile religii, Bucureşti, Orizonturi, Lider, 1995 21. Huai Nan Zi, Dao, marele luminător, Bucureşti, Herald, 2006 23. Lao Zi, Cartea despre Dao şi putere, cu ilustrări din Zhuang Zi, Bucureşti, Humanitas, 1993 25. Lu K´uan Yu, Alchimie şi nemurire, Bucureşti, Herald, 2005 30. Palmer, Martin, Elemente de daoism, , Bucureşti, RAO International Publishing Company, 1995 31. Patañjali, Yoga Sūtra, Bucureşti, Herald, 2006 32. Pop, Vasile, Yoga şi isihasmul, Bucureşti, Lidia, 2003 33. Revel, Jean-François, Matthieu Richard, Călugărul şi filozoful, Bucureşti, Irecson, 2005 34. Stan, Pr.Conf.Dr. Alexandru, Prof.Dr. Remus Rus, Istoria religiilor, Bucureşti, Editura Institutului Biblic şi de Misiune al Bisericii Oortodoxe Române, 1991 37. Toropov, Brandon, Luke Buckles, Religiile lumii, ghid esenţial, Piteşti, Paralela 45, 2008 107 38. Vasilescu, Diac. Prof. Univ. Dr. Emilian, Istoria religiilor, Bucureşti, Editura Didactică şi Pedagogică, R.A., 1998 39. Walpola Rahula, Doctrina trezirii, Bucureşti, Herald, 2005 40. Zhuang Zi, Dao în aforisme, Bucureşti, Aropa, 1997 41. Zimmer, Heinrich, Filosofiile Indiei, Bucureşti, Humanitas, 1997 42.*** Calea neştiutului Dao. Texte clasice daoiste, Bucureşti, Herald, 2005 43.*** Cele mai vechi Upanişade, traducere din sanskrită de Radu Bercea, Bucureşti, Editura Ştiinţifică, 1993 44.*** Doctrina lui Confucius sau cele patru cărţi clasice ale Chinei, Iaşi, Timpul, 1994 45.*** Secretul florii de aur. Cartea conştiinţei şi a vieţii, Bucureşti, Herald, 2005 III. STUDII ŞI PUBLICAŢII 46. Pr.Prof.Univ.Dr. Nicolae Achimescu, art. Religie şi fenomen: Castele, trecut şi prezent, din Ziarul Lumina - 22/07/2007 IV. RESURSE DE PE INTERNET 48. facultate.regielive.ro/cursuri/psihologie/psihologie_transpersonala 49. www.suryamandalas.com.ar/mandalayantraIng.htm 50. www.scribd.com/doc/214572/Religiile-lumii 51. romanian.cri.cn/chinaabc/chapter17/chapter170202.htm 52. romanian.cri.cn/chinaabc/chapter6/chapter60402.htm 53. ro.clearharmony.net/articles/200606/493.html 54. ro.wikipedia.org/wiki/Confucianism 55. www.webdex.ro/online/dictionar/referat 108 